খাদ্য হিচাপে কুকুৰাৰ বাবে, কুকুৰা (খাদ্য) চাওক। কুকুৰাৰ অন্য উপ-প্ৰজাতিৰ বাবে, বনকুকুৰা চাওক।\nএডাল পত্নতাত্বিক হাড়ৰ পৰা অনুমান কৰা হয় যে, খ্ৰীষ্ট পূৰ্ৱ প্ৰায় ৮,০০০ বছৰ আগতে চীন দেশত প্ৰথম কুকুৰা পালন কৰা হৈছিল। পৰৱৰ্তী সময়ৰ জিনীয় অধ্যয়নত দক্ষিণ-পূৱ, পূৱ, আৰু দক্ষিণ এছিয়াতো বহু সমল উদ্ধাৰ হৈছিল, কিন্তু আমেৰিকা, ইউৰোপ, মধ্য পূৱ আৰু আফ্ৰিকাৰ পূৰ্ৱজবোৰ ভাৰত উপ-মহাদেশীয় উদ্ভৱ আছিল। খ্ৰীষ্ট পূৰ্ৱ পঞ্চম শতিকাত পোহনীয়া কুকুৰা ভাৰতৰ পৰা পশ্চিম ক্ষুদ্ৰ এছিয়াৰ লাইডিয়া আৰু গ্ৰীছলৈ আমদানী কৰা হৈছিল। খ্ৰীষ্ট পূৰ্ৱ পঞ্চদশ শতিকাৰ মধ্যভাগৰ পৰা কুকুৰা, "প্ৰতিদিনে জন্ম দিয়া চৰাই" (bird that gives birth every day) হিচাপে ইজিপ্তত জনাজাত হৈছিল।\n↑ Roehrig, Catharine H.; Dreyfus, Renée; Keller, Cathleen A. (2005). Hatshepsut: From Queen to Pharaoh. প্ৰকাশক New York: Metropolitan Museum of Art. পৃষ্ঠা. 268. ISBN http://books.google.com/books?id=pvhNq307q9gC&pg=PA268.


প্ৰথমবাৰ মিছ ইউনিৰ্ভাছত ভূটান, প্ৰতিনিধিত্ব কৰিব লেছবিয়ান এগৰাকী বিউটি কুইনে! | Asom Live 24\nপ্ৰথমবাৰ মিছ ইউনিৰ্ভাছত ভূটান, প্ৰতিনিধিত্ব কৰিব লেছবিয়ান এগৰাকী বিউটি কুইনে!\nin ফেশ্বন, বিশ্ব\nভূটানৰ ইতিহাসত প্ৰথমবাৰ ব্ৰহ্মাণ্ড সুন্দৰী প্ৰতিযোগিতাত অংশগ্ৰহণ কৰিব এগৰাকী সুন্দৰীয়ে৷ ভূটানৰ এগৰাকী সুন্দৰীয়ে ২০২২ বৰ্ষৰ মিছ ইউনিৰ্ভাছ প্ৰতিযোগিতাত প্ৰতিনিধিত্ব কৰিব৷\nটাছি চোডেন চম্বাল নামৰ ২৩ বছৰীয়া মডেলগৰাকীয়ে ভূটানৰ পৰা মিছ ইউনিৰ্ভাছত প্ৰতিনিধিত্ব কৰাটো নিশ্চিত হৈছে৷ এই টাছি ২০২২ বৰ্ষৰ মিছ ভূটানৰ খিতাপ অৰ্জন কৰিছে৷\nসুন্দৰী টাছি চোডেম চম্বালৰ বিশেষত্ব হৈছে তেওঁ এগৰাকী লেছবিয়ান৷ আৰু তেওঁ হৈছে কুইৰ কমিউনিটি প্ৰথমগৰাকী মডেল যিয়ে মিছ ইউনিৰ্ভাছত প্ৰতিদ্বন্দ্বিতা কৰিব৷ সংবাদ মাধ্যমত প্ৰকাশিত খবৰৰ মতে নিজৰ ফেচবুক একাউণ্টত টাছিয়ে প্ৰথমতে নিজকে উভয়লিংগ বুলিহে উল্লেখ কৰিছিল৷ ইফালে ইনষ্টাগ্ৰাম একাউণ্টত টাছিয়ে তেওঁৰ প্ৰেমিকাৰ সৈতে চুম্বন কৰি থকা ফ’টোও শ্বেয়াৰ কৰিছিল৷\nলগতে পঢ়ক ২২ বছৰীয়া যুৱতীয়ে পৰ্ণ ভিডিঅ’ চাই প্ৰতি ঘণ্টাত উপাৰ্জন কৰে ১৫ শ টকা! কিন্তু কেনেকৈ?\nপ্ৰসংগক্ৰমে উল্লেখ্য যে এই ভূটানৰ এইগৰাকী সুন্দৰীৰ ভাৰতৰ উত্তৰ পূৰ্বাঞ্চলৰ সৈতেও সম্পৰ্ক আছে৷ জানিব পৰা মতে টাছি নাগালেণ্ডত জন্মগ্ৰহণ কৰিছিল৷ তেওঁৰ মাতৃ ভূটানী হোৱাৰ বিপৰীতে পিতৃ তিব্বতী আছিল৷ টাছিৰ ১৪ বছৰৰ বয়স হওঁতে দেউতাকৰ মৃত্যু হয়৷ ইয়াৰ পিছতে তেওঁ মাতৃৰ সৈতে পুনৰ ভূটানৰ ককাকৰ ঘৰলৈ গুচি যায়৷\nভুটানতে ডাঙৰ দীঘল হোৱা টাছিয়ে কঠোৰ সংগ্ৰাম কৰি আজিৰ স্থানত উপস্থিত হোৱা বুলি প্ৰকাশ কৰিছে৷ মিছ ভূটানৰ প্ৰতিযোগিতাত ২৪ গৰাকী প্ৰতিদ্বন্দ্বীক পৰাস্ত কৰি টাছিয়ে মুকুট জয়ী কৰি মিছ ইউনিৰ্ভাছত ভূটানক প্ৰতিনিধিত্ব কৰাৰ সুযোগ লাভ কৰিছে৷ আনকি ২০১৭ চনত পুনেত অনুষ্ঠিত মিছ চিটাডেলত প্ৰতিযোগিতাত অংশগ্ৰহণ কৰি প্ৰিয়া সিঙৰ পিছতে প্ৰথম ৰানাৰ্ছ আপ অৰ্জন কৰিছিল।\nইফালে মিছ ইউনিৰ্ভাছলৈ বাছনি হোৱাৰ পিছতে টাছিয়ে দ্য ভূটানিজৰ সৈতে হোৱা সাক্ষাৎকাৰত প্ৰকাশ কৰে যে তেওঁ প্ৰথম অৱস্থাত ফেচবুকত উভলিংগী ব্যক্তি হিচাপে ওলাই আহিছিল। টাছিয়ে কয়, “যেতিয়া মই অধিক গৱেষণা আৰু পঢ়াৰ লগে লগে মই উপলব্ধি কৰিলো যে মই আচলতে মোৰ শৰীৰত আৰামদায়ক আৰু আন মহিলাৰ প্ৰতি আকৰ্ষিত এগৰাকী মহিলা।”\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in AssamMiss BhutanMiss Universe 2022Tashi Choden Chombal\nঅতি ৰহস্যময় ‘অগ্নিপথ’! কি কি ৰহস্য আছে ইয়াৰ ভিতৰত?


এজাক বৰষুণৰ অপেক্ষাত ২৮\nৰাতিপুৱা সোনকালে শুই উঠি মাক কাম দুটা মান কৰি দিছোঁ।নহলে আকৌ বকি থাকিব তাতে ফুৰিবলৈ যাম সেইটো কথাতে আকৌ বহুত গালি পাৰিব। বৰ্ষাক ফোন কৰি সময়টো কথা ক"লো। তাইকো ঘৰত যাবলৈ নিদিয়ে বুলি কৈছিল পাছত যেনিবা কৈ কৈ দিলে আৰু। গা পা ধুই যাবলৈ ওলাইছো। ১০ বাজিবই হ'ল। প্ৰান্তিক দা আহি পালেহি। মাক যাওঁ বুলি কৈ ওলাই আহিলো।\n_______ অ শেষ আজি বাইক লৈ আনিছে।ডাঙৰ খন গাড়ী নাই অনা। বহুত লাজ লাগিব বাইকত তেওঁৰ লগত বহি যাবলৈ। আজি পিছে আগতকৈ তেওঁক বহুত ধুনীয়া লাগিছে। পাতল বগা ৰঙৰ চাৰ্ট এটা পিন্ধি আহিছে। মানুহ টোৰ লগত একেবাৰে চাৰ্টটো মিলি গৈছে।\n______ ধুনীয়া লাগিছে।\nপ্ৰান্তিক_______ আওঁ আজি ওলোটা হল যে আনকলে মই হে তোমাক কওঁ আজি মোক কৈ দিলা।\nলাহে কৈ হাঁহি এটা মাৰি দিলে।\n_______ হব বলক।\nযাবলৈ ল"লো। বাইকত কেনেকৈ বহিম ভাবিয়েই নাপালোঁ। যেনে তেনে একচেটিয়া হৈ বহি গ"লো।\n_______ মোৰ যে বাইকত বহাৰ অভ্যাস একেবাৰে নাই। আজি নো বাইক খন কিয় লৈ আনিলে।\nগৈ থাকোঁতে মই ক"লো।\nপ্ৰান্তিক______ মই নো কেনেকৈ জানো। আৰু সদাই ইখন গাড়ী লৈয়ে ফুৰিবলৈ যাওঁ আজি সেইকাৰণে এইখন লৈ আনিলো।\nপ্ৰান্তিক______ বহিবলৈ জোৰা নাই নেকি?\n_______ মোক হাতী বুলি ভাবিছে আপুনি?\nপ্ৰান্তিক______ আৰু কি? ইমান গধুৰ তুমি মই বাইক টানিবৈ পৰা নাই।\n_______ কিনো আপুনি বহুত বেছি কৰে নমাই দিয়ক মই যাওঁ গৈ।\nপ্ৰান্তিক_______ হব হব কাজিয়া কৰিব নালাগে।ভালকৈ ধৰি লোৱা পৰিবা নহ"লে।\n_______ huh হব।মোক সৰু ছোৱালী বুলি ভাবিছে আপুনি?\nপ্ৰান্তিক_______ নিজে হে কৈছা বাইকত বহাৰ অভ্যাস নাই বুলি।\n______ হব জানো বহিবলৈ।\nপ্ৰান্তিক_______ মনে মনে আহা। পাতিহাঁহৰ নিচিনাকৈ পেত-পেতাই আহিব নালাগে। মুখ খন বন্ধই নহয় ন"?\n_______ অ কি তাৰ মানে মই হে অথনিৰ পৰা কথা পাতি আহিছো। আপুনি কথা পতাই নাই ?\nপ্ৰান্তিক______ নাই পতা টো।\nপাছত মূৰ্ত্তি টোৰ নিচিনা কৈ বহি গৈছো। তেওঁক ধৰি যাবলৈও লাজ লাগিছে। উপাই নাই এনেকৈয়ে যাব লাগিব।\nকথা পাতি পাতি কেতিয়া নো টাউন পালো গৈ ধৰিবই নোৱাৰিলো। বৰ্ষা আৰু স্বাগত দা ৰৈ আছে। সিহঁতো বাইকতে যাব। বৰ্ষাৰ লগত চকুৰ প্ৰচাৰতে কিবা কিবি কথা পাতিছোঁ। তাইৰো স্বাগত দাৰ লগত তেনেকৈ যাবলৈ লাজ লাগিছে। হাঁহিও উঠিছে মোৰ। দুইজনীৰ একেই অবস্থা।\nচাৰিওটা গৈ আছো। সেইখিনিতে আহিলে নহয় বৰষুণ এজাক।\n________ ছেহ্,,, ৰাতিপুৱাৰ পৰা বতৰটো ঠিকেই আছিল। এতিয়া নো কিয় বৰষুণ জাক দিব লাগে? অকলে অকলে ভুৰভুৰাই আছো। বহুত ডাঙৰ বৰষুণ। গোটেই কেইটা তিতি জুৰুলা হ"লো। ৰ'বলেও ক'টো জেগা নাই। অলপ আগত খেৰৰ জুপুৰি আছিল।তাতে আমি গোটেই কেইটা ৰলোঁ"। "কিনো অসময়ত বৰষুণ জাক আহিলে" বুলি কৈ মই সেইখিনিতে দীঘল বাঁহৰ বেন্স এখন আছিল তাতে বহিলো। খং উঠি আছে একদম।ওচৰতে বৰ্ষাও বহিলে আহি। প্ৰান্তিক দা আৰু স্বাগত দাই বাইক দুখন চপাই সেইখিনিতে থিয় হৈ আছে।\n" কি হল আহোঁতে কাজিয়া লাগি আহিছ' নেকি দুয়োটাই মুখ খন যে ফুলাই আছ' "। বৰ্ষাই সুধিলে।\n________ দেখা নাই এতিয়া হে বৰষুণ জাক আহিব পালে। ক'তো যোৱা নহব চাগে।\nবৰ্ষা_______হাঃহাঃ,,,, সেইটো কথা। মই আকৌ কাজিয়া লাগিলি বুলি হে?\n_______ কাজিয়া মানে? চা মা মই বোলে হাতী,,,, গোটেই ৰাস্তাটো হেনো মই পেত- পেতাই আহিছো। পাতিহাঁহ!\nপ্ৰান্তিক দা ফালে ঘোপাকৈ চাই কথাটো ক'লো।\nপ্ৰান্তিক______ নিজেই নিজকে হাতী মাখি কৈ কৈ আহিছা এতিয়া মই হে কোৱা হল। দন্দুৰিৰ শেষ তুমি।\nআমি দুইজনী বহি আছো সেইখিনিতে। বৰষুণ দিয়েই আছে।\nবৰ্ষা________ বৰষুণ নেৰিবই নেকি অ? ঘৰ যোৱা টোৱেই সমস্যা হৈ গ'ল এতিয়া।\n________ নাজানো দেই ঘৰত মাৰ গালি শুনিও ফুৰিবলৈ আহি এইয়াহে হ'ল।\nস্বাগত_______নহা হলেই ভাল আছিল আজি।\nকথাটো কৈ স্বাগত দা বৰ্ষাৰ ওচৰতে আহি বহিলেহি।\nপ্ৰান্তিক_______এনেকৈ বুলি জনা হ"লে মই ডাঙৰ গাড়ী খনেই লৈ আনিলো হেঁতেন।\nমোৰ ফালে চাই প্ৰান্তিক দাই কথাটো কৈছিল মই মুখ খন বেকা কৰি দিলো।\nবৰ্ষা________ প্ৰান্তিক দা থিয় হৈ আছা যে আহা এইখিনিতে বহাহি।\nমোৰ ওচৰতে আহি বহিলে। তাতে বহুত দেৰি হল। গোটেই কেইটাই বৰষুণ এৰালৈ ৰৈ আছো। তেনেকৈ বহি থাকোতে প্ৰান্তিক দাই পতককৈ মোৰ হাত খন ধৰি ল'লে। মই গম পাইও আজি হাত খন আঁতৰাবলৈ চেষ্টা নকৰিলোঁ। ধৰি আছে হাতখন বহুত দেৰি। তেনেতে তেওঁ মোৰ কান্ধত মূৰটো থৈ কাণৰ ওচৰতে মনে মনে ক"লে," কিয় ইমান দন্দুৰি তুমি? মোৰ লগত যে ইমান কাজিয়া কৰি থাকা"। মই বৰ্ষাহঁতে শুনিলে বুলি ইফালে চাই লাহেকৈ হাঁহি দিলো।এনেকৈয়ে তাতে দুই ঘণ্টামান পাৰ হল।কিন্তু তেতিয়াও বৰষুণ এৰাই নাই।অলপ অলপ কৈ দিয়ে আছে।\nসময়তো ২টা মান বাজিছে।\n" কি কৰা যায় এতিয়া বৰষুণ এৰা নামেই লোৱা নাই। ঘৰলৈকে যাওঁ গৈ উপাই নাই নহলে।" বৰ্ষাই ক'লে।\n______ তাকে মইও ঘৰলৈ যোৱা কথাকে ভাবিছো। ফুৰা নহলে আৰু আজি। কিন্তু ঘৰলৈ যাবি কেনেকৈ ? বৰষুণ দিয়েই আছে।\nবৰ্ষা______ তিতি তিতি হলেও যাব লাগিব। এনেও আহোঁতে তিতিলোৱেই।আকৌ যদি বৰষুণ ডাঙৰ হৈ যায় ইয়াতে সোমাই থাকি। লাগিব যাব নোৱাৰিম।\n" যোৱা নে কি" বৰ্ষাই স্বাগত দাক সুধিলে।\nস্বাগত_______ কি কৰ' প্ৰান্তিক! যাবি নে?\nপ্ৰান্তিক_______ ব"ল আৰু।এনে এনেই আহিলো আজি।\nগোটেই কেইটা যাবলৈ ল"লো। বৰষুণৰ কাৰণে যিমান পাৰো সোনকালে যাবলৈ লৈছো।,,,,,,,\nটাউন পালোহি। স্বাগত দাই বৰ্ষাক থবলৈ বেলেগ এটা ৰাস্তাই দি গুচি গ'ল আৰু আমিও নিজৰ ঘৰৰ ফালে গুচি আহিলো।


হাজেলাক অব্যাহতিৰ প্ৰতিক্ৰিয়া কৰিবলৈ গৈ মুখ্য ন্যায়াধীশ ৰঞ্জন গগৈক চোৰৰ ৰক্ষক সজালে বিজেপিৰ মুখপাত্ৰই - NORTHEAST NOW (Assamese)\nহাজেলাক অব্যাহতিৰ প্ৰতিক্ৰিয়া কৰিবলৈ গৈ মুখ্য ন্যায়াধীশ ৰঞ্জন গগৈক চোৰৰ ৰক্ষক সজালে বিজেপিৰ মুখপাত্ৰই\nএজন অসমীয়াই এজন দুই নম্বৰী আই এছ বিষয়াক পলাই যোৱাৰ সুবিধা কৰি দিলে : অভিজিৎ শৰ্মা\nএন আৰ চিৰ ৰাজ্যিক সমন্বয়ক প্ৰতীক হাজেলাক আজি উচ্চতম ন্যায়ালয়ে এন আৰ চিৰ দায়িত্বৰ পৰা অব্যাহতি দিয়া আৰু মধ্য প্ৰদেশলৈ বদলিৰ নিৰ্দেশ দিয়াৰ পাছতে ইয়াৰ প্ৰতিক্ৰিয়া কৰিবলৈ গৈ বহুতে ধৃষ্টতাৰ সীমা চেৰাই যোৱা দেখা গৈছে।\nশীৰ্ষ আদালতখনৰ এই সিদ্ধান্তক একাংশই চৰকাৰৰ অভিসন্ধি আখ্যা দিয়াৰ বিপৰীতে আন একাংশই হাজেলাক আক্ৰমণ কৰাৰ চলেৰে দেশৰ মুখ্য ন্যায়াধীশ ৰঞ্জন গগৈকো তীব্ৰ বাক্যবাণেৰে আক্ৰমণ কৰা দেখা গৈছে।\nনিজৰ প্ৰতিক্ৰিয়াত মুখ্য ন্যায়াধীশ ৰঞ্জন গগৈলৈ সন্দেহৰ আঙুলি তুলি ধৃষ্টতা দেখুৱায় ৰাজ্যিক বিজেপিৰ মুখপাত্ৰ মুমিনুল আৱাল আৰু আছাম পাব্লিক ৱৰ্কছৰ সভাপতি অভিজিৎ শৰ্মাই। আনকি হাজেলাক ‘চোৰ’ আখ্যা দি মুখ্য ন্যায়াধীশজনক ‘চোৰৰ সুৰক্ষক’ সজালে মুমিনুল আৱালে।\nইপিনে, যোৱা ৩ বছৰে হাজেলাক বাৰম্বাৰ আক্ৰমণ কৰি অহা হোজাই সমষ্টিৰ বিতৰ্কিত বিজেপি বিধায়ক শিলাদিত্য দেব পুনৰবাৰ সৰৱ হয়।\nতলত অসম্পাদিত ৰূপত তিনিওগৰাকীৰে প্ৰতিক্ৰিয়া তুলি দিয়া হ’ল-\nমমিনুল আৱাল, ৰাজ্যিক বিজেপিৰ মুখপাত্ৰ\nচোৰ পলাইছে আৰু উচ্চতম ন্যায়ালয়ৰ ৰঞ্জন গগৈয়ে চোৰক সুৰক্ষা দিবলৈ এই প্ৰক্ৰিয়াটো কৰিছে। প্ৰতীক হাজেলাৰ ওপৰত ইমানবোৰ অভিযোগ আছিল, টকা-পইচাৰ হেৰ-ফেৰ। কোনোবা বাংলাদেশীক সমৰ্থন কৰিবলৈ গৈ প্ৰতীক হাজেলাই কোনোবা জেহাদী সংগঠনৰ পৰা টকা-পইচা সংগ্ৰহ কৰিছিল আৰু বাংলাদেশীৰ নাম এন আৰ চিত অন্তৰ্ভুক্ত কৰি দিছিল বুলি সন্দেহ হৈছে। জেহাদী সংগঠনৰ পৰা টকা-পইচা সংগ্ৰহ কৰি আৰু চৰকাৰৰ টকা হেৰ-ফেৰ কৰি এতিয়া প্ৰতীক হাজেলাই পলাবৰ কাৰণে চেষ্টা কৰিছে। এয়া উচ্চতম ন্যায়ালয়ৰ দ্বাৰা বদলিকৰণ নহয়। তেওঁ ইয়াৰ পৰা পলাইছে আৰু পলোৱাৰ বাটটো মুকলি কৰি দিছে উচ্চতম ন্যায়ালয়ৰ ৰঞ্জন গগৈয়ে। এ পি ডব্লিউৱে ৮০ পৃষ্ঠাজোৰা এফিডেফিট দিছিল সেইবিলাকৰ কোনো বিচাৰ-বিবেচনা নাই, তাৎক্ষণিকভাৱে প্ৰতীক হাজেলাক সুৰক্ষিত স্থানলৈ নিবৰ কাৰণে ৰঞ্জন গগৈয়ে ব্যৱস্থা কৰিছে।\nঅভিজিৎ শৰ্মা, এ পি ডব্লিউৰ সভাপতি\nতেওঁক পলাবলৈ সুবিধা কৰি দিলে। যিটো সময়ত তেওঁক জেইলত ভৰাই থ’ব লাগিছিল আৰু ১৬০০ কোটি টকাৰ তদন্ত হ’ব লাগিছিল, বাংলাদেশীৰ নাম এন আৰ চিত সোমাল তাৰো তদন্ত হ’ব লাগিছিল। সেইবোৰ নকৰি এজন অসমীয়াই কঙালী বিহুৰ দিনাখন এজন দুই নম্বৰী আই এছ বিষয়াক মধ্য প্ৰদেশলৈ পলাই যোৱাৰ সুবিধা কৰি দিলে। তেওঁ মধ্য প্ৰদেশলৈ কোনোবা নাৰ্ছিং হোমৰ চি এম ডি হৈ যাব নে কোনো চৰকাৰী প্ৰতিষ্ঠানৰ বিষয়ববীয়া হৈ যাব? উচ্চতম ন্যায়ালয়ে কেতিয়াৰ পৰা বদলিকৰণ কৰাৰ কাম আৰম্ভ কৰিলে? এইটোহে বৰ আচৰিত কথা। পৰৱৰ্তী সময়ত উচ্চতম ন্যায়ালয়ৰ কাষ চাপিম। হাজেলাই গোটেই কামটোৱেই পইচা ঘটাৰ ৰাস্তা হিচাপে লৈছিল। আজি সেই কথাবিলাক প্ৰমাণ হৈ গ’ল। পইচা মাৰিলে আৰু এতিয়া জেইলত যোৱাৰ ভয়ত এওঁলোকক পলোৱাৰ সুবিধা কৰি দিলে।\nশিলাদিত্য দেব, হোজাইৰ বিজেপি বিধায়ক\nমই তিনিবছৰ ধৰি এইখিনি কথা কৈ আছো প্ৰতীক হাজেলা মানুহজন ঠিক নহয়, তেওঁ এজন দুৰ্নীতিপৰায়ণ বিষয়া। তেওঁ যদি দুৰ্নীতিত লিপ্ত নহ’লহেঁতেন তেন্তে আমি এখন শুদ্ধ এন আৰ চি পালোহেঁতেন। তেওঁক হত্যা কৰিব কোনে? যিসকলে হত্যা কৰিব পাৰে তেওঁলোকৰ নাম এন আৰ চিত সোমাই গ’ল। তেওঁ শংকিত নেকি যে, তেওঁৰ প্ৰতি ৰাজ্য চৰকাৰে কিবা একশ্যন ল’ব। তেওঁ যদি ভুল কৰিছে আমি তেওঁক বিচাৰি বিচাৰি মধ্য প্ৰদেশ ওলামগৈ। তেওঁ যি জাতিধ্বংসী কাম কৰি গৈছে মধ্য প্ৰদেশ কিয় তেওঁক আমেৰিকা আৰু লণ্ডনত গ’লেও বিচাৰি উলিয়াব লাগিব। তেওঁ নিজে অসমৰ পৰা বদলি বিচাৰিছে। হাজেলাৰ সৎ সাহস থকাহেঁতেন অসমৰ পৰা কেতিয়াও গুচি নগ’লহেঁতেন। হাজেলাৰ মনত কিয় ইমান ভয় আছে। হাজেলা মধ্য প্ৰদেশ যোৱাটো অসমবাসীৰ বাবে মংগল।


আখৰৰ ৰেলগাড়ী - ৱিকিউৎস\nআখৰৰ ৰেলগাড়ী (১৯৮৮)\nলেখক: সপোনমাধুৰী দত্ত\nসপোনমাধুৰী দত্তৰ দ্বাৰা ৰচিত শিশু পদ্যৰ সংকলন। ( )\n32302আখৰৰ ৰেলগাড়ীসপোনমাধুৰী দত্ত১৯৮৮\nসপোন মাধুৰী দত্ত\nকলেজ হোষ্টেল ৰোড্\nĀKHARAR RELGĀRI— Poems on Assamese vowels for Children written and Published by Smt. Sapan Madhuri Dutta, Sailendra Bhawan, Silpukhuri, Guwahati-781003.\nPrice: Rs 6'00 (Rupees Six only.)\nপ্ৰকাশিকা : সপোন মাধুৰী দত্ত\nলেখিকাৰ দ্বাৰা সৰ্বস্বত্ব সংৰক্ষিত।\nবেটুপাত : ত্ৰৈলোক্য দত্ত\nঅঙ্গসজ্জা : অভিশ্ৰুতি দত্ত\nপ্ৰথম প্ৰকাশ : আগষ্ট, ১৯৮৮ চন।\nমূল্য : ছয় টকা মাত্ৰ।\nইন্দু-নাৰায়ণ প্ৰিন্টিং ওৱাৰ্কচ\n১৫বি, ৰায় বাগান ষ্ট্ৰীট\nদুৱাৰ দলিৰ পৰা এষাৰ\nনিজৰ ঘৰুৱা জীৱনৰ আৰু চুবুৰীৰ শিশুসকলৰ বিভিন্ন আৰু বিচিত্ৰ অভিজ্ঞতা সমূহকে চিত্ৰিত কৰিছে শ্ৰীমতী নিজৰা (সপোন মাধুৰী) আইদেৱে, তেওঁৰ এই কৱিতা খিনিত। তেওঁৰ শিশু প্ৰেমৰ পৰিচয় ইয়াৰ পাতে পাতে! ছন্দৰ দুই এটা উজুটি ভাব আৰু বিষয়ৰ বৈচিত্ৰই সাৱলীল কৰি লৈ গৈছে। এতিয়া, যাৰ বাবে এই কিতাপখন লেখা হৈছে তেওঁলোকে কেনে পায় সেইটো চোৱা যাওঁক! দাপোণত মুখ চাই ডাঙৰে ভালপায়, শিশুৱেও নিশ্চয় পাব।\nলাকী, দীপ, শিখা, জুলি;\nদিলো হাতত তুলি\nসকলোকে দিবা বুলি।\nঅ কণি এধানি আমি ভাই-ভণী।\nআ ইৰ জুৰাওঁ নিতে বুকু খনি॥\nই মান চেনেহ ইমান যে দয়া।\nঈ শ্বৰে লবলৈ দিছে ছঁয়া॥\nউ ম্ পাওঁ আইৰ কোলাতে বিচাৰি।\nঊ স্ বুলিলেও আই আহে লৰি॥\nঋ তু বৰষাৰ বৰষুণৰ দৰে।\nএ বুকু আইৰ মৰম উপচি পৰে॥\nঐ দেহি! ই যে কেনে মৰম-ভাৰ।\nও লোমাও আইৰে চেনেহ হাৰ॥\nঔ গহত মৌচাক ভৰে যিদৰে।\nআইৰ মাততো মৌ সৰে সিদৰে॥\nখেলাত বৰ খ্যাতিমান\nলুটি বাগৰ মাৰি মাৰি খেলে,\nবিছনাকে ‘পিট্‌চ’ কৰি\nমাৰে বল টুপ্ কৰি\nবেট্-টেট্ নহ’লেও চলে॥\nহাত দুখন মুঠি মাৰি\nযেনেকৈহে উফাল মাৰি\n(যেন) বল ‘কেট্‌ছ’ ধৰিবলৈ নিয়ে,\nনিজেও বলৰ দৰে\nঘূৰি ঘূৰি বাগৰ মাৰে\nকল্‌কলাই ‘কমেন্টেৰি’ও দিয়ে॥\nকপিলৰ দৰেই হাঁহে\nদাঁতবোৰহে নাই পিছে\nদেখিলেই মৰম লাগি যায়,\nযেতিয়াই তেতিয়াই অভিমান\nকান্দিবলৈও বৰ ভাল পায়॥\nআই ঐ দেহিটি জিষ্‌ণু বোপাটি\nকেনেকৈ চোৱা হাঁহিছে,\nচুৰিয়া পঞ্জাৱী যেনেকৈহে পিন্ধি\nদৰা হৈ যেন সাজিছে!\nঅফুট্ মাতেৰে অবুজ ভাষাৰে\nকিবাবোৰ কৈ বহিছে,\nথুপুক্ থাপাক্ খোজৰ পাকত\nকিমানবাৰ যে পৰিছে!\nজোন যেন শুৱনী এধানি মুখনি\nহাঁহিত জেউতি চৰে,\nচকুত ‘চছ্‌মা’ হাতত ঘড়ীৰে\nকত কিনো ভাও ধৰে।\nইমান মন যায় ৰুঙ্কুমণিৰ\nপেহাকৰ ফটো মেজত থৈ\n‘চেলুট্’ মাৰে গ’ই।\nপেহাক পুলিচৰ লাঠি ডাল লৈ\nটুপীও খুজি নিলে,\nপেহাৰ বন্দুক ল’ব নোৱাৰিহে\n‘লিঅ’ পিষ্টলকে ল’লে।\nএতিয়া আকৌ ‘ইউনিফৰ্ম’ নাই\nপেহাৰ চোলাৰে নহব বুলিলতো\nসি হ’লে নুবুজিলে।\nউপায় নাপাই পেহাই ৰুঙ্কুক\nপেণ্ট নিপিন্ধিলেও হ’ব বুলিলে\n‘এইটো’ যদি নিয়ে।\nৰুঙ্কুৱে হাঁহি পিন্ধি চাই দেখিলে\nপেণ্টলৈ ঠাই নাই,\nমাকক সাৱটি ফেকুঁৰি ক’লে\n‘পেহা কেনেকুৱা পাই!\nপুলিচ মই নহওঁ আৰু জানা\nঅকণো দয়া নাই,\nবন্দুকধাৰী এনে পুলিচক\nকোনে নো ভালপায়?’\nমাকে বুজালে ‘পুলিচ নহ’লে\nশান্তি কেনেকৈ হ’ব?\nচোৰ, ডকাইত, ঠগ আদিৰে\nদেশ পূৰণ হ’ব।\nলোৱা এইটো ইউনিফৰ্ম তুমি\nদৰ্জীয়ে দিছিল সী,\nএতিয়াই পিন্ধি হাঁহি দিয়া তুমি\nচেলুট্ এটাকে দি।\nপেহাক এনেকৈয়ে সুধি আহাগৈ\nচেলুট্ এটা মাৰি,\nপঢ়াশুনা কৰি কেতিয়াকে নো\nঅফিচাৰ হব পাৰি?’\nঈশ্বৰক সেৱা পিম্‌পুৱে কৰে\nহাত যোৰ নিতে কৰি,\nসন্ধিয়া পৰত গোসাঁই ঘৰত\nনাম-ঘোষা সুৰ ধৰি।\nপুৱা সোনকালে ঢাৰি পাটি এৰে\nদাঁত মুখ নিকা কৰে,\nপঢ়াশালিৰ পাঠ আওৰাঁও বুলি\nনিজ পুথি মেলি ধৰে।\nমহান চানেকি ল’বা।\nসেই চানেকিৰে জীৱন গঢ়িলে\nবৰ লোক তেহে হবা।”\nশুনিয়ে লাটুৱে বিছনাতে ক’লে\n“মহান চানেকি ল’ম,\nমহান পুৰুষৰ মহান বাণীৰে\nশঙ্কৰৰ দৰে হ’ম।\nবৰ লোক হ’লে ময়ো তেনেহলে\nঈশ্বৰক দেখা পাম,\nতেতিয়াহে মই ঈশ্বৰক পাই\nকিমান দয়ালু চাম!”\nপিম্‌পুৱে ক’লে “আইতাকে ক’বা\nবৰ হবৰ যদি মন,\nবেয়া কেতিয়াও নহওঁ বুলিয়ে\nপ্ৰথমে কৰিবা পণ।\nআমাক ঈশ্বৰে মানুহ সাজিলে\nপৰম দয়ালু যেনে,\nআইতাই কৈছে মৰম কৰিবলৈ\nআই পিতা দিলে তেনে।\nফল, ফুল, পখী, নৈ, জান, জুৰি\nঈশ্বৰেই সজা ধৰা,\nজোন, বেলি, পশু সকলো ঈশ্বৰে\nসাজে আকাশৰো তৰা।\nএতিয়া উঠি গৈ আইতাক কোৱা গৈ\nভাল ল’ৰা তেনে হবা,\nইস্কুলৰ পৰা আহিলেই আইতা\nঈশ্বৰৰ কথা ক’বা।”\nলাটুৱে বোলে “বাইদেউ তেনে\nতোমাৰ দৰে হ’ম চাগে,\nঈশ্বৰেও চাব আটায়েই ক’ব\n‘ইমান মৰম লাগে’!!”\nউৰি ফুৰা চৰাইৰ দৰে\nকথা পাতে চৰাইৰ স’তে\nগাই মিঠা গান।\nপখিলাৰ দৰে হাত মেলি\nনাচি নাচি ফুৰে,\nভোমোৰাৰ দৰে গুণ্‌গুণাই\nকিবা বোৰ কৈ ঘূৰে।\nবনগুটিৰে চোলা ভৰাই\nকত ফুল বাচে,\nমৰম সনা মুখ খনিৰে\nঅ’ৰ বস্তু ত’ত থই\nবৰ বন কৰে,\nখং কৰিলেও হাঁহি মাৰে\nঊনৰ নতুন চোলা পিন্ধি\nশান্তুৱে গহীন সুৰে\nছবি চাই চায়ে ৰমিক সুধিলে\n“মইনো কাৰ দৰে?”\nৰমিও আছিল ছবি চাই\nশান্তুৱে জুপি দেখিলে ভাগত\nসিংহ এটাহে পৰে।\nখঙ্‌ত শান্তু একো নাই হৈ\nদিলে ‘ধুচুম্’ মাৰি,\nৰমিয়েও কান্দি শান্তুক ক’লে\n“ময়ো নাযাওঁ হাৰি।”\nশান্তু আছিল মিঠা মাতৰ\nশান্তও আছিল বৰ\nঅতিপাত মৰম আদৰে\nকথাই পতিয়ে ঠেহ্‌পেচ্\nকৰিব নোৱাৰে শান্ত,\nহয় একেবাৰে ক্লান্ত।\nলাগ বোলাঁতেই বস্তু যদি\nলগে লগে নাপায়,\nকাণ তাল মৰা একোটাকৈ\nসেই চিঞৰত বুবি, নিতু\nভয়তে সাৰ পায়,\nহাত ভৰি মাৰি কান্দি কান্দি\nগছৰ পাত সৰায়।\nলাহেকৈ ৰমিক শান্তুৱে কয়\n‘সাহ এনে দেখা নাই,\nমই মৰা দৰে মোকো ইহঁতে\nমাৰিব নে কি পাই!’\nমই নাকান্দো কাকো নামাৰো\nশান্তুৱে মনতে ভাৱে,\nবুবি, নিতুৰ সঁচাই মই\nককাইদেউ হলো বাবে।\nঋতু, গীতু, বুবু, দেবু,\nচিনু, জু, ৰলি,\nঝক্ ঝক্ সৌ ৰেলখন\nগৈ আছে চলি।\nডিব্‌লু, ৰাহুল, টিনা,\nচাইলু, পাল্‌কি, মিলি,\nআৰু ডবা লগালেহি\nঅসমীয়া, হিন্দী, বাংলা\nযি যাৰ ভাষা,\nক’ই যায়, খেলি যায়\nৰেলৰ ইঞ্জিন যিটো\nসৱকে চলাই ফুৰা\nবেগাই যি ৰেল চলে\n‘তা-তা’ ‘বাই’ চিঞৰিলে\nহাত তুলি তুলি।\nকাণ তাল মৰা উকিৰে\nহঠাৎ কান্দোনৰ ৰোল\nডবা চিঙি পৰে চিটিকি\nনপৰিব কিয়? বাটহে যেনে\nকান্দি কান্দি ডবা উঠি\nইঞ্জিনকে আটায়ে ধৰি\nখঙেৰে ক’লে ইঞ্জিনে—\n“তাপৰ হেঁচা যি,\nগ’ল জোৰে ৰেল চলি\nমই কৰোঁ কি?\nমাকহঁতচোন ল’ৰি আহিল।\nলাহেকে হাঁহি বুজাই ক’লে,\nপৰি ধৰি এনেকৈয়ে\nৰেল লাহেকৈ চলে বুলি\nকোনে নো কয়?\nএনেকৈনো কেনেকৈ বাৰু\nদিল্লী আজি পাবা,\nসময় কিন্তু কালৈকো নৰয়\nসেই কথা চাবা”\nডবা উঠি হাঁহি মাৰি\nগ’ল পুনু কু কু কৰি\nএয়া দেখিছা গৰুজনীৰ\nপিঠিত ভালকৈ বহি,\nবুনি কৰবালৈ যাব খোজে\nথাকিব নোৱাৰে সহি।\n“হাঁহে কোনে স্কুটাৰ নাই বুলি\nদেখুৱাম মই আজি,\nকিমান বেগেৰে যাব পাৰোঁ\nপখী-ঘোঁৰা নিজে সাজি।”\nৰাজকোঁৱৰ হৈ বহি ল’ই\nশিঙত লেকাম ধৰে,\nপঘা ছিঙি গৰুজনী\nখালত ভয়তে পৰে।\nখালৰ পৰা লেতেৰ পেতেৰ\nবুনি উঠি আহে,\nদূৰৰ পৰা স্কুটাৰত বহি\nবাবা, বাব্‌লাই হাঁহে।\nঐ, উ, ই, ঋ, ঈ\nজিতুৱে পঢ়ি চালে\nমনে মনে লেখি।\nঋ, ঈ কে ফুটালে\nতাকৰ কৰি লৈ\nবেগাই সামৰি পুথি\nহাতত বল-বেট লৈ\nসোমায়ে ভাওনা কৰে\nআইতাকে হাঁহি হাঁহি\nচাই ভোল যায়,\nমাকৰ পিছে জিতুৱে\nভাল ডাবি খায়।\n“সোণৰ শৈশৱ কাল\nগ’লে আৰু নাহে”\nজিতুক শিকালে নীতি\nমাকে লাহে লাহে।\nঠেহ পাতি ৰ’ল,\nপিছত বুজি শুনি\nপাঠ পঢ়া হ’ল।\nওৰাঙৰ ৰসগোল্লা ল'ই\nমিঞ্চুৱে চোৱাচোন পাই\nকিনো যে কৰিছে!\nৰ’দৰ তাপত থোৱা পেহীৰ\nমুখত ভৰালেগৈ পাই\nপেহীয়ে খঙতে এদিন\nআচাৰ খালে জলকীয়া\nসানি দিব লাগে।\nদিম বুলি আজিও কেলেই\nদিয়া নাই জানি,\nসেয়ে মিঞ্চুৱে জলকীয়া লৈ\nদিলে নিজে সানি।\nপোৰণিত কান্দিলে ঐ দেহি\nপেহীয়ে আহি ক’লে— “জলকীয়া\nশুনিয়ে জলকীয়া আৰু এটি\nপোৰণিত হাত ভৰি মাৰি\nপেহীয়ে দেখি ‘মৰিলোঁ’ বুলি\nকৰে “হৰি! হৰি!”\nচকু মুখকেই এহাতেৰে\nঢাকি দিয়ে ধৰি।\nপেহীৰ ইহাতত থকা\nমিঞ্চুৱে খালেও সানিলেও\nপেহীয়ে মিচিকাই ক’লে —\n“ৰসগোল্লা লাগে বুলি মামালৈ\nদিওঁ নে কি লিখি?”\nপোৰণি পলালেই তেওঁৰ\n“ও” বুলি শলাগিলে\nআৰু এটা খায়।\n““ঔৰে গছতে মৌৱে বাঁহ ললে”\nবিয়া নাম গায়,\nগপচত আনৰ মঞ্চত উঠি\nচুম্‌কি যিহে যায়!\nকালৈকো ভয় নকৰে সমূলি\nকেৰাহিকৈ যি মিচিকাই হাঁহে\n‘তই’ বুলিলেই জঁয় পাৰি যায়\nতলমূৰ কৰি চকুপানী মচি\nহব খোজে ঘাই।\nডাঁৰত কাপোৰ এখনি কাৰো\nটোপোলা কৰি সোপাকে ধোৱে\nআলহি গ’লে সোধ-পোছ কৰে\n‘প্লেট্’ ভৰাই বিস্কুট-টফিকে\nযাচি দিয়ে গৈ।\nগহীনত বহি লৈ কথা পাতে\nকত ভাবি গুণি,\nভৰি তুলি লৈ হাত গালত থৈ\nদেউতাকৰ ভাওৰে চুম্‌কি\nমাককো কাষত পাবলৈকে\n‘হেৰা’ বুলিহে মাতে।\nচাদৰ মেখেলা পিন্ধি এদিন\nভৰি চৰি ঢাকি,\nআইনা চাই ৰঙা সেন্দুৰেৰে\nফোঁট ললে আঁকি।\nশিৰতো লগতে দীঘলিয়াকৈ\nদিলে ৰেখা টানি,\nৰিমি, লিমিক দেখুৱাব বুলি\nকইনা সাজি আনি।\n“মাৰ নিচিনাকৈ কৰিছোঁ বোলে\nকেনে ‘ষ্টাইল’ আজি,\nআঁহা বেগাই, চোঁৱা তোমালোকে\nমই কেনে কাজী।”\nগোলাপ যদিহে ফুলৰ মাজত\nহ’ব পাৰে ৰানী,\nঘৰৰ ভিতৰত সৌ মহৰানী\n"https://as.wikisource.org/w/index.php?title=আখৰৰ_ৰেলগাড়ী&oldid=69974"ৰ পৰা অনা হৈছে\nসপোনমাধুৰী দত্তৰ সাহিত্যকৰ্ম\nএই পৃষ্ঠাটো শেষবাৰৰ কাৰণে ২৯ জুন ২০২০ তাৰিখে ০৭:৩৯ বজাত সলনি কৰা হৈছিল।


বিধানসভা গেৰুৱাকৰণৰ অভিযোগেৰে প্ৰথম দিনাই বাজেট অধিৱেশন বৰ্জন কংগ্ৰেছৰ\nHome Popular Stories\n‘সোণোৱালে নহয় আৰ এচ এচে চলাইছে চৰকাৰ’ : বিধানসভা গেৰুৱাকৰণৰ অভিযোগেৰে বাজেট অধিৱেশনৰ প্ৰথম দিন বৰ্জন কংগ্ৰেছৰ\nby নবাৰুন গুহ\nFebruary 6, 2018 4:43 pm\nকংগ্ৰেছৰ বাজেট অধিৱেশন বৰ্জন\nকংগ্ৰেছ বিধায়কসকলে বিধানসভা গেৰুৱাকৰণ হোৱা বুলি অনা গুৰুতৰ অভিযোগেৰে মঙলবাৰে এক বিশৃংখল পৰিৱেশৰ মাজত আৰম্ভ হৈছে অসম বিধানসভাৰ বাজেট অধিৱেশন।\nপ্ৰাক্তন মুখ্য মন্ত্ৰী তৰুণ গগৈয়ে চৰকাৰক সমালোচনা কৰি কয়, ‘সৰ্বানন্দ সোণোৱালে নহয় আৰ এচ এচে চৰকাৰ চলাইছে।’\nএই প্ৰৱণতাক ‘গভীৰ উদ্বিগ্নতাৰ বিষয়’ৰূপে অভিহিত কৰি গগৈয়ে কয় যে ‘ইয়াৰ পিছত কাইলে তেওঁলোকে সংসদ আৰু নিৰ্বাচন আয়োগ নিয়ন্ত্ৰণ কৰিব খুজিব’।\nকংগ্ৰেছ দলে ‘ৰাজ্যপালৰ ভাষণৰ বিৰোধিতা কৰা’ বুলি সদৰী কৰি বিৰোধী দলপতি দেৱব্ৰত শইকীয়াই সংবাদমেলত কয় যে ৰাজ্যপালৰ ‘ভাষণত চৰকাৰখনক স্বচ্ছ আৰু নিকা বুলি দাবী কৰাৰ বিপৰীতে বাস্তৱটো সম্পূৰ্ণ ওলোটা।’\nতেওঁ কয়, ‘চৰকাৰ নিজৰ প্ৰতিশ্ৰুতি পূৰণত ব্যৰ্থ হৈছে। ৰাজ্যত অবাধ গতিত বালি, শিল আৰু কাঠৰ অবৈধ চিণ্ডিকে’ট চলি আছে। মহিলা আৰু শিশুৰ বিৰুদ্ধে অপৰাধ বৃদ্ধি পাইছে। শেহতীয়াকৈ ডিমা হাচাওত নিৰীহ প্ৰতিবাদীৰ ওপৰত পুলিচে গুলীচালনা কৰিছে। অথচ এইসমূহ বিষয়ে ৰাজ্যপালৰ ভাষণত ঠাই পোৱা নাই।’\nৰাজ্যৰ মুখ্য সচিব ৱি কে’ পিপাৰচেনিয়াক সমালোচনা কৰি গগৈয়ে কয়, ‘আৰ এচ এচৰ পুতলা পিপাৰচেনিয়াই চৰকাৰ চলাইছে।’\n‘আনকি হিমন্ত বিশ্ব শৰ্মাই ৰাহুল গান্ধীক’ গগৈৰ ‘বিৰুদ্ধে অভিযোগ দিওঁতে পিপাৰচেনিয়াক আৰ এচ এছৰ মানুহ বুলিছিল’ বুলি সদৰী কৰি প্ৰাক্তন মুখ্য মন্ত্ৰীজনে কয়, ‘তেতিয়া মই কথাটোত গুৰুত্ব দিয়া নাছিলো কিন্তু এতিয়া বুজিছো যে তেওঁ ঠিকেই কৈছিল।’\nচৰকাৰ আৰ এচ এচে পৰিচালিত কৰা বুলি অভিযোগ তুলি কংগ্ৰেছ বিধায়কসকলে অধিৱেশনৰ আৰম্ভণিৰ দিনাৰ পৰম্পৰাগত ফটো আৰু চাহ পৰ্ব বৰ্জন কৰে।\nএআইচিটিই আইডিয়া লেব লাভ কৰা উত্তৰ-পূবৰ প্ৰথমখন প্ৰতিষ্ঠান হ’ল জিআইএমটি-গুৱাহাটী\nমনোৰম প্ৰাকৃতিক পৰিৱেশৰ সলনি উত্তৰ পূব মৰুভূমি হোৱাটো বিচাৰে নেকি ভাৰত চৰকাৰে?\nকাঁ চলচ্চিত্ৰ মহোৎসৱৰ পৰা ওভতাৰ সময়তে লুইত কুমাৰ বৰ্মণলৈ GMCৰ জাননী কিয়?\nIndiGo বিশেষভাৱে সক্ষম শিশুক নিদিলে বিমানত উঠিবলৈ : ইণ্ডিগ’ক পাঁচ লাখ টকাৰ জৰিমনা


সুৰজিতৰ কবিতা “আয়ুসৰেখা” - Hourly Times\nসুৰজিতৰ কবিতা “আয়ুসৰেখা”\nAugust 16, 2019000 1 min2yrs 48\nইপাৰ আৰু সিপাৰ !\nবুভূক্ষাৰে ক্ষ্ণায়িত দুয়োপাৰ\nআজি বিড়াল তপস্বীৰেহে উভৈনদী হ’ল ;\nহয় ! আয়ুস ৰেখা;\nব্ৰহ্মপুত্ৰৰ কথাকে কৈছো;\nঅসমীয়াৰ একমাত্র ত্ৰাণকৰ্তা ব্ৰহ্মপুত্ৰ ;\nবলুকাত মুখ গুজি,\nটুকিছে চকুলো ধাৰাসাৰে,\nঅাজি অবিৰত অনাদি পণ্থক ব্ৰহ্মপুত্ৰই !\nকি কব !\nসমুলাঞ্চে লুতুৰি পুতুৰি হৈ\nনিৰলস গতিৰে বৈছে মাথো বৈছে ;\nতেল ধৰা ঢৌবোৰে\nফেনে ফুটুকাৰে আহি বাৰে বাৰে\nউভতি গৈছে উপত্যকা বিচাৰি নেপাই;\nগুচি অগভীৰ হ’ল;\nসুঠাম দেহটোও নোদোকা হ’ল;\nকেউপাশে নিঘিনি পখীৰ মাথো গুমগুমণি ;\nবাৰে বাৰে ঢপ্ ঢপাই উঠে,\nৰঙীন হৃদয়বোৰৰ মিছা মৰমবোৰ দেখি!\nবুকুৰ বেদনা আজি\nকেনেকেনো আওৰাব কাক?\nনদীখনত শিহুবোৰো নোহোৱাই হ’ল ;\nদিনে নিশাই পাতিছে জলসা;\nকিন্তু অবিৰত বহ্নিমান জীৱন দায়িনী ;\nচাপ আৰু প্ৰতি বন্ধক,\nসৰ্পিল গতিক প্ৰতিৰোধ ঘনাই,\nযেন কিহবাৰ সৈতে প্ৰতিযোগিতাত ব্রত;\nসেই মৰম আকোলতা\nআজি পিছে হ’ল সংকুচিতা;\nব্ৰহ্মপুত্ৰ আজি মাথো মানুহৰ অৱহেলিতা;\nএয়া অসমীয়াৰ আশীর্বাদ;\nঅসমীয়াই যদি নকৰে সমাদৰ,\nহু! জর্জৰ ব্রহ্মপুত্র অসমীয়াৰ আয়ুস ৰেখা??


Bionase in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Bionase ar byavahar, ppali, parshwakriya, upkaar, kriya-pratikriya aaru satarkatabani\nBionase की जानकारी\nBionase ৰ লাভ আৰু ব্যৱহাৰসমূহ- Bionase Benefits & Uses in Assamese- Bionase ar laabh aaru byavaharsamuh\nBionase ৰ পালি আৰু সেয়া কেনেদৰে ল'ব- Bionase Dosage & How to Take in Assamese - Bionase ar paali aaru xeya kenedore lobo\nBionase ৰ পাৰ্শ্চক্ৰিয়াসমূহ- Bionase Side Effects in Assamese- Bionase ar parshwakriyasamuh\nBionase সংক্ৰান্ত সতৰ্কতাবাণীসমূহ- Bionase Related Warnings in Assamese- Bionase xonkranta xatarkatabanisamuh\nঅইন দৰৱৰ সৈতে Bionaseৰ গুৰুতৰ ক্ৰিয়া-প্ৰতিক্ৰিয়া- Severe Interaction of Bionase with Other Drugs in Assamese- Oinor xoite Bionase ar gurutor kriya-pratikriya\nBionase মতভেদসমূহ- Bionase Contraindications in Assamese- Bionase nishedhsamuh\nBionase ৰ বিষয়ে সততে সোধা প্ৰশ্নসমূহ- Frequently asked Questions about Bionase in Assamese- Bionase ar bikhoye satate xodha prashnasamuh\nখাদ্য আৰু মদৰ সৈতে Bionase ক্ৰিয়া-প্ৰতিক্ৰিয়া- Bionase Interactions with Food and Alcohol in Assamese- khadya aaru modor xoite Bionase kriya-pratikriya\nBionase ৰ লাভ আৰু ব্যৱহাৰসমূহ - Bionase Benefits & Uses in Assamese - Bionase ar laabh aaru byavaharsamuh\nBionase তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nBionase ৰ পালি আৰু সেয়া কেনেদৰে ল'ব - Bionase Dosage & How to Take in Assamese - Bionase ar paali aaru xeya kenedore lobo\nBionase-ৰ উপাদানসমূহ - Bionase Active Ingredients in Assamese - Bionase-ar upadaansamuh\nBionase ৰ পাৰ্শ্চক্ৰিয়াসমূহ - Bionase Side Effects in Assamese - Bionase ar parshwakriyasamuh\nগৱেষণাৰ ভিত্তিত, Bionase ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nBionase সংক্ৰান্ত সতৰ্কতাবাণীসমূহ - Bionase Related Warnings in Assamese - Bionase xonkranta xatarkatabanisamuh\nBionase-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nBionaseৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Bionase নাখাব আৰু আপোনাৰ চিকিতসকৰ পৰামৰ্শ লওক।\nBionase-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Bionase এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Bionase কি প্ৰভাৱ দেখা গৈছে?\nবৃক্ক ৰ বাবে Bionase কেতিয়াবাহে ক্ষতিকাৰক।\nযকৃতত Bionase কি প্ৰভাৱ দেখা গৈছে?\nBionase গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Bionase ৰ কি প্ৰভাৱ দেখা গৈছে?\nBionaseৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Bionaseৰ গুৰুতৰ ক্ৰিয়া-প্ৰতিক্ৰিয়া - Severe Interaction of Bionase with Other Drugs in Assamese - Oinor xoite Bionase ar gurutor kriya-pratikriya\nBionase তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nBionase মতভেদসমূহ - Bionase Contraindications in Assamese - Bionase nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Bionase লোৱা অনুচিত যাতে -\nBionase ৰ বিষয়ে সততে সোধা প্ৰশ্নসমূহ - Frequently asked Questions about Bionase in Assamese - Bionase ar bikhoye satate xodha prashnasamuh\nএই Bionase-এ অভ্য়াস বা নিচাৰ সৃষ্টি কৰে নেকি?\nনহয়, Bionaseয়ে অভ্যাসৰ সৃষ্টি নকৰে।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Bionase লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু ডাক্তৰৰ পৰামৰ্শ মতেহে Bionase লওক।\nমানসিক ৰোগৰ চিকিত্সাৰ বাবে Bionase লৈ কোনো লাভ নাই।\nখাদ্য আৰু মদৰ সৈতে Bionase ক্ৰিয়া-প্ৰতিক্ৰিয়া - Bionase Interactions with Food and Alcohol in Assamese - khadya aaru modor xoite Bionase kriya-pratikriya\nখাদ্য আৰু Bionaseৰ ক্ৰিয়া-প্ৰতিক্ৰিয়া\nখাদ্যৰ সৈতে Bionase লোৱাটো স্বাভাৱিক।\nমদ আৰু Bionaseৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Bionaseৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nBionase ৰ অনুকল্প - Substitutes for Bionase in Assamese\nBionase ৰ মূল্য আৰু পেকৰ চাইজ - Bionase Price and Pack Size in Assamese - Bionase ar mulya aaru pakor size\nআপুনি বা আপোনাৰ পৰিয়ালৰ কোনোবাই Bionase লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Bionase ব্যৱহাৰ কৰিছিল নেকি?\nআপুনি কিমান পৰিমাণে Bionase সেৱন কৰিছিল?\nআপুনি Bionase ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Bionase সেৱন কৰে?


আজিৰে পৰা সলনি হ'ব বহু নিয়ম৷ চিলিণ্ডাৰ, পেমেণ্ট, চেকবুকৰ সৈতে জড়িত কি কি নিয়ম পৰিৱৰ্তন হ'ব? | Asom Live 24\nআজিৰে পৰা সলনি হ’ব বহু নিয়ম৷ চিলিণ্ডাৰ, পেমেণ্ট, চেকবুকৰ সৈতে জড়িত কি কি নিয়ম পৰিৱৰ্তন হ’ব?\nin অসম, গুৱাহাটী, ভাৰত\nঅসম লাইভ ২৪ঃ আজি ১ অক্টোবৰ৷ আজিৰে পৰা সলনি হ’ব বহু নিয়ম৷ প্ৰভাৱ পৰিব আপোনাৰ দৈনন্দিন জীৱনত৷ অক্টোবৰৰ প্ৰথম দিনটোৰ পৰাই সলনি হ’ব LPG ৰ দাম, পেঞ্চনৰ নিয়ম, ডেবিট আৰু ক্ৰেডিট কাৰ্ডৰ বহু নিয়ম৷ জানক কি কি সলনি হ’ব—\nপেঞ্চনঃ আজিৰে পৰা পৰিৱৰ্তন হ’ব ডিজিটেল লাইফৰ সৈতে সম্বন্ধীত বহু নিয়মৰ ৷ ৮০ৰ ঊৰ্ধ্বৰ পেঞ্চনাৰ সকলে নিজৰ ‘লাইফ চাৰ্টিফিকেট’ জমা দিব লাগিব ডাকঘৰত৷ ৩০ নবেম্বৰলৈ সময়সীমা বান্ধি দিছে চৰকাৰে৷ যদি জীৱন প্ৰমাণ কেন্দ্ৰৰ আইডি বন্ধ হৈছে তেন্তে নিৰ্দিষ্ট সময়ৰ ভিতৰত সক্ৰিয় কৰিবলৈও নিৰ্দেশ দিছে ডাকঘৰসমূহক৷\nচেকবুকঃ আজিৰে পৰা অবৈধ হ’ব ইউনাইটেড বেংক অৱ ইণ্ডিয়া, অৰিয়েণ্টেল বেংক অৱ কমাৰ্চ আৰু এলাহাবাদ বেংকৰ চেকবুক আৰু MICR কোড৷ কাৰণ এইসমূহ বেংকক অন্য বেংকৰ সৈতে একত্ৰীকৰণ কৰা হৈছে৷ গতিকে ব্যক্তিৰ একাউণ্ট নম্বৰ, IFSC আৰু MICR নম্বৰ সলনি হ’ব৷\nক্ৰেডিট আৰু ডেবিট কাৰ্ডঃ আজিৰে পৰা নিৰ্ধাৰিত সময়লৈ বন্ধ থাকিব এটো ডেবিট পদ্ধতি৷ নিয়ম অনুসৰি, অটো ডেবিট পেমেণ্টৰ বাবে গ্ৰাহকে বেংকলৈ ন’টিফিকেচন পঠিয়াব লাগিব৷ বেংকে অইসমূহ নিশ্চিত কৰাৰ পাছতে গ্ৰাহকৰ এটো ডেবিট পদ্ধতি পুনৰ সক্ৰিয় হ’ব৷ এছএমএছ অথবা মেইলৰ জৰিয়তে ২৪ ঘণ্টাৰ ভিতৰত ন’টিফিকেচনসমূহ পঠিয়াব লাগিব৷\nদাম বৃদ্ধি হ’ব চিলিণ্ডাৰৰঃ আন্তঃৰাষ্ট্ৰীয় স্তৰত খাৰুৱা তেলৰ দাম বৃদ্ধি হোৱাৰ বাবে অক্টোবৰ মাহত চিলিণ্ডাৰৰ দাম বৃদ্ধি হোৱাৰ সম্ভাৱনা আছে৷ সম্প্ৰতি আন্তঃৰাষ্ট্ৰীয় বজাৰত খাৰুৱা তেলৰ দাম ৮০ মাৰ্কিন ডলাৰ৷ চিলিণ্ডাৰৰ উপৰি পেট্ৰ’ল আৰু ডিজেলৰ দাম অক্টোবৰ মাবত পুনৰ বৃদ্ধি হোৱাৰ সম্ভাৱনা আছে৷\nমিউচুৱেল ফাণ্ড ইনভেষ্টমেণ্টঃ আজিৰে পৰা সলনি হ’ব মিউচুৱেল ফাণ্ড ইনভেষ্টমেণ্টৰ কৰ্মচাৰীৰ নিয়ম৷ মিউচুৱেল ফাণ্ড হাউচ আৰু মেনেজমেণ্টৰ কৰ্মচাৰীৰ ক্ষেত্ৰত প্ৰযোজ্য হ’ব এই নিয়ম৷ কোম্পানীৰ কনিষ্ঠ কৰ্মচাৰীয়ে দৰমহাৰ ১০ শতাংশ মিউচুৱেল ফাণ্ডত বিনিয়োগ কৰিব লাগিব৷\nআজিৰে পৰা ফুড বিলত FSSAI পঞ্জীয়ন নম্বৰ লিখাটো বাধ্যতামূলক৷\nআজিৰে পৰা এটিএম আৰু ডেবিট কাৰ্ড ব্যৱহাৰকাৰীয়ে সেৱাৰ বাবে বেংকক দিব লাগিব ১২৫ টকাকৈ৷\nএছএমএচ এলাৰ্টৰ বাবে জিএছটি সহ ভৰিব লাগিব ১২ টকা৷\nএটিএম কাৰ্ড হেৰালে অন্য ডেবিট কাৰ্ড লাভ কৰিবলৈ ৩০০ টকাৰ লগতে জিএচটি ভৰিব লাগিব৷\nযদি টিএমএম পিন হেৰায়, তেন্তে ডুপ্লিকেট পিনৰ বাবে ৫০ টকা আৰু জিএচটি ভৰিব লাগিব৷\nচেভিংচ একাউণ্টত জমা কৰা ধনৰ পৰিমাণ নিৰ্দিষ্ট পৰিমানতকৈ কম হ’লে ট্ৰানজেকচনৰ নিম্নমানৰ হ’লে গ্ৰাহকে ভৰিব লাগিব ২০ টকা৷\nTags: asom live 24assam live 24axom live 24bank rulesnew rule implement\nকি হ’ব মৰিয়নিৰ ৰাজনৈতিক ভৱিষ্যত? বিৰোধীৰ উমৈহতীয়া প্ৰাৰ্থী অবিহনে অসম্ভৱ হ’ব বিজেপিক প্ৰতিহত কৰা\nচহিদক অপমান! বিধায়ক শ্বেৰমান আলীৰ বিৰুদ্ধে গোচৰ ৰুজু, পুত্তলিকা দাহ


হৃদয়ৰ অৰণ্যত - ৱিকিউৎস\nহৃদয়ৰ অৰণ্যত (১৯৯০)\n54274হৃদয়ৰ অৰণ্যতহিৰণ্ময়ী দেৱী১৯৯০\n[ প্ৰকাশন ] Hreedayar Aranyat : A collection of poems in Assamese\nby Hiranmoyee Devi and published by Kushal Kr. Sarmah Silpukhuri, Guwahati-781003.\nশ্ৰীকুশল কুমাৰ শৰ্মা\nFirst publication : September, 1990.\nপ্ৰথম প্ৰকাশ : ছেপ্তেম্বৰ, ১৯৯০ চন\nবেটুপাতৰ শিল্পী : শ্ৰীপদুম গোঁহাই\nমূল্য : পোন্ধৰ টকা।\nবাইণ্ডিং : ফ্ৰণ্টিয়াৰ ইণ্ডাষ্ট্ৰিজ, শিলপুখুৰী গুৱাহাটী—৩ [ উছৰ্গা ]\n“পিতুৰপ্যধিকা মাতা গৰ্ভধাৰণ পোষণাৎ\nঅতোহি ত্ৰিযুলোকেষু নাস্তি মাতৃসম গুৰুঃ।”\nআমাৰ ছয়টি ভাইভনীৰ জীৱন গঢ়াৰ সুকঠিন সংগ্ৰামত নিজকে\nতিলে তিলে ক্ষয় কৰি তুমি যেতিয়া অকালতে\nগুছি গ’লা তেতিয়ালৈ তোমাক মনৰ জোখাৰে\nকিবা এটা দিয়াৰ সামৰ্থ্যই আমাৰ হোৱা\nনাছিল। আজি তুমি দিয়াৰ অতীত।\nগতিকে হৃদয়ৰ অৰণ্যত ফুলা এই\nতোমাৰ স্মৃতিৰ নদীত\n‘হৃদয়ৰ অৰণ্যত’ মোৰ কবিতা সঙ্কলন প্ৰকাশৰ তৃতীয় প্ৰয়াস। ষাঠিৰ পৰা আশীৰ দশকৰ ভিতৰত লিখা, বিভিন্ন কাকত আলোচনীত ইতিমধ্যে প্ৰকাশ পোৱা কিছু কবিতাৰ সৈতে কেইটামান অপ্ৰকাশিত কবিতা আৰু গীত থুপাই ‘হৃদয়ৰ অৰণ্যত’ নামেৰে পাঠকলৈ আগবঢ়ালো। পুথিখনি নব্বৈ চনত প্ৰকাশিত যদিও নব্বৈৰ কবিতা মাথোন এটিহে আছে। সকলো ৰচনাৰে মূল্যায়ণ সময়ৰ পটভূমিতহে হোৱা উচিত। গতিকে কবিতা সমূহৰ ৰচনাকাল পৰাপক্ষত উল্লেখ কৰা হৈছে।\nঅৰণ্যত ফুল ফুলে। কাৰো হাতৰ আপদাল বা সাৰ-পানী নোপোৱাকৈ মাটিৰ স্বাভাবিক ৰসকণকে টানি সি নিজানত ফুল উঠে আৰু নিজানতে সৰি পৰে। হৃদয়ৰ অৰণ্যতো ফুল ফুলে। সাধনাৰ সাৰুৱা মাটিত সি জক্‌মকাই ফুলি কাললৈ সুবাস বিলায়। পিছে, সাংসাৰিক দায়-দায়িত্বৰ খুটিত বেয়াকৈ বন্ধা নাৰীৰ জীৱন, আমাৰ মাটি তেনেই কিৰ কিৰ্‌কিৰিয়া; গতিকে ফুলৰ ৰং গোন্ধ সেই অনুপাতেই হব, শক্তি চাইহে ভক্তি।\nদুখৰ কথা, পুথিখনিক ছপাশালৰ ভূতে বাৰুকৈয়ে লম্ভিলে। গতিকে শেষৰ পিনে বৰ্ণাশুদ্ধিৰ পৃষ্ঠা এটি দিয়াত বাদে গত্যন্তৰ নাই। পুথি চপোৱাৰ দায়িত্ব লোৱা আমাৰ ল’ৰা শ্ৰীমান কুশলৰ ওচৰত আমি কৃতজ্ঞ। ছপা আৰু বন্ধা কামৰ বাবে ‘হব প্ৰিন্টাৰ্চ’ আৰু ‘ফ্ৰণ্টিয়াৰ ইণ্ডাষ্ট্ৰিজ’ৰ স্বত্ত্বাধিকাৰী আৰু কৰ্মীবৃন্দ আমাৰ শলাগৰ পাত্ৰ। বেটুপাতৰ শিল্পী শ্ৰীপদুম গোহাঁইক ধন্যবাদ জনালো। আগৰ দুখনৰ দৰে এইখন কবিতা সঙ্কলনেও ৰাইজৰ সমাদৰ পালে আমাৰ প্ৰচেষ্টা সাৰ্থক হব।\nগুৱাহাটী, চেপ্তেম্বৰ-১৯৯০ চন।\n[ সূচীপত্ৰ ] ॥ কবিতাৰ কৰণিত॥\nআই— ১/ নব্বৈৰ কবিতা— ২/ বহাগৰ দান— ৪/মহানগৰীৰ পদপথত—৫/ ফাগুন-৭/ এগৰাকী গাভৰুৰ হত্যাত—৮/ গৃহদাহ—৯/ জীৱন প্ৰক্ৰিয়া—১২/ ডেকাফুকনৰ বিয়োগত—১৩/ মৰণ ৰে তুঁহু—১৪/ সাতসৰী—১৬/ তৰ্পন—১৮/ সূৰ্য্যোদয়—১৯/ বোধন—২০/ কুতুব মিনাৰৰ এনিশা—২২/ ভূকাত নিৰ্য্যাতিত গাভৰুৰ উক্তি ২৩/ সূৰ্য্যমুখী—২৫/ প্ৰত্যাগত জোৱান ভাতৃলৈ—২৭/ সেই নদী নিৰবধি—২৮/ কাছাৰী বজাৰ—৩০/ বছৰ বিদায়—৩২/ এখন সাগৰ, চক্‌লেট ৰং তাৰ—৩৩/ ললিতা শাস্ত্ৰীলৈ—৩৫/ ক্ষুধা—৩৭/ আইতাৰ যাবৰ বেলিকা—৩৮/ শিল্পী প্ৰণাম—৩৯/ সম্প্ৰীতি দেৱীৰ সোঁৱৰণত—৪০/ শোকবাৰ্তাঃ আইলৈ বুলি—৪২/ অশ্ৰুমতী—৪৪/ উজ্জ্বল ৰাণী সাহা—৪৬/ সংক্ৰমণ – ৪৮/ আঘাত কৰ—৪৯/ পুজাৰ চিঠি—৫০/ শেৱালী আৰু দুৱৰি—৫১/ বুঢ়াআঁহতৰ বিহু –৫৩/।\nগীতাংশ— [ ১ ]\nৰ'দে পোৰা পৃথিবীৰ বিস্তীৰ্ণ প্ৰান্তত\nমোৰ সঙ্কীৰ্ণ জীৱন সাঁকো\nবহু উদ্বেগ আশঙ্কৰে চেতনা জৰ্জৰ\nবহুতো মৃত্যুৰ সতে\nঅহৰহ যুজাৰ প্ৰস্তুতি;\nআঠোটা প্ৰহৰে যদি ভুলতেও এটিবাৰ\nআই, তোৰ নাম লোৱা নাই\nভুল নুবুজিবি মোক।\nমোৰ দৃষ্টিৰ সিপাৰত।\nসমুজ্জ্বল তোৰ ৰূপ\nমোৰ নিশ্বাসত তোৰে দেহৰ সুৰভি\nহৃদয়ৰ নীৰৱ বীণত\nনৈশ্বদৰ হেজাৰ সুৰত\nগঁথা আছে নাম যাৰ\nসেয়া দেখো তয়ে আই, জনম দায়িনী।\n১৯৭৭ চন। [ ২ ]\nআজি কবিৰ বুকুত নুফুলে কবিতা\nকলম নিগৰি তেজৰ টোপাল\nথিতাতে চেকুৰা বান্ধে।\nশান্ত স্বচ্চ মন-মানসত\nকোনে বাৰে বাৰে শিল-দলিয়ায়?\nঅশান্ত বৃত্ত বিস্তৃত মাথো\nহিয়া দাপোণত দুপাৰৰ শোভা\nহঠাতে হেৰাই যায়।\nচৌদিশে আজি জীৱন জ্বলিছে\nকান তাল মৰা বিস্ফোৰণত\nচমকি উঠিল গৰ্ভৰ ভ্ৰূণ\nকম্পিতপ্ৰান উৰি গুছি গ’ল\nচোতালৰ পাৰ জুৰি।\nবাৰুদৰ ধোঁৱা মৰাশৰ গোন্ধ\nআকাশ বতাহ প্ৰদূষিত আজি\nলাছখানাত নোৱাৰি আঁকিব\nমানুহৰ আজি কোনো দাম নাই\nমৃত্যুৰ বাবে চকুপানী নাই\nজীৱনৰ সুৰ ছন্দ হেৰাল\nপ্ৰেম বিশ্বাসৰ ভঙা দলঙত\nবিপন্ন সময়, বিপন্ন স্বদেশ;\nউৰ্দ্ধবাহু মাথো দাবী সোচ্চাৰ\nত্যাগ সেৱা মন্ত্ৰ বিস্মৃতপ্ৰায়\nঅন্ধ আবেগে মুকলি কৰিলে\nপশ্চাৎ গতিৰ পথ।\nআকৌ কেতিয়া ঘূৰিব সুদিণ\nশান্ত আকাশ নিৰুদ্বেগ দিন\nনিৰ্ভয়ে খুলি মন বাতায়ণ\nনীলা সেউজেৰে হিয়া শাঁত কৰি\nমুগ্ধপৰাণ কবিয়ে গাঁথিব\nদুখৰ গধুৰ লেপখন লৈ পৰি আছিলো;\nদুচকুত ক্লান্তিৰ জড়িমা\nসমুখৰ পিয়লাত তিক্ত জীৱন ৰস\nদ্বিধাত আড়ষ্ট মন, উৎকণ্ঠা জৰ্জৰ;\nবুকুত একেটি ব্যথা —\nসময়ৰ ৰথ চলে অবিৰাম সূৰ্য্যাস্তৰ পিনে;\nজীৱনৰ সোনালী সাঁকোৰে\nঅহা যোৱা মাথোন এবাৰ;\nঅসাৰ্থক এই যাত্ৰা মোৰ!\nচজিনা গছৰ পৰা খিড়ীকিৰে দহিকতৰাই\nদোতাৰাৰ সুৰে সুৰে ক'লে ,\n“খুলি দিয়া বন্ধ দুৱাৰ;\nমৃতপ্ৰায় পৃথিবীৰ শুকান ওঁঠত\nযি বহাগে তুলি দিয়ে সেউজৰ সঞ্জীৱনী সুধা\nবিৰিখৰ ডালে ডালে আঁৰি দিয়ে\nসাতৰঙী কোমল সপোন ,\nমাটি ফুটি ভূমিচম্পা মেলি ৰয় অবাক নয়ন!\nযি বহাগে কুলি কেতেকীক\nসুৰৰ অমিয়া দিলে, দিলে মোক প্ৰাণ\nসেই বহাগক খোজা নাই কিয় জাগৃতিৰ গান?\nৰঙালী বিহু, ১৯৮৭ চন। [ ৫ ]\nমহানগৰীৰ পদপথত যেতিয়া মই খোজকাঢ়ো\nমই যেন ধীৰপদে উভটি যাওঁ\nপ্ৰাগৈতিহাসিক সেই আৰণ্যক যুগলৈ\nযিদিনা বাটে-ঘাটে চোপ লৈ থকা\nঅলেখ মৃত্যুৰ ফাঁকে ফাঁকে\nঅসহায় আদিম মানুহে বিচাৰি লৈছিল\nজীয়াই থকাৰ পথ।\nএক মৃত অজগৰৰ খণ্ডিত গলিত দেহৰ দৰে\nপৰি থাকে মহানগৰীৰ পদপথ;\nচৌপাশে স্তুপীকৃত আৱৰ্জনা\nদুৰ্গন্ধত বন্ধ হব খোজে উশাহ নিশাহ।\nলালসাৰ বাঢ়নি পানীয়ে\nএকাকাৰ কৰে প্ৰেয় ও শ্ৰেয়ৰ পথ;\nভঙা গঢ়াৰ কপট জুৱা চলে অবিৰত\nপথচাৰীৰ ভৰি তলুৱাত পিছল মৃত্যুৰ স্পৰ্শ!\nৰাতিৰ অন্ধকাৰত জাগে আসুৰিক লিপ্সা\nবিক্ৰী হয় পাচকিলো লোহাৰ দামত।\nনগ্ন 'মেনহোল’ৰ ফাঁকেৰে\nপুৱাৰ পোহৰত প্ৰকট হয়\nসুপ্ৰাচীন নগৰীৰ কদৰ্য্য পঙ্কিল ছবি ,\nমানুহৰ স্খলনৰ সুগভীৰ তলি।\nকোব খোৱা চৰাইৰ দৰে\nমনে মোৰ ডেউকা মেলে দূৰলৈ—বহুদূৰলৈ\nয’ত হৰপ্পা মহেঞ্জোদাৰোৰ নিজান গৰ্ভত\nশুই আছে নিৰ্বিবাদে\nহেজাৰ বছৰীয়া শাৰী শাৰী সুশৃঙ্খল পথ উপপথ।\nসেয়াও তো মৃতুশীল মানুহৰে কীৰ্ত্তি।\nজীৱন জগাই তোলা\nসূৰ্য্যমুখী স্বপ্ন আৰু নিৰ্ভেজাল শ্ৰম;\nশিল-বালি কঙ্কৰৰ সতে\nসততাৰ, সাধুতাৰ সম অনুপাত\nযুগে যুগে সৃষ্টি হয় বিনন্দীয়া যাউতিযুগীয়া।\nফাগুন আহিল মদাৰ ফুলিল,\nচিকুণ পুৱাৰ জুৰ মলয়াত\nদহিকতৰাৰ দোতাৰা বাজিল;\nমৰা বিৰিখত প্ৰানে কুঁহি মেলে\nআমৰ ডালত আশা মলিয়ালে\nশীতৰ গোমোঠা মন পোহৰাই\nপলাশৰ জুই জ্বলে।\nসেউজী পতাকা উৰালে আঁহতে\nৰঙৰ উছৱ চোৱা বাটে ঘাটে\nবছৰৰ যত মলি ধুই নিলে\nমিঠা বৰষুণ জাকে।\nধুলিয়বি আজি জীৱনৰ বাট\nমন পথাৰত চিৰাচিৰ ফাঁট\nকিমান মানিক মুকুতা হেৰাল তাত!\nবনৰ ফাগুন আহে আৰু যায়\nমনৰ ফাগুন নাহে পুনৰায়\nসময় থাকোতে ফাগুনৰ ৰঙে\nমনটি ৰঙাই লওঁ\nমুক্ত আকাশ মুক্ত মঞ্চ\nবন বিহগীৰে কণ্ঠ মিলাই সৃষ্টিৰ গীত গীওঁ।\nএগৰাকী গাভৰুৰ হত্যাত\nএখন সংসাৰ জীয়াই ৰখাৰ\nমানুহ নামেৰে বাচি থকাৰ\nক্লান্তিহীন দুদ্ধৰ্ষ তোমাৰ সংগ্ৰাম;\nতাৰ পুৰস্কাৰ পালা মৃত্যুৰে,—\nলাঞ্ছিত, ধৰ্ষিত, নিকৰুণ এক মৃত্যু।\nচকুত তোমাৰ পোহৰৰ স্বপ্ন\nবুকুত অনমনীয় দৃঢ়তা\nএদেহ নিষ্কলুষ কৌমাৰ্য্য\nএকোৱে তো তোমাক বচাব নোৱাৰিলে ,\nহৰিণাৰ মঙহেই বৈৰী।\nপাপৰ সৈতে পবিত্ৰতাৰ\nন্যায়ৰ সৈতে অন্যায়ৰ\nশুভবুদ্ধিৰ সৈতে আৰণ্যক উন্মাদনাৰ\nযুজখন যদি এনেকৈয়ে শেষ হয়\nনয়ন জুৰোৱা হে মোৰ নিষ্পাপ গাভৰুহঁত,\nমানুহৰ মহা অৰণ্যত\nক’ত পাবা শঙ্কাহীন এধানি আশ্ৰয়?\nপ্ৰেম মানৱতা আত্মাৰ আলোকে\nকোনদিন পোহৰাব দেহৰ আন্ধাৰ?\nফাগুনীয়ে মেলি দিলে অগনি আঁচল\nখোপাৰ পলাশ শিখা এনি তেনি খহি পৰে\nৰাংঢালী পৃথিবীৰ ৰঙৰ বাহাৰ\nদেই পুৰি ক'লা পৰি যায়।\nপচোৱা পগলা ঘোৰা\nকঢ়িয়াই লেলিহান মৃত্যু বিভীষিকা\nলৰি ফুৰে দিগভ্ৰান্ত অলিয়ে গলিয়ে।\nমহীৰুহ ঢলি পৰে\nআৰ্ত্ত জনতাৰ হাঁহাকাৰ\nনীড়হাৰা বিহগৰ বিহ্বল কান্দোন শুনি\nধূমাচ্ছন্ন আকাশ নিথৰ।\nদুপ্ দাপ্ ব্যতিব্যস্ত খোজৰ শৱদ\nউল্লসিত বিজেতাৰ অবিৰাম টোপধ্বনি\nক্ষুব্ধ দেৱতাৰ সতে\nঅসহায় মানুহৰ নিষ্ফল সংগ্ৰাম;\nসেই লোমহৰ্ষী বাটৰ নাটৰ\nআমি মাথো বাকহীন বিমূঢ় দৰ্শক।\nআমাৰ বৰ্দ্ধিষ্ণু লিপ্সা\nজাহ গল সৰ্ব্বগ্ৰাসী তোমাৰ ক্ষুধাত;\nদৃঢ়পাশ মোহৰ বন্ধন\nজহি-খহি সৰি পৰে,\nআন্ধাৰৰ আঁৰে আঁৰে স্তুপীকৃত কুবেৰ সম্পদ\nপুৰি নিকা কৰি দিলা মনৰ মামৰ;\nশতিকাৰ তুঙ্গ শিখৰত\nমূক অন্ধ মানুহৰ প্ৰতি\nতুমি তেন্তে বিধাতাৰে তৰ্জনী-নিৰ্দেশ!\nমোৰ যুক্তিয়ে উজুটি খায় ,\nকত উপবাসী তপস্যাৰ ফল\nএকেটি টোকোৰা পজা\nদেহৰ ঘামেৰে তিতা একেখনি মলিয়ন কঠা\nবুভুক্ষু শিশুৰ বাবে দুপৰৰ মজিয়াত\nএকমুঠি অন্নৰ যোগাৰ—\nঅব্যাহতি তাৰে তো নহল!\nসৰ্ব্বভূক, হুতাশন নিৰ্দয় নিৰ্ম্মম\nবিচাৰৰ বাবে কাৰ আদালত গছকিবা\nসেয়া মোৰ চিন্তাৰ অতীত।\nআজি জীৱনৰ প্ৰাচীন ভেটিত\nবীৰদৰ্পে থিয় হৈ\nমহাবাহু কৃষ্ণকায় ধ্বংশৰ দানৱ;\nতাৰ দুভৰিত আমি নিঃকিন পুতলা\nবুকুত কান্দিছে পুনু তাহানিৰ আৰণ্যক ভীতি।\nহেৰা জ্যোতিৰ্ময় প্ৰলয়ৰ জাগ্ৰত দেৱতা,\nসেইদিনা দেখুৱালা মানুহৰ দেৱতা স্বৰূপ\nসেইদিনা দেখুৱালা মানুহৰ দানবীয় ৰূপ\nকত অজ্ঞাতকুলশীল বুকুৰ কুটুম হল\nকত সাধু দস্যু হল, ৰক্ষক ভক্ষক;\n॥ হৃদয়ৰ অৰণ্যত।৷ ১০\nবাহিৰৰ চিক্‌মিক্ আৱৰণ পুৰি\nউদঙাই দেখুৱালা মানুহৰ আদিম নগ্নতা।\nকুকুহাই ছানি ধৰে অৱসন্ন নিৰুত্তাপ হৃদয় আকাশ\nনিঃশেষে সকলো নিলা\nআমি সৰ্ব্বস্বান্ত জীৱন জুৱাৰী।\nথৈ যোৱা এককণা তোমাৰ প্ৰচণ্ড তেজ\nবাধাহীন গতিৰ তাড়না;\nনিৰালম্ব জীৱনৰ আন্ধাৰ কোনত\nবাৰে বাৰে মকৰাৰ নিৰলস জালৰ প্ৰস্তুতি;\nজীৱনৰ লঠঙা গছত বাসনাৰ কুটা কঢ়িয়াই\nস্বপ্ন-নীড় ৰচো পুনু\nবিচাৰিছো এধানি প্ৰেৰণা\nবানে খুন্দা পথাৰত সৃষ্টিৰ নতুন পলস।\n(১৯৭৫ চনত সংঘটিত পূৱ গুৱাহাটীৰ ভয়াবহ অগ্নিকাণ্ডক লৈ)\n৷৷ হৃদয়ৰ অৰণ্যত ৷৷ ১১\nএখন দেশৰ বন্ধ পানীৰ ডোঙাবোৰত\nঅজস্ৰ মৰাপাট গোৰাই থোৱা হয়;\nযিমানেই সেইবোৰ গেলিপচি উৱলি যায়\nআঁহবোৰ সিমানেই দৃঢ়তৰ হয়,\nএক অদ্ভুত সৃষ্টিক্ষমতাৰে\nপৃথিবীৰ আধাভাগ চাহিদা পূৰায়;\nনিৰস ঠুনুকা ঠাৰিবোৰ\nপদ্মা পৰীয়া সান্ধ্য বতাহত\nজুপুৰীয়ে জুপুৰীয়ে পোহৰৰ শিখা হৈ নাচে।\nএখন দেশৰ অগনন জনতাক।\nসুদীৰ্ঘ আঢ়ৈ দশক জুৰি\nপোতা পুখুৰীত গাপ দি থোৱা হৈছিল।\nনিষ্পেষণত সিহঁতৰ স্নায়ুবোৰ তীখা হৈ গল;\nচেপা খুন্দা সিহঁতৰ কঙ্কালবোৰে\nমগজুৰ প্ৰচুৰ ঘিঁউৰ সতে\nসাগৰ সীমাৰ পৰা মেঘনাৰ দুয়োপাৰ জুৰি\nযি প্ৰচণ্ড অগনি জ্বলালে\nতাৰ তেজৰঙা তীব্ৰ পোহৰত\nগনতন্ত্ৰৰ সুদূৰপ্ৰসাৰী পথ সমুজ্জল হ’ল;\nলেলিহান সেই শিখাত ভস্মীভূত হ'ল\nবৃত্ৰাসুৰৰ দুৰ্জয় ৰাজদণ্ড\nআৰু অতদিনে মদগৰ্বে উৰা\nৰক্তলিপ্ত এখন পতাকা।\n(বাংলাদেশৰ জন্মৰ পটভূমিত)\nএকুৰা প্ৰচণ্ড জুই\nহৃদয়ৰ গভীৰতা ভেদি\nবিয়পিল সমগ্ৰ সত্ত্বাতে;\nদেই পুৰি চুৰমাৰ কৰি\nউদ্বাউল, বিশৃঙ্খল এনি তেনি জ্বলে;\nবাক্যৰ স্ফুলিঙ্গ সৰে\nজননীৰ শৃঙ্খল জহি খহি পৰে।\nএকুৰা প্ৰশান্ত জুই\nবাণী-প্ৰাঙ্গনত প্ৰদীপৰ নীল শিখা কঁপে;\nকোন শিল্পীৰ তুলিকাত\nমোৰ মাতৃৰ এই হেন ৰূপ?\nমুখত বিজুলী হাঁহি\nঅৰুণ চৰণ জ্বলে\nৰাশি ৰাশি ৰক্তজৱা পলাশ পাহিৰে।\nএকুৰা প্ৰশান্ত জুই,\nআজি শ্মশানৰ শিখা হৈ জ্বলে,\nসেই শিখা জ্বলি ৰ'ক জনতাৰ হৃদয়ে হৃদয়ে।\nমৰণ ৰে তুহুঁ\nমৰণ, তোমাৰ কি যে বিচিত্ৰ স্বৰূপ!\nজীৱনৰ আলি কেকুৰিত\nখাপ দিছা অহৰ্নিশে;\nকোনে জানে কোন দিনা কাৰ দুৱাৰত\nঅনাহূত নিৰ্মম অতিথি;\nতাণ্ডৱ খোজত তলমল বসুন্ধৰা\nদুৰ্যোগৰ ডাৱৰত ডুবে সেন্দুৰীয়া বেলি\nআচম্বিতে জীৱন এন্ধাৰ;\nপ্ৰলয় ধুমুহা নামে\nখহি পৰে মহীৰুহ\nউদ্বাস্তু পক্ষীকুল ক্ৰন্দন-আকুল।\nএদিন তুমিয়ে দেখো মুক্তিৰ দেৱতা\nপৰম ঈপ্সিতজন শ্যাম সমান\nজীৰ্ণ জীৱন পাত্ৰ বেদনাৰে উপচি পৰিলে\nশান্তিময় সিপাৰৰ পাৰপত্ৰ যাচিছা তুমিয়ে;\nসঙ্গীহীন আন্ধাৰ কক্ষত\nউপেক্ষিত বাৰ্দ্ধক্যক দিছা আলিঙ্গন\nমছি দিছা অশ্ৰুধাৰা শীতল হাতেৰে।\nএচেৰেঙা পাহৰা মৰম\nএটি দুটি সজল পাপৰি\nঅৱলুপ্ত প্ৰাত্যহিক স্থিতিৰ দীনতা\nমৃত্তিকাৰ চন্দন প্ৰলেপে\nশীতলায় ছাটিফুটি জীৱন যন্ত্ৰনা;\nদুবৰিয়ে ৰূপ দিয়ে মহা সপোন।\nহে মৰণ, যুগে যুগে জীৱনক\nসহনীয় মোহনীয় কৰিছা তুমিয়ে।\n॥ হৃদয়ৰ অৰণ্যত ॥ ১৫\n“কীত্তি শ্ৰীৰ্বাক্ চ নাৰীনাং স্মৃতি মেধা ধৃতি ক্ষমা।”\nতুমি মোক দিবা সাতসৰী?\nতোমাৰ প্ৰেমৰ চিন\nসাততোলা সোনেৰে গঢ়োৱা?\nমোৰ দেহ জিলিকাই\nউজলিব তোমাৰ ঐশ্বৰ্য্য\nমোৰ স্বপ্নৰ সীমান্ত ঘেৰি\nজাগি ৰ'ব তোমাৰ পৌৰুষ!\nতোমাৰ প্ৰতাপী প্ৰেম\nমোৰ সত্ত্বা শৃঙ্খলিত সাত শিকলিৰে;\nক্ষমা কৰা, সেই প্ৰেমে হিয়া নুজুৰায়।\nমই তো নহও চন্দ্ৰ\nসূৰ্য্যৰ জ্যোতিৰে উজ্জ্বল।\nমোৰ হৃদয়ৰ গভীৰত\nজ্বলে চোৱা সাতসৰী যাউতিযুগীয়া\nবিধাতাই নিজহাতে দিয়া;\nমই নাৰী, সৃষ্টিৰ স্যমন্তমনি সপ্তগুনান্বিতা।\nমোক নাযাচিবা দেহৰ ভূষণ\nদিয়া মোৰ আত্মাৰ স্বীকৃতি;\nদুনাই নিজকে চাওঁ,\nশতিকাৰ যত ক্লেদ মছি\nসপ্তগুণ উঠিব উদ্ভাসি।\nস্বে-মহিম্নিৰূপে নাৰী হব জ্যোতিষ্মতী।\nজীৱনক ময়ো ভাল পাওঁ\nময়ো পান কৰো প্ৰানৰস বিস্বাদ মধুৰ;\nমেঘে ঢকা মোৰ আকাশত\nপ্ৰকাশৰ ক্ষণ গণে সাতৰঙী ৰামধেনুখনি।\nমই স্বৰ্গচ্যুতা যুগৰ বন্দিনী\nউদাৰ বলিষ্ঠ হাতে\nখুলি দিয়া নাগপাশ\nমানৱতা খৰ্ব্বকাৰী সৰ্ব্বগ্ৰাসী অধিকাৰ বোধ;\nমুক্ত বায়ু, মুক্ত প্ৰাণ, দীপ্ত সূৰ্য্যালোক\nজীৱন কুসুম পাহি শতবৰ্ণে উঠক বিকশি।\nমোৰ হৃদয়ৰ নীৰৱ বীণত\nসপ্তম্বৰ আছে শুই;\nপ্ৰাণৰ পৰশ ঢালি\nসযতনে বুলোৱা আঙুলি\nমধুক্ষৰা সুৰধাৰ বৈ যক ভুৱন-বিয়পি।\nসৃষ্টিৰ স্তৱকত দুটি ফুল — নাৰী ও পুৰুষ\nভিন্ন ৰং ভিন্ন ৰূপ, সপোন একেটি —\nজ্যোতিৰ্ময় প্ৰাণশিখা, আনন্দৰ অমৃত বৰ্ষণ;\nসেই স্বীকৃতিৰে নাৰীত্বক কৰা মহীয়ান\nসেয়ে হব শ্ৰেষ্ঠ উপহাৰ\nহে পুৰুষ, চিৰন্তণ তোমাৰ প্ৰেমৰ।\nশ্মশানৰ পৰা জ্বলাই অনা লেমটো নুমাবলৈ নিদিবা;\nজীয়া যৌৱনৰ তেজৰঙা প্ৰতিজ্ঞাৰে সমুজ্জ্বল সেই শিখা\nনিকাই থোৱা হৃদয়ৰ চোতালত অহৰহ জ্বলি থাকক ,\nআমাৰ তো তেল শলিতাৰ আকাল নাই।\nআঘাতেহে স্তিমিত চেতনাক উজ্জীৱিত কৰে;\nআমাৰ ৰাজহাড় চূৰ্ণ কৰিব খোজা\nসেই ধনঞ্জয় কোবটোৱে আমাক জগাই দিলে;\nবৰ লুইতৰ ইপাৰ সিপাৰ জুৰি সেয়া শুনা\nজাগ্ৰত জনতাৰ তেজাল কণ্ঠত নতুন দিনৰ গান।\nশ্মশানr পৰা জ্বলাই অনা লেমটো নুমাবলৈ নিদিবা;\nতাৰেই আমি একুৰা প্ৰলয়ঙ্কৰী জুই জ্বলাম\nআমাৰ ঈৰ্ষা-বিভেদ, ক্লীৱতা-হেমাহি\nসকলো সামৰি সেই জুই দপ্‌দপ্ কৈ জ্বলিব;\nগঙ্গা-যমুনা পদ্মাৰ পাৰলৈকে কুকুহা উৰিব\nলুণ্ঠনকাৰী শোষক পীড়ক ছত্ৰভঙ্গ দিব।\nআত্মাহুতিৰ হবিৰে শুদ্ধ সেই অগ্নি সাক্ষী কৰি\nআকাশ কঁপাই আমি সমস্বৰে উচ্চাৰিম\nমাতৃৰ বাবে জীৱন দিয়াৰ মহান অঙ্গীকাৰ।\nশ্মশানৰ পৰা জ্বলাই অনা, লেমটো নুমাবলৈ নিদিবা;\nএইবাৰ আমি তাৰেই জ্বলাম মাঘৰ মেজিৰ জুই ৷\n(শ্বহীদ খৰ্গেশ্বৰ তালুকদাৰৰ স্মৃতিত)\nভুলৰ কাৰাগাৰত বন্দী জীৱন\nসময়ৰ শিকলিৰে হাত ভৰি বন্ধা\nচৌপাশে সমস্যা দুৰ্লঙ্ঘ্য দেৱাল\nদানৱৰ দয়ামায়াহীন আঘাতত\nভূলুষ্ঠিত কিমান কোমল দেহ!\nযি সংকল্পৰ বীজ চেতনাত থিত ললে\nসুদীৰ্ঘ কৃচ্ছসাধনৰ অন্তত\nএক ৰক্তাক্ত যন্ত্ৰনাৰ কোলাহলময়তাৰে\nনিশাৰ নিস্তব্ধতা থান্‌বান্ কৰি\nসিয়েই এদিন জন্ম দিব\nন্যায় সত্য সুদৰ্শনধাৰী\nদৈৱকীৰ দৰ্পহাৰী অষ্টম সন্তান।\nঅসমৰ কাশীপুৰী পুন্যপীঠ বৰপেটা ধাম;\nশুচি দেহ, শুচি মন\nভকতিৰ এগছি চাকিৰে\nগৈছিলো সেৱাটি জনাওঁ বুলি কীৰ্ত্তন ঘৰত।\nআচম্বিতে কোনোবাই যেন\nমোৰ চেতনাত কৰে পদাঘাত\nসকিয়ালে সমুখৰ শিলৰ ফলকে\nজোতা আৰু তিৰোতাৰ প্ৰবেশ নিষেধ।\nমই থৰ লাগি চাই ৰ'লো\nসকলোৰে বাবে অবাৰিতদ্বাৰ,\n‘যত্ৰ জীৱ তত্ৰ শিৱ’\nঈশ্বৰৰ সেৱাৰ থলীত\nমাথো তিৰোতাৰ নাই অধিকাৰ।\nমোৰ ৰক্তমাংসে দহ মাহে\nতিলে তিলে গঢ় দিলো যাক\nমোৰ মৃত্যু-যন্ত্ৰনাতে জন্ম যাৰ\nৰক্ত ক্লেদময় দেহা, অসহায় মানৱ সন্তান,\nমোৰ বুকুৰ মৰম আৰু অমৃত ধাৰাই\nদিলে যাক আকাশ পৃথিবী আৰু গোলাপী সপোন\nসেই সন্তানেই মাতৃত্বৰ কৰে অপমান;\nস্বৰ্ণসীতা নিৰ্বাসিত, হেৰুৱালে অধিকাৰ সহধৰ্মিনীৰ।\nমোৰ জৰায়ুৰ বৃষ্টিধাৰা\nযি মোক কৰে সৃষ্টিক্ষম\nৰূপ মাধুৰ্য্যৰ, প্ৰান প্ৰাচুৰ্য্যৰ\nখুলি দিয়ে সোনৰ সফুৰা\nবিধাতাৰ বিশেষ নিৰ্ম্মালি\nপূৰ্ণ প্ৰস্ফুটিত ৰক্তজৱা পাহি\nসেয়ে হেনো অপৰাধ মোৰ।\nবহাগৰ বৰষুণে ধৰাকো ধুৱায়\nপৃথিবীৰ শুকান বুকুত\nযৌৱনৰ ঢল নামে;\nউৰ্ব্বৰা ভূমিত ৰোপিত সৃষ্টিৰ বীজ\nফুলে-ফলে শ্ৰীময়ী হয় বসুন্ধৰা;\nঅশুচি কৰিছে জানো পুষ্পিতা পৃথিবী?\nমূঢ়তাৰ মেঘে ঢাকে\nশতিকাৰ ৰঙীন আবেলি\nজৰাজীৰ্ণ ধৰ্মৰ পতাকা\nৰুদ্ধগতি ‘চৰৈৱতি’ অমল সময়।\nহে শঙ্কৰ সৰ্ব্বগুণাকৰ\nতোমাৰ সাম্যৰ বানী শুনোৱা পুনৰ\nচেতনাৰ আকাশত বোধসূৰ্য্য হওক উদয়;\nযুগৰ মামৰে ধৰা\nঅন্ধ বাধা নিষেধৰ\nখুলি দিয়া লোহাৰ দুৱাৰ;\nপ্ৰেম অমৃতৰ নদী বওক ব্ৰহ্মাণ্ড ভেদি;\nশেষ হলে বঞ্চনাৰ বিষন্ন প্ৰহৰ\nগাওঁ একেলগে জীৱনৰ জয়গান\nসংস্কৃতিৰ বৰনামঘৰ চাৰি প্ৰসঙ্গেৰে উঠক উথলি।\n৷৷হৃদয়ৰ অৰণ্যত॥ ২১\nকুটুব মিনাৰৰ এনিশা\nইতিহাসৰ খটখটি বগাই।\nপোহৰ আৰু আনন্দৰ পম খেদি।\nসিহঁতৰ উৰ্দ্ধমুখী যাত্ৰা;\nনক্ষত্ৰ খচিত সংস্কৃতিৰ বিশাল আকাশত\nসিহঁতৰ তন্ময় দৃষ্টি;\nহৃদয়ৰ খোলা খিড়ীকিৰে\nহাঁহি মাতি কথা পাতি গৈছিল\nদূৰ অতীতৰ সতে।\nহঠাতে নুমাল চাকি\nলগে লগে আন্ধাৰত তিৰ্‌বিৰাই উঠিল\nএজাক পশুৰ চকু।\nআচম্বিতে ধুমুহা আহিল\nমিনাৰৰ চূড়া কঁপে থৰ থৰ\nঅৱৰূদ্ধ বায়ুত ভাঁহে আৰ্ত্তনাদ\nভঙা খিড়ীকিৰ কাঁচত ওলমি ৰ’ল\nমেঘে ঢকা ছিন্ন ভিন্ন বিকৃত আকাশ।\nৰক্তাক্ত ভৰিৰে বুৰঞ্জীৰ পৃষ্ঠা গছকি\nসিহঁত গৈ থাকিল, গৈয়েই থাকিল;\nৰামকলৰ পুলি যেন নিটোল দেহবোৰ\nক্ৰন্দসী পৃথিবীৰ বুকুলৈ উভতি আহিল\nঅন্ধ আতুৰ প্ৰিয়জনৰ বাবে।\nভূম্‌কাত নিৰ্যাতিত গাভৰুৰ উক্তি\nজীৱনৰ ফুলনিত এচেৰেঙা ৰঙা ৰ’দ\nমৰমৰ আপদাল পাই\nপাহি মেলিছিলোঁ মাথো,\nবুকুত কিমান আশা, আল্‌ফুল্ কিমান সপোন!\nআচম্বিতে প্ৰলয় দুৰ্যোগ নামে\nআৰণ্যক বিভীষিকা, গুহাৰ আন্ধাৰ\nমোৰ সমুখত মূৰ্ত্তিমান উলঙ্গ বুভুক্ষা।\nদানৱৰ দলনত থান্‌বান্ সেউজী দুবৰি\nবুকু ভাঙি কান্দে ধৰিত্ৰীয়ে।\nধুমুহা আহিল, গ’ল\nপৰি ৰ’ল বিধ্বস্ত প্ৰকৃতি\nমোৰ হৃদয়ৰ তুলসী তলত\nজ্বলিছিল এগছি প্ৰদীপ ,\nএখনি মুখৰ ছবি\nচৌপাশে, বাসনাৰ মৌ-মিঠা অস্ফুট গুঞ্জন\nআজি চুৰমাৰ সকলো সপোন।\nহিয়াত তোমাৰ আজি নুঠে আবেগৰ ঢো—\nমই ঠেনুভঙা পুৰণি পিয়লা\nতলসৰা মদাৰৰ ফুল।\nজুমি চালো প্ৰতি কোণ আপোন হিয়াৰ\nনাই ক’তো লেশমাত্ৰ পাপৰ কণিকা;\nমানুহৰ কুৎসিৎ চিন্তাত\nযদি পেশীবল পশুবল হয়\nৰক্ষণৰ ছলে যদি মেলা হয় ভক্ষণৰ নাট\nতাৰ বাবে দায়ী জানো মই?\nদুৰ্ব্বলৰ চলে নিপীড়ন\nকলিজাৰ কেঁচা তেজে কলঙ্কিত উৎপীড়ক,\nনিৰ্য্যাতিত মানৱতা হয় গৰীয়াণ;\nমোৰ তেজে যোবা দখনাত\nযন্ত্ৰণাৰ জীৱন্ত স্বাক্ষৰ\nকিয় কলঙ্কিতা মই আনৰ পাপেৰে?\nঅহল্যা দ্ৰৌপদী কুন্তী\nমহাসতী শাস্ত্ৰৰ পাতত;\nকলুষিত কৰা নাই সীতাৰ সতীত্ব;\nৰক্তাক্ত হৃদয় মোৰ দগ্ধ কিয় তোমাৰ ঘৃণাৰে?\nযদি সেয়ে হয়\nঘৃণা হ’ক মোৰ শিৰৰ ভূষণ;\nনেলাগে তোমাৰ প্ৰেম\nনেলাগে মাতৃত্ব মোক তোমাৰ শিশুৰ\nযদি সকলো হেৰাল মোৰ\nপুনু হেৰুওৱাৰ কোনো ভয় নাই;\nদুৰ্গম সংসাৰ পথ\nচলাম জীৱন ৰথ সাৰথিবিহীন;\nপৃথিবীৰ পঙ্কিল বুকুত ফুলি ৰ’ম শতদল\nসত্য শুদ্ধ মোৰ প্ৰেম হ’ব পৃথিবীৰ প্ৰেম\nধন্য হ’ম মাতৃত্বেৰে\nলক্ষ লক্ষ অসহায় দুৰ্গত জনৰ।\n"Man can be destroyed, but not defeated."\nস্তুপীকৃত ছাঁইৰ হেচাত ৰুদ্ধশ্বাসপ্ৰায়\nহৃদয়ৰ গভীৰত অতৃপ্ত আলোক তৃষ্ণা,\nবাহিৰত এপৃথিবী গতিহীন বায়ু\nতাৰে দোমোজাত হায়! ত্ৰিশঙ্কু জীৱনে কান্দে\nজন্ম-যাতনাত যেন কৰে কাওঁবাঁও।\nএই পৃথিবীত যদি\nমোৰ বাবে এধানিও বতাহ নাছিল\nদিলে কিয় অত ৰং\nঅত স্বপ্ন পোহৰৰ পম খেদি ফুৰা?\nনাছিল নেলাগে বাৰু;\nতথাপি জ্বলিব মোৰ অনিৰ্বাণ দীপগছি\nকলিজাৰ জীপ লৈ লৈ।\nঅপূৰণ বাসনাৰ উকা জুই খেদি খেদি\nসূৰ্য্যমুখী মনে মোৰ\nগণি ৰ'ব মৃত্যুক্ষণ ক্ষয়িষ্ণু ধৰাৰ।\nপ্ৰলয় তাণ্ডৱলীলা বোকোচাত বান্ধি\nদুৰ্বাৰ পচোৱা জাক বলিব যিদিনা\nসেইদিনা কোনে ঢাকে\nমোৰ দীপ্ত জ্বালামুখী ৰূপ?\nসহস্ৰ যুগৰ স্বপ্ন মূৰ্ত্ত কৰি এটি সন্ধিয়াতে\nউজলিম খন্তেকৰ বাবে,\nপোহৰাম এটি ক্ষণ, এটি বিন্দু অনন্ত শূণ্যৰ।\nৰ'দে ধোৱা দুপৰীয়া\nঅন্ধ দুচকুৰে এয়া\nমাথো খেপিয়াই ৰ'লো পোহৰৰ পথ;\nকাল ধুমুহাৰ ৰাতি\nচিকিমিকি বিজুলীৰ ক্ষণিক প্ৰভাবে\nলিখি যাম স্মৃতি-লিপি হীনপ্ৰভ বিগত দিনৰ\nদূৰ হব যত ক্লান্তি যত গ্লানি ৰূদ্ধ জীৱনৰ।\nপ্ৰত্যাগত জোৱান ভাতৃলৈ\nভাই তই আহিলি ঘূৰি!\nমাতৃ-মুখত হাঁহি ওপচাই\nপিতৃ-হিয়াৰ ক্ষত শুকুৱাই\nতোৰ পত্নীৰ শিৰৰ সেন্দুৰ উজ্জ্বলতৰ কৰি\nবিজয়ী বেশেৰে দেশৰ বুকুলে’\nভাই তই আহিলি ঘূৰি।\nজয়াল ৰাতিৰ ত্ৰাস আতৰিল\nশিয়ালৰ হোৱা নিজম পৰিল\nজল-স্থল আকাশ মাৰ্গত গৌৰৱধ্বজা ৰোপণ কৰি\nনতুন পুৱাৰ পোহৰৰ সতে\nযাৰ অব্যৰ্থ অগ্নিবানত\nশোষণ তন্ত্ৰ বিকল হল\nযাৰ মৃত্যুৰে কোটি জনতাৰ\nজীৱন দলিল স্বাক্ষৰ হল\nঅমিতবীৰ্য্য সেই জোৱানৰ কীৰ্ত্তি কাহিনী বহন কৰি\nশত উত্তৰাৰ অশ্ৰু মছিবলে’\nতোৰ পথ জুৰি হিয়াই হিয়াই\nপুষ্প তোৰণ সাজিছোঁ\nসুঠাম দেহৰ শত-ক্ষত চাই\nনীৰৱে চকুলো টুকিছোঁ\nবহু প্ৰতীক্ষাৰ সুখাৱসানত\nসমৰ ক্লান্ত তোৰ কপালত\nআজি এটোপাল শীতল তেজেৰে\nমঙ্গল তিলক আকিছোঁ।\nসেই নদী নিৰবধি\nডাঃ বৰুৱাৰ সুদৃশ্য অট্টালিকাৰ খিৰিকীৰে\nআকাশৰ গোমোঠা মুখত\nহৃদয়ৰ ভাষা পঢ়ি বৰুৱানী সজল নয়ন।\nবিধে বিধে লাৰু পিঠা, দলদোপ বিহুতলী, নতুন কাপোৰ\nবিহু নাহি এইবাৰ বিহঁহে আহিল\nপাব্লিক স্কুলৰ পৰা আজি পুৱা খবৰ আহিছে\nএইবেলি বিহু বুলি সোনমনি নাহে হেনো—আগত পৰীক্ষা।\nকিতাপৰ দোকানত লগ পাই অধ্যাপিকা বাইদেৱে ক'লে,\n“তাৰ দুৰন্ত স্বপ্নেৰে মোৰ আশাবোৰ আঁকি বাকি থৈ\nবুজিছা, সি গুছি গল;\nমোৰ হিয়া জ্বলি গলি সৰা তপত চকুলো\nসময়ৰ চেচা পৰশত\nশেহলৈ গোট মাৰি আখৰ বাখৰ হ’ল\nসেয়ে এইখন কিতাপ লিখিলো, তাৰ বাবে\nআৰু নিজে মৰি মৰি বাচিবৰ বাবে।\nভগনীয়া শিবিৰত দেখা পালো এক নাৰী\nবিশাল অতীত যাৰ সঙ্কুচিত হৈ\nসোমালেহি মেটমৰা স্মৃতিৰ বোজাত\nঅনিশ্চিত ভৱিষ্যৎ যাত্ৰাৰ প্ৰস্তুতি;\nসমুখত দুপৰৰ ভাতৰ থালত\nগোগ্ৰাসে এহাল শিশু;\nখালি পেট ভৰা দৃষ্টি, সেই মাতৃ জীৱন্ত মেডোনা\nএমুখ পৰম তৃপ্তি—বহুত পোৱাৰ।\nমোৰ অনুভৱ হল—\nদেশে দেশে যুগে যুগে সমাজে-সমাজে\nএক নদী বয় অমৃতবাহিনী\nয’ত মাথো প্ৰেম আৰু অশ্ৰু প্লাৱণ\nক’ৰবাত কল্লোল মুখৰা গঙ্গা\nক'ৰবাত অন্তঃস্ৰোতা ফল্গু\nসেই নদী নিৰবধি, নাম তাৰ মাতৃ হৃদয়।\nমোৰ বাবে চিঙি অনা\nএথোপ সতেজ ফুল\nহেঁপাহৰ ৰঙেৰে ৰঙীণ\nযদি তুলি লওঁ মলিয়ন ৰুক্ষ দুহাতেৰে\nমোৰ দীনতাক কিহেৰে ৰিজাবা?\nবিধাতাৰ অকৃত্ৰিম কৰুণাৰ দান\nসৃষ্টিৰ তুলিকাত সুন্দৰৰ মূৰ্ত্ত প্ৰকাশ\nমুক্তপ্ৰাণ প্ৰকৃতি বৰ্ণাঢ্য উচ্ছাস,\nআমি বোকা-পানী এচাটিৰে সঁহাৰি জনালো।\nলুইতৰ বতাহত পচা মাছ পাচলিৰ গোন্ধ\nভোকাতুৰ কাউৰীৰ চিলনীৰ সৰৱ ব্যস্ততা;\nকিনা-বেচাৰ অট্টৰোলত ডুবি মৰিল\nউপাসনা মুখৰিত গীৰ্জাৰ প্ৰশান্ত আবেলি।\nসময়ৰ শিলাস্তম্ভত লিখা হৈ ৰ'ব জানো\nদেনা-পাওনাৰ এই প্ৰাত্যহিক খুচুৰা হিচাব?\nহায়, কোন তৰ্জুত জোখো জুৱাৰী জীৱন!\nগৰু খোজৰ পানীত বন্দী\nআকাশৰ নিৰ্ভেজাল নীলা,\nকৃষ্ণচূড়া, সোনাৰুৰ প্ৰানোচ্ছল হাঁহি।\nদুবৰিৰ কোমল সেউজ\nক্ষুধা-তৃষ্ণাৰ স্থূলতাৰে কলঙ্কিত হল;\nফুলনিৰ এনি তেনি\nশ্মশানৰ পোৰা-কাঠ, টুকুৰা কাপোৰ;\nউদৰ সৰ্ব্বস্ব আমি\nজীৱনক গোগ্ৰাসে গিলিম যেন;\nমানুহৰ মৃত চাৰু চেতনাৰ নিৰ্ম্মম স্বাক্ষৰ\nএই অভিশপ্ত কাছাৰী বজাৰ।\nসুখে দুখে তিৰাশীৰ হ’ল অবসান\nমিলি গ'ল এসোতা সময়\nঅনন্তৰ গভীৰ বুকুত;\nপোৱা-নেপোৱাৰ, সামৰি পুৰণি বেহা\nআমিও পেলাওঁ খোজ নতুন ঘাটত।\nহব পাৰে এই খোজ মৃত্যু মৌন শ্মশানব মুখে\nতথাপি আমাৰ যাত্ৰা\nহাঁহি আৰু গানেৰে মুখৰ;\nঅতীতৰ কঙ্কাল বিচাৰি\nঅনিশ্চিত ভবিষ্যৰ ধূসৰ ছাঁয়াৰে\nনকৰো নকৰো বৃথা\nৰ’দ ৰঙা আমাৰ দুপৰ\nহেঙুলীয়া আমাৰ আবেলি।\nআজি নৱ বৰষৰ পুৱা\nতোমাৰ গানৰ সুৰে\nআমাক আনিলে মাতি\nসেমেকা শীতৰ পৰা মিঠা ৰ’দলৈ;\nতোমাৰ বলিষ্ঠ আশা\nসংক্ৰমিত হয় যেন আমাৰো প্ৰাণত।\nপহিলা জানুৱাৰী, ১৯৮৪ চন\nএখন সাগৰ, চক্‌লেট ৰং তাৰ\nএখন সাগৰ, চক্‌লেট ৰং তাৰ।\nতাত হেজাৰ পদুমে হাঁহে;\nকুঁহি, ঢোপাকলি, পূৰ্ণ বিকশিত\nসুশোভিত জীৱনৰ পাৰ\nসুৰভিত আকাশৰ বুকু\nআখলৰ বৰ্ণহীন ভাৱৰ মকৰাজাল চিঙি\nমোৰ জীৰ্ণ মনৰ পাহি আবেলিৰ বতাহত কঁপে।\nক'ৰবাত এৰি অহা\nপুৰণি এখনি ছবি\nপুনৰ বিচাৰি পালো বাণীতীৰ্থ, তোমাৰ বুকুতে।\nখিল্‌খিল্ হাঁহিৰ সোঁতত\nমোৰ পঁজাটি নেওচি যোৱা\nএচেৰেঙা মিঠা ৰ’দ উটি ভাঁহি ফুৰে,\nএইজাক গাভৰুৰ বিজুলি চকুত\nবিগত দিনৰ কত ৰামধেনু স্বপ্ন মোৰ\nকত আকাঙ্খাক তুমি ৰূপ দিলা, জীপ দিলা\nকত যৌৱনক তুমি স্থিতি দিলা, ধৃতি দিলা\nহে অনন্ত যৌৱনা !\nতুমি মহাশিল্পী ,\nবিচিত্ৰ তুলিকা ধৰি নিতে নৱ প্ৰতিমা গঢ়িছা\nঅনাগত হেজাৰ গৃহত\nৰং আৰু পোহৰৰ অভিনৱ আল্‌পনা\nতিনিটি দশক জুৰি\nজ্বলালা যি দীপাৱলী বাণী প্ৰাঙ্গন\nশিখা তাৰ হ’ক অনিৰ্বাণ\nমোৰ স্বপ্ন, মোৰ যত কৰ্ম্ম\nএকবিন্দু পোহৰ সাৱটি\nনিৰলে হেৰাই য’ক জ্যোতি সিন্ধু তোমাৰ বুকুতে।\n[ তাৰিণী চৌধুৰী উচ্চতৰ মাধ্যমিক স্কুলৰ ৰূপালী জয়ন্তী উপলক্ষে ]\nললিতা, তোমাৰ শুভ্ৰ কপালৰ কোনোবা দিগন্তত\nএয়া ভাৰতৰ বেলিমাৰ,\nটাছখণ্ডৰ বিষন্ন আকাশ\nকাল ৰজনীয়ে গ্ৰাসিলে সিদিনা,\nমৃত্যু-শীতল বতাহে দিলেহি\nনিৰ্মম বাতৰি তাৰ।\nআই দুলাৰীৰ প্ৰানৰ দুলাল\nকোনোবা বা অচিন দেশত হেৰাল\nকোটি জনতাৰ আশাৰ সূৰ্য ডাৱৰৰ আঁৰ হ'ল\nনৱ-ভাৰতৰ নাড়ী-স্পন্দন খন্তেক থমকি ৰ'ল।\nললিতা, তোমাৰ দীপান্বিতাৰ ৰাতি\nপদুলি মূৰৰ বন্তি নুমাই গ'ল\nজীৱন এন্ধাৰ হ'ল।\nমৌন বেদনাত আকাশে উচুপে\nনিৰ্বাক পৃথিবী ৰ'ল অধোমুখে।\nস্পন্দনহীন বুকুত বাগৰি নাৰ্জী গোলাপে কান্দে।\nনেহেৰু-বিভোৰ ভাৰতবাসীৰ মোহৰ কুঁৱলী ভেদি\nসিদিনা মাথোন উদিছিল সেই স্নিগ্ধ কিৰণ ৰবি;\nৰণ-পথাৰত জোৱানে হাঁহিলে\nদলিত কৃষকে মূৰ ডাঙি চালে\nশান্ত সি ৰূপত ভাৰতে দেখিলে আপোন আত্মাৰ ছবি।\nবজ্ৰদণ্ড ইন্দ্ৰবেশেৰে সিংহদুৱাৰত ৰ'ল\nচমকি উঠিল আত্মগৰবী নীল শিয়ালৰ দল।\nকৰ্মৰ জোৰ হাতত লৈ\nকৰ্মযোগী তেওঁ, আহিছিল ধৰালৈ\nগান শেষ হল, জোৰ পুৰি গল\nশান্তি মৈত্ৰীৰ বোধন গৃহত\nবিসৰ্জ্জনৰ কৰুণ সঙ্গীত উঠিল বাজি।\nললিতা, তোমাৰ দুগালে বাগবা অবিৰল দুটি ধাৰা\nসবল হাতেৰে পেলোৱা মছি;\nতোমাৰ বুকুৰ চিত জুই চোৱা\nজ্বলে ভাৰতৰ ইমূৰ সিমূৰ ব্যাপি।\nসেই অনলত পুৰি শেষ হক\nভাৰতৰ যত অসূয়া বিভেদ\nমিলন মন্ত্ৰ শান্তি প্ৰলেপে নাশক আত্মাৰ ভয়;\nহিংসা-উন্মত্ততা আতৰি পলাব\nসৃষ্টিৰ আলোকে হিয়া পোহৰাব\nকন্যাকুমাৰী হিমালয় জুৰি\nমিলিত কণ্ঠে উঠিব নিনাদি\n“জয় জোৱানৰ, জয় কিষানৰ, জয় ভাৰতৰ জয়”।\nমাজৰাতি পোনাটিৰ জ্বৰ এৰা দিলে;\nক্লান্ত দুটি চকু মেলি ক'লে ধীৰে ধীৰে,\n“পেটটো পুৰিছে মা, কিবা আছে, খাবলৈ দিবা?”\nকথাতো নহয় সেয়া হাতুৰীৰ নিৰ্মম আঘাট;\nমোৰ উজাগৰী দুচকুৰ তন্দ্ৰালস কেনিব। পলাল\nবুকুৰ পাজৰ ভাঙি বাগৰিল এটি হুমুনীয়া।\nসমুখৰ টেবুলত বিধে বিধে ফলাহাৰ\nধোঁৱাই ধোৱাই সেয়া চেঁচা হল এবাটি গাখীৰ ,\nআৰু পোনাটিৰ পেটত পোৰণি! মই যেন মৰি যাম।\nশেতা চাৱনিয়ে তাৰ ইঙ্গিতেৰে মোক মাতি নিলে\nনিৰালম্ব জীৱনৰ ৰ'দে পোৰা কঠিন পথলে’।\nদেখা পালো-বস্ত্ৰহীন, চৰ্মসাৰ শিশুৰ মিছিল\nকঙ্কাল দুবাহু মেলি হেজাৰ শুকান মুখে কলে সমস্বৰে\n“মা, ভোকত পুৰিছে পেট, কিবা আছে। খাবলৈ দিবা?”\nসিহঁতে নেজানে কত কোনদিনা হেৰুৱালে\nশৈশৱৰ মিঠা নিৰ্ভৰতা, দুচকুৰ তীৰবিৰ নীলা।\nমাতৃৰ শুকান বুকুত নাই অমৃতৰ ধাৰা;\nদাৰিদ্ৰৰ তপত বালিত জীৱন গৰল পান\nপদ-যাত্ৰা অন্তহীন ভৱিষ্যৎ হীন।\nদেশৰ আশাৰ থলী, আমাৰ ভুলৰ বলি\nকত সুপ্ত সম্ভৱনা এইদৰে কলিতে শুকালে।\nঅপৰিণত ভ্ৰূকুটিৰে মোৰ নিৰূপায় মৌনতাক হানি\nসিহঁতে পুনৰ কলে “কিবা আছে, দিবা কিবা?\nদুটোপাল চকুপানী, এটি হুমুনীয়া?”\nআইতাৰ যাবৰ বেলিকা\nকোনে গালে সাজৰ পূৰবী?\nমাৰ গ'ল স্বপ্নাচলত\nসুৰুযৰ হিৰণ বৰণ\nশেষ হল ধ্যানৰতা উমাৰ তপস্যা\nঅতিক্ৰান্ত সাধনাৰ পথ সুকঠিন।\nধ্যান দাপোনত দেখি মোহন মূৰতি\nজাগিল পৰম তৃষ্ণা ,\nহৃদয় সুৰভি সানি গাঁথে কবিতাৰ মালা\nভক্তিসিক্ত সুৰৰ অঞ্জলি;\nআজি সমাগত শুভক্ষণ\nচিৰ ঈপ্সিত পৰম প্ৰিয়ই\nপিন্ধালেহি মৰণৰ বিজয় তিলক।\nএয়া তো নহয় মৃত্যু,\nমৃত্যুহীন স্বপ্নদ্ৰষ্টা ৰূপৰ সাধক,\nমাটিৰ মায়াত বন্দী মুগ্ধ আতমাৰ\nযুগে যুগে উভতি অহাৰ\nএয়া মাথো ক্লান্তিহীন নীৰৱ প্ৰস্তুতি।\n“বিশ্বৰ ছন্দে ছন্দে মহানন্দে আনন্দে”\nনৃত্যৰত সুন্দৰৰ মহান পূজাৰী;\nধূপ-ধুনাৰ সুবাসেৰে আমোলমোলায়\nবৰ লুইতৰ দুয়োপাৰ,\nদেবী-দেউলত আৰতিৰ শুভ আয়োজন।\nৰূপ সাগৰত দেখি জ্বলমল ঢৌ\nপ্ৰান-গঙ্গা থৌকি বাথৌ;\nৰূপে-ৰসে-ছন্দে গানে ভৰপুৰ হিয়া\nসৃষ্টিৰ প্লাৱন নামে ফেনে ফোটোকাৰে\nউটি যায় ক্ষুদ্ৰ স্বাৰ্থ, দীন প্ৰয়োজন।\nএহাতত বিপ্লবী পতাকা\nআনহাতে ৰঙৰ তুলিকা\nআগবাঢ়ে কাইটীয়া দুৰ্গম পথেৰে;\nতেজে তুম্‌ৰলি দেহা\nদুহাতেৰে মাথো বুটলিলে\nলুপ্তপ্ৰায় সংস্কৃতিৰ মানিক মুকুতা\nআইৰ কণ্ঠত জ্বলে সাতসৰী ধাৰি।\nপাহাৰৰ ভৈয়ামৰ গঢ়ি সমন্বয় সেতু\nকঢ়িয়ালে শোষিতৰ হৃদয় সংবাদ;\nঝঞঝা বিজয়ী শিল্পী সদানন্দ সৰ্বগুণাকৰ\nসেইজন অসমৰ নবীন শঙ্কৰ।\nৰাভাৰ বিচিত্ৰ আভা, হেঙুলী সপোনে\nপোহৰাব জনতাৰ জ্যোতিহীন প্ৰানৰ প্ৰাঙ্গন।\nসম্প্ৰীতি দেৱীৰ সোঁৱৰণত\nদেৱালয় আৰু দালান ঘৰৰ মাজত\nবকুল তলৰ নিকা সৰল সংস্কৃতি\nআৰু নগৰীয়া বস্তুবাদী সভ্যতাৰ মাজত\nতুমি এখন সম্প্ৰীতিৰ তাঁত তৰিব খুজিছিলা\nপিছে সপোনৰ সূতা আউল বাউল হল;\nযজ্ঞভূমিৰ পৰা বধ্যভূমিলৈ\nসি যে কোটি যোজনৰ বাট।\nশিৰৰ সেন্দুৰেৰেই ৰক্তাক্ত হ’লা তুমি\nচান্দোৰ দুৰ্ভেদ্য মেৰঘৰত\nৰক্ষকৰূপী তক্ষকৰ বিষাক্ত নিশাহত\nদেৱা-পোৰা হ'ল সোন বৰণীয়া দেহা৷\nএনেকৈয়ে যুগে যুগে, দেশে দেশে\nনিৰ্যাতিতা হয় সৃষ্টিৰ এমুঠি জীৱ\nএনেকৈয়ে সমাজৰ বৰ’চৰাত\nমদমত্ত দুঃশাসনৰ হাতত লাঞ্চিতা হয়\nপঞ্চৱতী নিঃসহায় দ্ৰৌপদী।\nএনেকৈয়ে উদগ্ৰ কামনাৰ কুটিল ফাত\nঅকস্মাতে ওৰ পৰে সেন্দুৰীয়া জীৱনৰ পথ।\nজীয়া যৌৱন দিলা, সম্ভৱনাময় ভবিষ্যৎ দিলা\nআৰু ক'ত হেজাৰ বছৰ\nশিলাময় সমাধিত শুই ৰ'বা অকাতৰে\nকোনোবা ত্ৰেতাযুগৰ ৰামচন্দ্ৰৰ\nক্ষণ গনি চৰণ স্পৰ্শৰ।\nশতিকাৰ এই থৰক বৰক শোভাযাত্ৰাত\nআমি কঢ়িয়াই নিম\nসসন্তান তোমাৰ অনাবৃত শবদেহ;\nক্ৰোধান্বিত প্ৰতিবাদৰ সৰল কান্ধত\nতুমি ভ্ৰমিব লাগিব\nসীতা অহল্যা জয়মতীৰ\n"যত্ৰ নাৰ্য্যপ্ত পূজান্তে......"\nএই পুন্যভূমি ভাৰতৰ প্ৰান্তৰে প্ৰান্তৰে;\nতোমাৰ গলিতাঙ্গ চিটিকি পৰক\nগঙ্গা-কাবেৰী ব্ৰহ্মপুত্ৰৰ পাৰে পাৰে।\nসাহসৰ, প্ৰত্যয়ৰ বীজ মন্ত্ৰ জপি\nগঢ়িব লাগিব তাতে মুক্তিৰ মহাপীঠ\nযুগৰ পিঞ্জৰা ত্ৰৰি ভীত, এস্ত চৰাইজনীয়ে\nদুনাই মেলিব পাখী সুনীলিম আকাশ ধিয়াই।\nশোকবাৰ্ত্তাঃ আইলৈ বুলি\nআই , তোৰ দুগালত আকৌ এবাৰ\nনীৰৱ শোকাশ্ৰু ধাৰা\nবুকুত চিতাৰ জুই\nঅনিশ্চিত দুৰ্যোগৰ ঘনীভূত ছায়া;\nকি বুলি সান্তনা যাচোঁ?\nসুৰীয়া এষাৰি মাত\nশুনো বুলি আহিল ওলাই\nধল পুৱাতেই তোৰ কুমলীয়া দুটি ল’ৰা\nহাতত পূজাৰ ফুল, বুকুত সাহস।\nসেইদিনা পূজাৰ থলীত\nদানৱৰ তাণ্ডৱ নাচোন\nচক্ৰান্তৰ চক্ৰবেহু , অভিমন্যু বধৰ ভাওনা;\nতেজৰ তিলক পিন্ধি মৰণৰ জয়মাল্য লৈ\nগুছি গল বীৰপুত্ৰ—অনিল মোজাম্মিল\nযি বাটে ৰঞ্জিৎ গল , সূৰ্য্য বৰা গ'ল।\nআই নিমাতী গোসানী মোৰ ,\nনিৰ্বাক চকুলো আৰু নুটুকিবি , বুকু ভাঙি যায়।\nতোৰ শোকাগ্নি ক্ৰোধাগ্নি হ’ক\nএইবাৰ ভস্মপৰ্ব্ব স্বাৰ্থান্বেষী বিভেদকামীৰ।\nতাহানিও ক্ৰৌঞ্চ নিধনতে\nবাল্মিকীৰ ভাষাহীন ভাষাহীন কণ্ঠৰ প্ৰতিষ্ঠা;\nনৈঃশব্দ্যৰ মায়াজাল ফালি\nদীপ্ত কণ্ঠত তোৰ সুৰীয়া ভাষাৰে মোৰ\nহ’ক উচ্চাৰিত পুনু\n“মা নিষাদ প্ৰতিষ্ঠাং ত্বমগম শাশ্বতী সমাঃ......”\nৰঙা লুইতৰ অটল তলিত\nনীলা পাহাৰৰ শিখৰে শিখৰে\nহব প্ৰতিধ্বনি তাৰ ,\nথমকিব স্বৰ্গলিপ্সু, অসুৰ পুঙ্গৱ।\nবাঙ্‌ময়ী ৰূপে তোক প্ৰণিপাত কৰো বুলি\nজাকে জাকে আহিব লৱৰি\nথলুৱা পমুৱা যত অসমীয়া ন-অসমীয়া।\nআকাশত শ্বহীদৰ অমৰ আত্মাই\nহাঁহিৰ বিজুলী চমকাব;\nলুইতৰ ইপাৰে সিপাৰে\nলাখ লাখ ধন্‌টি অনিলে\nহিয়াৰ তাঁৰত তুলি মাতৃ বন্দনাৰ সুৰ\nমৰ্ম্মদাহ তোৰ পাহৰাব।\nঅক্টোবৰ, ১৯৭৩ চন।\nমোৰ দুনয়ন অশ্ৰুসজল দেখিছা?\nমুক্ত কৱৰী বন্ধা নাই কিয় সুধিছা?\nসকলো থাকিও চিৰবঞ্চিতা\nপুত্ৰৱতী হৈয়ো পৰলাঞ্চিতা\nসেই মাতৃয়ে হৃদয় কিহেৰে জুৰাব কোৱা।\nমোৰ দুৱাৰত এদিন আছিল শত্ৰু কম্পমান\nবীৰ পুত্ৰই স্বজন বধিও ৰাখি গল মোৰ মান।\nআজি বনৰ বৰাই ভেটী খান্দিলেও খেদিবলে কেওঁ নাই।\nনিৰূপায় মোৰ পুত্ৰসকলে কৰে মাথো হায় হায়।\nকমলাকান্ত অম্বিকাগিৰি আগ্নেয়গিৰি নুমাই গল\nঅগ্নিমন্ত্ৰে মৃত ভাতৃক জগাবলৈ কোনো নোহোৱা হ'ল।\nআত্মসুখত মত্ত সকলো দুৱাৰ ডাংদি শোৱে\nভাইৰ দুৰ্যোগ, আইৰ কান্দোনে কাৰ অন্তৰ চোৱে?\nমাটিৰ কাৰণে ভায়ে ভায়ে যুজে সীমাত বগৰী জেং\nনাই বুজা-বুজি নাই এৰা-ধৰা মাথোন ফোপোলা ভেম।\nমোৰ ভৰালৰ আটকীয়া ধান বেৰ জলঙাৰে খহে\nকত খোজনীয়া বহে পীৰা পাৰি কাৰনো বুকুয়ে সহে?\nনদন বদন মোৰ বাৰীখন ছানি ধৰে ৰঘুমলা\nঘৰ বিভীষণে সাৰ-পানী ঢালি কৰে মোক জ্বলা কলা\nপনীয়া সোনৰ গলপতাধাৰি তাতেহে জ্ঞাতিৰ চকু\nমোৰ সন্তান নেখাই মৰিলে কাৰো তো নদহে বুকু।\nমোৰ চকুলোৰে বয় ব্ৰহ্মপুত্ৰ সোনালী পথাৰ ধুই\nমিছা আশ্বাসৰ মথাউৰি বান্ধ বছৰি খহাই থৈ-।\n[ মোৰ দুনয়ন অশ্ৰুসজল দেখিছা? ]\nধ্বংশৰ বাটে যাৰ সন্তান\nসোনৰ সংসাৰ যাৰ থান্‌বান্\nউজ্বল ৰাণী সাহা\nপলাশ পাতৰ নাওঁ, ইকৰা কাঠিৰ ব’ঠা\nপাৰ হব খুজিছিল দুৰ্গম সাগৰ\nপিছে পালা জানো পাৰৰ সন্ধান?\nক্ষুদ্ৰ দাৰ্শনিক তুমি, হয়তোবা বুজি পালা—\nযাত্ৰাই আমাৰ লক্ষ্য, পাৰ তো নহয়।\nযৌৱনৰ ঢেপাকলি মেলো কি নেমেলো পাহি\nবতাহত দাৰিদ্ৰৰ দেই নিয়া তাপ\nতোমাৰ কাষেৰে কত বাগৰিল উচ্ছসিত জীৱন জোৱাৰ\nক'ত হাঁহি খলকনি মৰমৰ ৰ'দেৰে ৰাঙলী\nমনৰ আঁচল তুমি সন্তৰ্পণে ৰাখিলা সামৰি;\nসুকোমল দুহাতেৰে কত তৃষিতৰ পিয়লা ভৰালা\nপূৰালেনে কোনোবাই উপবাসী প্ৰানৰ পিয়লা?\nউৎকণ্ঠা গধুৰ এক ৰহস্য নাটৰ এয়া অভিনৱ অভিনয়,\nপৃথিবীৰ অত লাজ-ভয় শঙ্কা ক’ত লুকুৱালা।\nঅবাৰিত হেজাৰ চকুয়ে।\nদুগালত এটিবাৰো সনা নাই এধানি সেন্দুৰ?\nঅন্তহীন অভিনয় ক্লান্তি, মৌনতাৰে ধীৰাল বেদনা\nদুৰ্বিসহ যাতনাত হয়তোবা কান্দিছিলা গোপনে গোপনে;\nহয়তোবা কন্দা নাই, তুমি মহিয়সী কুমাৰী জননী\nতোমাৰ মুখলে’ চাই, দুই নাটকৰ যোগসূত্ৰ\nঅবোধ এধানি শিশু বুকুৰ কাষতে।\nআজি বাচিবৰ বাসনাৰে অপৰাধী তুমি!\nপৃথিবীৰ ঘোৰ সংগ্ৰাম থলীত অখ্যাত নামা মূলা\nজীৱন যুজৰ আন এটি নাম উজ্জ্বল ৰাণী সাহা।\n*নিজৰ আৰু কণমানি ভায়েকৰ অন্ন-সংস্থানৰ বাবে লক্ষীমপুৰৰ এখন চাহ দোকানত ল’ৰাৰ ছদ্মবেশেৰে চাকৰি কৰি পুলিচৰ হাতত ধৰা পৰা এক বঙালী কিশোৰী।\nধূলি আৰু ধোঁৱাময়\nজীৱনৰ অন্ধগলিলৈ তাক নিনিবা\nপদুম কোমল ৰঙচুৱা দুটি ভৰি\nবোকাত পোত খাবলৈ নিদিবা\nসি যে অবোধ, সুন্দৰ সুপবিত্ৰ।\nএন্ধাৰৰ আঁৰে আঁৰে\nঘূৰি ফুৰে বন্য স্বাপদ;\nলুলোপ জিভাত তৃষ্ণা মাথো তৃষ্ণা\nসিহঁতৰ বিষাক্ত নিশ্বাসেৰে\nতাৰ নিকা হিয়াখনি মলিয়ন নকৰিবা।\nজীৱনৰ হৰিৎ প্ৰান্তত\nমুক্তি আৰু প্ৰত্যয়ৰ বিমল আনন্দত\nতাক মানুহ হবলৈ দিয়া।\nৰূঢ় বাস্তৱৰ আঁচোৰত\nৰক্তাক্ত অকনি বুকু\nপোহৰ বিচাৰি কন্দা দুচকুৰ নীলা!\nপ্ৰেম-আৰু মানৱতাৰ কবৰত\nকনমানি একাজলি অশ্ৰুসিক্ত ফুল।\nউঃ কিযে দুঃসহ কল্পনা\nতাক বাচিবলৈ দিয়া\nৰঙা ৰ’দ গাত সানি\nমৰমৰ নিবিড় ছায়াত তাক মানুহ হবলৈ দিয়া।\nআঘাত কৰিছ কৰ\nদীৰ্ঘকালৰ ক’লাঘুমটিত আঘাতেই হব বৰ।\nআঘাতেই তো সুপ্ত চেতনা জগাই তোলে\nআঘাতেই তো ৰূদ্ধ প্ৰাণৰ দুৱাৰ খোলে\nখাণ্ডবদাহী অগ্নি চিটিকে শিলে শিলে আঘাততে।\nহৃদয় গঙ্গা আহিব উজাৰি\nশতেক বাধাৰ প্ৰাচীৰ বিদাৰি\nশাওনৰ বানে নদী উপকূল কৰি দিব একাকাৰ।\nযিমানে মাৰিবি সিমানে শিপাম\nনল মৰি মৰি গজালি ওলাম\nনতুন তেজেৰে বলীয়ান মই দুৰ্বাৰ অনিবাৰ।\nমানসিক চিকিৎসালয়ৰ পৰা কালি এখন চিঠি পালো-\nআহিনতে আহিল সময় দেউতাৰ উভটি অহাৰ।\nআজিকালি দেউতাই কথা কম কয়, নাহাঁহে মুঠেও\nমাথো আবেলিৰ আকাশেৰে ঘৰমুৱা কাউৰীৰ জাক পাৰ হলে\nকিবাবোৰ ভাবি ভাবি কাঢ়ে হুমুনীয়া;\nহয়তোবা মোৰ কথা, নিঠৰুৱা ভাইটোৰ কথা\nএকচনীয়া পত্তাৰ মাটিত নিজহাতে সাজি যোৱা\nদুচলীয়া পজাটোৰ কথা।\nকিন্তু মোৰ যে উপায় নাই;\nঅকাৰণে হঁহা কন্দা ,\nযুক্তি-বিচাৰৰ জপনা গছকি ভাঙি\nএনি-তেনি লৰি ফুৰা দেউতাৰ বিভ্ৰান্ত সপোন\nমোৰ অনাগত চাকৰিৰ স্বপ্নৰ দৰেই\nদীৰ্ঘম্যাদী কিয় যে নহল!\nশাওনৰ ধুমুহাৰ শেষ হৈ গলে\nঅতদিনে অনাই বনাই ফুৰা বলিয়া মেঘৰ জাক\nদেউতাৰ মগজুৰ কলিয়া ডাৱৰ\nআহিনৰ আকাশত থিত ললে শুকুলা শোভাৰে।\nহে ঈশ্বৰ আকৌ এবাৰ সৱ খেলি মেলি কৰা।\nঅৰ্দ্ধাহাৰী দুটি পেট, অন্ধকাৰ দুটি ভৱিষ্যত\nচেতনাৰ পদুলি মূৰত\nসেয়ে যদি দেউতাক যাচে সম্ভাষণ\nচেতনাতীতৰ ৰাগী, ব্যৰ্থহীন বিলুপ্তিৰ তড়িৎ আঘাত\nসেই সুখ-স্বপ্ন দেউতাৰ মৃত্যু-স্বপ্ন হক।\nশেৱালি আৰু দুবৰি\nসাৰ পাই দোকমোকালিতে\nআলফুলে দুবৰিৰ ডিঙিত সাৱটি ক’লে,\nআজি এই শৰতৰ চিকুণ পুৱাতে\nতোমাৰ চকুত বাৰু চকুপানী কিয়?\nজলত পদুমে হাঁহে\nথলত পদুমে হাঁহে\nপথাৰত লহ্‌পহ ধাননি ডৰাই।\nপুৱাতে মলয়া জাকে\nঅলক জোকাৰি মোক দিয়েহি জগাই।\nআকাশৰ নিকা চোতালত\nউমলি জামলি ফুৰে শুকুলা ডাৱৰে,\nগধুলিতে জোনবায়ে সাধুৰ সঁফুৰা মেলে\nতৰাজাকে মোকা মাতে চকু পিৰিকাই।\nআকাশত বতাহত ৰঙৰ বেলুন\nপোহৰৰ শিখা নাচে হিয়াই হিয়াই।\nএইহেন আহিনৰ মোহিনী পুৱাতে\nকান্দিবৰ কাৰ মন যায়?\nবতাহত লাহে লাহে মূৰটি লৰাই ক’লে দুবৰিয়ে,\nতোৰ দৰে সোনজনী, উলাহে নধৰা হিয়া\nএদিন আছিল মোৰো;\nবহাগী পৃথিবী মোৰ বুকুৰ আপোন\nহেপাহেৰে আছিলো সাৱটি।\nসময়ৰ গছকত ভাঙে সৰু হিয়াখনি\nশাওনৰ বাৰ খৰে জীৱনৰ জীপ হৰে\nসেউজী সপোন মোৰ দেই পুৰি নিলে\nউছৱৰ ৰাতিপুৱা তোৰ দৰে হাঁহো বুলি\nকিয় জানো আজি মাথো কান্দোন উথলে।\nবুঢ়া আহতৰ বিহু\nপুখুৰী পাৰৰ সেইখিনিতে\nবুঢ়াটোক সদায় আমন জিমনকৈ থিয় দি থকা দেখোঁ।\nমলিৰে টাটৰি মৰা তাৰ উদং দেহাটোত\nদুৰ্দ্দান্ত শীতৰ অত্যাচাৰৰ চিন।\nআহত দৃষ্টিৰে সি একেথৰে চাই থাকে\nচৌপাশৰ সৰাপাতৰ মৰিশালীখনলৈ।\nহঠাতে ফাগুনৰ এনিশা\nকোনোবা দূৰণিত বিহুৱতী কুলিয়ে গীত জুৰিলে\nমেঘৰ ঢোলত চাপৰ পৰিল\nনাচনী বিজুলীৰ চমক ভাঙিল।\nঘঁহি-পিহি গা ধুই বুঢ়া চিকুনটি হ'ল\nমুখত আশা আৰু আনন্দৰ এচেৰেঙা ৰ’দ।\nকজলা পাটৰ বিতোপন চোলা এটি পিন্ধি\nবুঢ়াই দেখো ৰিব্‌ৰিব্ বতাহ চাটিৰে ধেমালি কৰিছে।\nএনেতে ওলালহি এজাক ৰঙীয়াল ডেকা-গাভৰু\nবুঢ়াই আথে বেথে বিয়াগোম সেউজীয়া ছাটিটো মেলি ধৰিলে।\nফৰকাল আকাশত চৰাইৰ কিৰিলি\nগছ-বিৰিখৰ সাজোন কাচোন কি চাবা!\nকপৌফুলে বেনী নচুৱাই মিচিক মাচাক হাঁহে।\nৰাংঢালী কেতেকীৰ হাতত আতৰৰ বাটি\nবুঢ়াৰ গা সাতখন আঠখন হল।\nডেকাৰ ঢোলৰ মাৰিত কালিকা চৰিল\nগাভৰুৰ খামুচীয়া ককাঁলত দেওধনি লাগিল\nটকা-পেপা-গগনাৰে চৌদিশ ৰজনজনাই গল।\nআঁহতৰ তলি মিলনৰ থলী\nজীৱন-যৌৱন একাকাৰ কৰি পীৰিতিৰ ঢল নামে।\nএপ্ৰিল, ১৯৮৯ চন।\nতোৰ চৰণত দিওঁ বুলি আই\nসুৰৰ শৰাই আনিছোঁ\nশতেক বিঘিনি গছকি আহিলো\nশত অপমান তুচ্চ কৰিলো\nকলিজাৰ ৰঙা চন্দন সানি\nসুৰভি কুসুম যাচিছোঁ।\nমনৰ কৰণি ভৰা অনুভূতি\nমোহিনী সূতাৰে গাথিছোঁ\nনিজান দেউল মুখৰিত কৰি সক\nসুবৰ লহৰ উঠিব উথলি\nজগত সভালে’ নিওঁ বুলি তোক\nসুৰ সমাৰোহ পাতিছোঁ।\nস্নিগ্ধ জোনাকে এন্ধাৰ পৃথিবী\nসিদিনা ঢৌৱাই দিলে\nমাটিৰ বুকুত মানুহৰ বাবে\nসেই জন্মৰে ধন্য আজি পচিশ ডিচেম্বৰ।\nপূৱ আকাশত তৰাটি জিলিকে\nআগমনী গীত গায় দেৱদূতে\nপৰ্ব্বত ভৈয়াম জুৰি বাগৰিল\nপ্ৰেম কৰুণাৰ ঢল\nমহাজীৱনৰ জন্মলগ্ন পচিশ ডিচেম্বৰ।\nসৰগে সাৱটে পৃথিবীৰ ধূলি\nআহাঁ আমি সৱে কৰো কোলাকোলি\nহৰষিত মনে গাওঁ সমস্বৰে\nমহান যীশুৰ জন্মলগ্ন পচিশ ডিচেম্বৰ।\nবৰদিন, ১৯৭৩ চন।\nপূৱত পোহৰে ভুমুকি মাৰিলে\nপাহাৰ ভৈয়াম জুৰি বাগৰিল\nনৱ চেতনাৰ ঢল\nসুপ্ত প্ৰকৃতি জাগ্ৰত আজি\nযুগৰ ৰুদ্ধ দুৱাৰ খুলিছে\nমুক্ত আলোকে আমাক মাতিছে\nমৌন হৃদয় মুখৰিত কৰি\nদীপ্ত চেতনা আমাৰ জাগিছে\nঐক্য শান্তি সেৱাৰ মন্ত্ৰে\nআমি চিৰগৰৱিনী নাৰী\nআমাৰ প্ৰেমেৰে জগৎ সৃষ্টি\nআমাৰ কোলাতে লালিত কৃষ্টি\nবাণী দেউলত বন্তি জ্বলাই\nপ্ৰাণৰ পদুলি সুৰেৰে সজাই\nমহিলা বৰ্ষ, ১৯৭৫ চন।\nআমি মৌমাখি ফুলে ফুলে উৰি\nমৌ চুহি ফুৰা কাম\nএধানি সাচিম মৌচাক ৰচিম\nসঞ্চয়ৰ জয় গাম।\nসাচিব জানিলে নাটনিতে ৰাহি\nকড়িতে সিজিব কৰ্ম\nযত মানে পায় ততমানে খায়\nবুঢ়া বগলীৰ ধৰ্ম।\nতিলে তিলে আমি কৰি সঞ্চয়\nচহকী কৰিম জাতি\nআজিৰ মুঠিত কালিক বান্ধিম\nগঢ়িম দেশৰ ভেটি।\nদেশৰ প্ৰগতি নহয় সপোন\nসঞ্চয় সিদ্ধিৰ পথ\nআমাৰ বলেৰে হব গতিশীল\nমুক্তিৰ সোনালী ৰথ।\nকোন সৰগৰ দীপ্ত পোহৰে\nপূবৰ পৃথিবী আলোকিত কৰে\nজৰা মৰণৰ গণ্ডী চেৰাই জীৱন জ্যোৰ্তিময়।\nসত্য শুদ্ধ জ্ঞান প্ৰবৃদ্ধ তুমি হে গৰিমাময়।\nত্যাগেৰে মচিলা ভোগৰ ক্লান্তি\nজাগিল প্ৰাণত নিবিড় শান্তি\nদলিত-পীড়িত আৰ্ত্তক দিলা আশ্বাস বৰাভয়\nসত্য শুদ্ধ জ্ঞান প্ৰবুদ্ধ তুমি হে গৰিমাময়।\nকৰ্ম্মমন্ত্ৰে দীক্ষিত কৰি\nহিংসা দ্বেষৰ পথ পৰিহৰি।\nপ্ৰেম কৰুণাৰে কক্ষ ধৰণী কৰা অমৃতময়,\nসত্য-শুদ্ধ জ্ঞান প্ৰবুদ্ধ তুমি হে গৰিমাময়।\nহাতে নেমেলিবি ফুলো নিচিঙিবি\nক'ৰে বাটৰুৱা তই\nমানুহৰ মৰমত কেৰোণ ধৰিলে\nফুলিছো বনফুল হৈ।\nচিকুনকৈ পথাৰখন লখিমী ধাননি\nলুইতৰ বুকুতে খহে\nবৰঘৰ শুৱনী গাভৰু ছোৱালী\nপিতনিৰ তলতে জহে।\nওখকৈ সাজিলে পকীৰে বঙলা\nআকাশত উৰালে যশস্যৰ পতাকা\nহিয়াৰে পেটাৰী শুদা।\nকাৰে-বৰ পুখুৰীত, কনীবিহঁ দিছিলো\nথোৰতে মোহাৰি থলে\nবুকুৰে কথাটি কবলৈ নেপালো\nআশাটি লগতে গলে।\nফেব্ৰুৱাৰী, ১৯৭০ চন।\nতোমাক নমস্কাৰ, তোমাক নমস্কাৰ\nপ্ৰেমৰঞ্জিত হে নীল পতাকা\nযুগৰ সপোন য'ত আছে অঁকা\nমুক্তবায়ুত দীপ্ত গৰৱে প্ৰকাশে মহিমা যাৰ\nতোমাৰ উদাৰ ছায়াতে এদিন\nসুপ্ত প্ৰকৃতি জাগ্ৰত হ'ল\nকত জীয়ৰীয়ে সেৱাৰে ত্যাগেৰে\nগাঁথে মাতৃৰ মুক্তিহাৰ\nঐক্যমন্ত্ৰ বিলোৱা ধৰাত\nসাহসৰ শিখা জ্বলোৱা প্ৰাণত\nতোমাৰ বুকুতে সাঁচিছো যতনে\nনতুন এখন সমাজ গঢ়াৰ মহান অঙ্গীকাৰ\nআজি পূবত উদিত সূৰ্য্য\nআহা ভায়ে ভায়ে কৰোঁ কোলাকোলি\nহক ধুলিস্যাৎ যত দলাদলি\nসম্ভাবনাৰ ন-পথাৰত বজাওঁ মিলন তুৰ্য্য\nশান্তি প্ৰগতি আমাৰ লক্ষ্য\nস্বহীদৰ ত্যাগ নহয় ব্যৰ্থ\nমাউখে সাতুৰি আনিম ফিৰাই\nদেশৰ হেৰোৱা শোৰ্য্য।\nআজি পূবত উদিত সূৰ্য্য।\nদেশৰ শত্ৰু কেনিবা পলাব\nসোনৰ অসমে পুনৰ হাঁহিব\nসময় শিলত কটা হৈ ৰব\nআজি পূৱত উদিত সূৰ্য্য।\n॥হৃদয়ৰ অৰণ্যত॥ ৬২\nআইৰ পূজালৈ যাম\nআমি আইৰ পূজালৈ যাম\nআমি অকনি মিলি জুলি\nৰমক্ জমক্ পিন্ধি-উৰি\nহাতে হাতে ৰঙৰ বেলুন\nসত্যৰ পথ হক দীঘলীয়া\nসেই পথেহে যাম\nঐক্যৰ পথ শিলেৰে বন্ধোৱা\nউজুতি খালেও খাম\nসাহসৰ শিখা হাতে হাতে লৈ\nআমি আগুৱাই যাম\nআমি আইৰ.... ৷\nকোছ ভৰি ভৰি আনিছো শেৱালি\nবেদীত জ্বলাম জ্ঞানৰ দীপালী\nহৃদয় উজাৰি মিলন মন্ত্ৰ\nআমি সমস্বৰে গাম\nআমি অসমৰ তেজোদীপ্ত\nতৰুণ তৰুণী দল\nচকুত নাচিছে নতুন সপোন\nপূব দিগন্তত দীপ্ত 'অৰুণ\nনৱ শক্তিৰে জগাই তুলিম\nসুপ্ত ধৰণী তল।\nআহিছে গচকি শতেক বিঘিনি\nজড়তা ভীৰুতা সাহসেৰে জিনি\nমৃত্যুক ঠেলি আগবাঢ়ি যাম\n(আমি) লক্ষ্যত অবিচল।\nভাষা-সংস্কৃতিৰ দেউল সজাম\nশান্তি-প্ৰেমৰ শঙ্খ বজাম\nযোড়শোপচাৰে দিম ওপচাই\nমাতৃ চৰণ তল৷\n"https://as.wikisource.org/w/index.php?title=হৃদয়ৰ_অৰণ্যত&oldid=143219"ৰ পৰা অনা হৈছে\n১৯৯০ চনৰ সাহিত্যকৰ্ম\nএই পৃষ্ঠাটো শেষবাৰৰ কাৰণে ৩১ আগষ্ট ২০২১ তাৰিখে ২৩:০০ বজাত সলনি কৰা হৈছিল।


the-main-causes-bihind-the-dulu-ahmed's-suspand-from-the-congress-party|অসমীয়া মুছলমান হোৱাৰ বাবেই কংগ্ৰেছৰ পৰা নিলম্বন কৰা হ’ল নেকি দুলু আহমেদক?– News18 Assam\nঅসমীয়া মুছলমান হোৱাৰ বাবেই কংগ্ৰেছৰ পৰা নিলম্বন কৰা হ’ল নেকি দুলু আহমেদক?\nৰূপজ্যোতি হিন্দু আৰু মই অসমীয়া মুছলমান বাবেই বৈষম্যঃ দুলু আহমেদ, নিউজ এডিটৰ তুলিকা দেৱীৰ ‘দিনটোৰ শিৰোনাম’ত বিস্ফোৰণ দুলু আহমেদৰ\nUpdated:July 31, 2019, 9:54 PM IST\nUpdated: July 31, 2019, 9:54 PM IST\nকিয় কংগ্ৰেছৰ পৰা নিলম্বন কৰা হ’ল কংগ্ৰেছৰ সাধাৰণ সম্পাদক, প্ৰাক্তন বিধায়ক দুলু আহমেদক? News18 ৰ জনপ্ৰিয় অনুষ্ঠান ‘দিনটোৰ শিৰোনাম’ত দুলু আহমেদৰ বিস্ফোৰণ!\n‘অসমীয়া মুছলমান হোৱাৰ বাবেই মোৰ বিৰুদ্ধে ষড়যন্ত্ৰ’– দুলু আহমেদ\nঅনুষ্ঠানত ৰকিবুল হুচেইনৰ বিৰুদ্ধে বিস্ফোৰক অভিযোগ দুলু আহমেদৰ। ৯ গৰাকী পূৰ্ব বংগীয় মুছলমান বিধায়কৰে মিলি কংগ্ৰেছৰ দলৰ সদ্য নিলম্বিত বিধায়কজনৰ বিৰুদ্ধে কৰা হ’ল গভীৰ ষড়যন্ত্ৰ।অনুষ্ঠানতৰ মাজতে ২০২১ৰ বিধানসভা নিৰ্বাচনত চামগুৰিৰ পৰা ৰকিবুল হুছেইনৰ বিৰুদ্ধে প্ৰতিদ্বন্দিতা কৰাৰ সিদ্ধন্ত দুলু আহমেদৰ।\nৰূপজ্যোতি হিন্দু আৰু মই অসমীয়া মুছলমান বাবেই বৈষম্যঃ দুলু আহমেদ\nবিজেপিলৈ যাব বুলি ৰূপজ্যোতি কুৰ্মীয়ে দলীয় অনুশাসন ভংগ কৰাৰ পিছতো তেওঁৰ বিৰুদ্ধে লোৱা নহ’ল কোনো ব্যৱস্থা।কিন্তু এটা ফেচবুক পষ্টক কেন্দ্ৰ কৰিয়েই দলৰ পৰা নিলম্বিত কৰা হয় দুলু আহমেদক। এনে বৈষম্যৰ মূল কাৰণ ৰূপজ্যোতি কুৰ্মী হিন্দু আৰু তেওঁ অসমীয়া মুছলমান!’ এনেদৰে প্ৰদেশ কংগ্ৰেছৰ বিৰুদ্ধে গুৰুতৰ অভিযোগ দুলু আহমেদৰ।\n২০২১ত চামগুৰিত ৰকিবুল হুছেইনৰ বিৰুদ্ধে মই নামিম নিৰ্বাচনত’\nদুলু আহমেদৰ মতে ‘পঞ্চায়ত নিৰ্বাচনত সমষ্টিতে মুখ থেকেচা খোৱা নেতা ৰকিবুল হুচেইন।ৰকিবুল হুছেইনে ৰিপুণ বৰাক কয় আপোনাৰ চকী লৰক ফৰক। ৰকিবুল হুছেইনৰ ঘৰত আয়োজন কৰা নৈশভোজত মোৰ বিৰুদ্ধে ষড়যন্ত্ৰ’ । যদি হাজো সমষ্টিৰ পৰা কংগ্ৰেছে দুলু আহমেদক প্ৰাৰ্থীত্ব নিদিয়ে তেন্তে নিৰ্দলীয়কৈ হ’লেও ৰকিবুল হুচেইনৰ বিৰুদ্ধে চামগুৰিৰ পৰা ২০২১ চনৰ বিধানসভা নিৰ্বাচনত অৱতীৰ্ণ হ’ব বুলি আজিৰ অনুষ্ঠানতে ঘোষণা কৰিলে দুলু আহমেদে।\nএনেদৰে নিউজ এডিটৰ তুলিকা দেৱীৰ ‘দিনটোৰ শিৰোনাম’ অনুষ্ঠানত দলৰ বিৰুদ্ধে কেইবাটাও অভিযোগ উত্থাপিত কৰে দুলু আহমেদে।\nকি কৈছিল দুলু আহমেদে, চাওক ভিডিঅ’


চালকৰ তৎপৰতাৰ বাবেই ৰে’লপথত ৰৈ থকা বনৰীয়া হাতীৰ প্ৰাণৰক্ষা! - NEWS8 NE\nচালকৰ তৎপৰতাৰ বাবেই ৰে’লপথত ৰৈ থকা বনৰীয়া হাতীৰ প্ৰাণৰক্ষা!\nApril 12, 2021\t0\tBy NEWS DESK\nনিউজ ডেস্ক। অসমৰ লগতে দেশৰ বিভিন্ন ৰাজ্যত সময়ে-সময়ে ৰে’লৰ খুন্দাত বনৰীয়া হাতী হতাহত হােৱাৰ বাতৰিয়ে উদ্বিগ্ন কৰি তােলে প্ৰকৃতি প্ৰেমীসকলক।\nএনে অধিকাংশ ঘটনাত মৃত্যু ঘটিছে গজৰাজৰ।\nএনে ঘটনাৰ বাবে মূলতঃ ৰে’ল বিভাগকে জগৰীয়া কৰা হয়, কাৰণ বনাঞ্চলৰ মাজেৰে তীব্ৰ গতিত ৰে’লৰ চলােৱাৰ ফলতে এনে শােকাৱহ ঘটনা সংঘটিত হয়।\nইয়াৰ বাবে আনকি বহু সময়ত বন বিভাগেও সংশ্লিষ্ট ৰে’ল কৰ্তৃপক্ষৰ বিৰুদ্ধে নিজাববীয়াকৈ গােচৰ ৰুজু কৰিছে।\nইপিনে, ৰে’ল বিভাগেও ৰে’ল চলাচলৰ সময়ত বনৰীয়া হাতীৰ সুৰক্ষাৰ প্ৰতি লক্ষ্য কৰিয়েই কেতবােৰ বিভাগীয় নীতি-নিৰ্দেশনা জাৰি কৰিছে। ইয়াৰ ফলতে বহু সময়ত ৰােধ হৈছে এনে দুৰ্ঘটনা।\nশেহতীয়াকৈ উত্তৰ পূব সীমান্ত ৰে’ল কৰ্তৃপক্ষই এনে দুটাকৈ ঘটনাৰ ভিডিঅ’ প্ৰকাশ কৰিছে য’ত ৰে’ল চালকৰ তৎপৰতাৰ বাবেই বনৰীয়া হাতীৰ প্ৰাণৰক্ষা পৰিছে।\nএটা ভিডিঅ’ প্ৰত্যক্ষ কৰা হৈছে যে বনাঞ্চলৰ মাজেৰে গৈ থকা ৰে’লে ৰেলপথত প্ৰকাণ্ড এটা বনৰীয়া হাতী ৰে’লৰ সন্মুখৰ ফালে আহি থকা দেখি জৰুৰীভাৱে ৰখাই দিলে ৰে’ল আৰু হাতী পাৰ হৈ যোৱা পাছতহে ৰেলৰ যাত্ৰা পুনৰ আৰম্ভ কৰে চালকে।\nচালকৰ এনে কাৰ্যক এতিয়া প্ৰশংসা কৰিছে সকলোৱে।\nLoco Pilot R. Kumar and Asst Loco Pilot G K DAS noticed one big elephant on the railway track @RailMinIndia at about 6:20 hrs yesterday at km 70/0-4 while passing with train no-07541in Dooars area of North Bengal. They stopped the train and saved the elephant @wti_org_india pic.twitter.com/GEJUYpIqPo\n— Northeast Frontier Railway (@RailNf) April 11, 2021\nদৃশ্যটোত দেখা অনুসৰি, ০৭৫৪১ নম্বৰৰ ৰেলখন গৈ আছিল গন্তব্য স্থানলৈ। ৰেলখনৰ চালক আছিল ক্ৰমে আৰ কুমাৰ আৰু সহ চালক জি কে দাস। তেনেতে তেওঁলোকে তেনেই ওচৰত প্ৰত্যক্ষ কৰে যে এটা প্ৰকাণ্ড হাতী ৰেলপথটোত ৰেলখনৰ সন্মুখৰ দিশে আহি আছে।\nলগে লগে চালকদ্বয়ে জৰুৰীভাৱে ব্ৰেক মাৰি নিৰ্দিষ্ট দূৰত ৰেলখন ৰখাই দিয়ে আৰু যেতিয়া হাতীটো ৰে’লপথ পাৰ হৈ বনাঞ্চলৰ ভিতৰলৈ সোমাই যায়, তেতিয়া পুনৰ তেওঁলোকে যাত্ৰা আৰম্ভ কৰে।\nএই ঘটনাটো হয় উত্তৰ বংগৰ দুৱাৰ্চ অঞ্চলত।\nঅনুৰূপ ধৰণে, উত্তৰ পূব সীমান্ত ৰে’লৰ অন্তৰ্গত আলিপুৰদুৱাৰ জাঞ্চনৰ ৰে’ল সংমণ্ডল প্ৰাধিকাৰীয়ে টুইটাৰত এনে এটা ভিডিঅ’ শ্বেয়াৰ কৰিছ য’ত ৰে’লপথ অতিক্ৰম কৰিছে বনৰীয়া হাতীৰ লগতে পােৱালি হাতীয়ে।\nকিন্তু সৌভাগ্যবশতঃ চালকৰ তৎপৰতাৰ বাবে সম্ভাব্য বিপদৰ পৰা ৰক্ষা পৰে হাতীকেইটা। বৰ্তমান এই দৃশ্য দুটা সামাজিক মাধ্যমত ভাইৰেল হৈ পৰিছে। সকলোৱে প্ৰশংসা কৰিছে ৰে’লৰ চালকসকলক।\n১৫ ফুট গভীৰ কুঁৱাত আবদ্ধ হৈ পৰিল হাতী পোৱালি, উদ্ধাৰৰ বাবে চলিল তীব্ৰ অভিযান\nATM ৰ কােঠালিৰ ভিতৰত অধ্যয়ন নিৰাপত্তা ৰক্ষীৰ, IAS বিষয়াৰ প্ৰেৰণাদায়ক ফটাে ভাইৰেল\n১੦੦ কিলাে ওজনৰ অসুস্থ কাছই বিচৰণ কৰিছে স্কেট ব’ৰ্ডত! ভিডিঅ’ ভাইৰেল


Dubnil in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nDubnil की जानकारी\nDubnil ৰ লাভ আৰু ব্যৱহাৰসমূহ- Dubnil Benefits & Uses in Assamese- Dubnil ar laabh aaru byavaharsamuh\nDubnil ৰ পালি আৰু সেয়া কেনেদৰে ল'ব- Dubnil Dosage & How to Take in Assamese - Dubnil ar paali aaru xeya kenedore lobo\nDubnil ৰ পাৰ্শ্চক্ৰিয়াসমূহ- Dubnil Side Effects in Assamese- Dubnil ar parshwakriyasamuh\nDubnil সংক্ৰান্ত সতৰ্কতাবাণীসমূহ- Dubnil Related Warnings in Assamese- Dubnil xonkranta xatarkatabanisamuh\nঅইন দৰৱৰ সৈতে Dubnilৰ গুৰুতৰ ক্ৰিয়া-প্ৰতিক্ৰিয়া- Severe Interaction of Dubnil with Other Drugs in Assamese- Oinor xoite Dubnil ar gurutor kriya-pratikriya\nDubnil মতভেদসমূহ- Dubnil Contraindications in Assamese- Dubnil nishedhsamuh\nDubnil ৰ বিষয়ে সততে সোধা প্ৰশ্নসমূহ- Frequently asked Questions about Dubnil in Assamese- Dubnil ar bikhoye satate xodha prashnasamuh\nখাদ্য আৰু মদৰ সৈতে Dubnil ক্ৰিয়া-প্ৰতিক্ৰিয়া- Dubnil Interactions with Food and Alcohol in Assamese- khadya aaru modor xoite Dubnil kriya-pratikriya\nDubnil ৰ লাভ আৰু ব্যৱহাৰসমূহ - Dubnil Benefits & Uses in Assamese - Dubnil ar laabh aaru byavaharsamuh\nDubnil তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDubnil ৰ পালি আৰু সেয়া কেনেদৰে ল'ব - Dubnil Dosage & How to Take in Assamese - Dubnil ar paali aaru xeya kenedore lobo\nDubnil-ৰ উপাদানসমূহ - Dubnil Active Ingredients in Assamese - Dubnil-ar upadaansamuh\nDubnil ৰ পাৰ্শ্চক্ৰিয়াসমূহ - Dubnil Side Effects in Assamese - Dubnil ar parshwakriyasamuh\nগৱেষণাৰ ভিত্তিত, Dubnil ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDubnil সংক্ৰান্ত সতৰ্কতাবাণীসমূহ - Dubnil Related Warnings in Assamese - Dubnil xonkranta xatarkatabanisamuh\nDubnil-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDubnilএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nDubnil-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Dubnil গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Dubnil কি প্ৰভাৱ দেখা গৈছে?\nবৃক্ক ৰ বাবে Dubnil সম্পূৰ্ণৰূপে সুৰক্ষিত।\nযকৃতত Dubnil কি প্ৰভাৱ দেখা গৈছে?\nDubnilৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Dubnil ৰ কি প্ৰভাৱ দেখা গৈছে?\nDubnilৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Dubnilৰ গুৰুতৰ ক্ৰিয়া-প্ৰতিক্ৰিয়া - Severe Interaction of Dubnil with Other Drugs in Assamese - Oinor xoite Dubnil ar gurutor kriya-pratikriya\nDubnil তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDubnil মতভেদসমূহ - Dubnil Contraindications in Assamese - Dubnil nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Dubnil লোৱা অনুচিত যাতে -\nDubnil ৰ বিষয়ে সততে সোধা প্ৰশ্নসমূহ - Frequently asked Questions about Dubnil in Assamese - Dubnil ar bikhoye satate xodha prashnasamuh\nএই Dubnil-এ অভ্য়াস বা নিচাৰ সৃষ্টি কৰে নেকি?\nনহয়, Dubnil লোৱাটোৱে কোনো আসক্তিৰ সৃষ্টি নকৰে।\nহয়, আপুনি Dubnil লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, আপুনি ডাক্তৰৰ পৰামৰ্শৰ পিছতহ Dubnil লোৱাটো নিৰাপদ।\nDubnil য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Dubnil ক্ৰিয়া-প্ৰতিক্ৰিয়া - Dubnil Interactions with Food and Alcohol in Assamese - khadya aaru modor xoite Dubnil kriya-pratikriya\nখাদ্য আৰু Dubnilৰ ক্ৰিয়া-প্ৰতিক্ৰিয়া\nখাদ্যৰ সৈতে Dubnil লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Dubnilৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Dubnilৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nDubnil ৰ অনুকল্প - Substitutes for Dubnil in Assamese


মিয়া লাভ - অসমীয়া ৱিকিপিডিয়া\nমাৰ্চ ২০০৩ ত মিয়া লাভ\n৬ ডিচেম্বৰ, ১৯৭৫\nব্ৰুকলিন, নিউ য়ৰ্ক, আমেৰিকা যুক্তৰাষ্ট্ৰ\nমিয়া লাভ (Mia Love), সম্পূৰ্ণ নাম Ludmya Bourdeau "Mia" Love এগৰাকী আমেৰিকান ৰাজনীতিবিদ, আমেৰিকাৰ উটা ষ্টেটৰ সাংসদ। তাৰোপৰি তেখেত উটাৰ চাৰাটংগা স্প্ৰিংছ (Saratong Springs)ৰ প্ৰাক্তন মেয়ৰ। ১৯৭৫ চনৰ ৬ ডিচেম্বৰত আমেৰিকা যুক্তৰাষ্ট্ৰৰ ব্ৰুকলিনত জন্ম লাভ লৰা শ্ৰীমতী লাভ ৰিপাব্লিকান দলৰ পৰা সংসদলৈ নিৰ্বাচিত প্ৰথম কৃষ্ণাংগ মহিলা আৰু হাইটি বংশোদ্ভূত আমেৰিকান।\nমিয়া লাভে কম সময়তে লাভ কৰা ক্ৰমবৰ্ধমান জনপ্ৰিয়তাৰ বাবে তেওক বহুতে 'ৰিপাব্লিকান দলৰ বাৰাক অ'বামা' বুলি অভিহিত কৰে, যদিও তেও ৰাজনৈতিক ভাৱে অ'বামাৰ কিছু নীতিৰ কঠোৰ সমালোচক বুলি জনা যায়। \n2.1 চিটি কাউন্সিল\n2.3 ২০১২ চনৰ কংগ্ৰেছ নিৰ্বাচন (congressional election)\n১৯৭০ চনত হাইটিত হোৱা ৰাজনৈতিক অস্থিৰতাৰ পৰা হাত সাৰিবলৈ, মিয়া লাভৰ পিতৃ মাতৃ ক্ৰমে জাঁ-মেক্সিন বাৰ্ডেউ আৰু মেৰী আমেৰিকালৈ পলাই আহে। তেঁওলোকে নিজৰ দুটি সন্তান হাইটিতে এৰি আহিছিল। তেওলোকে ব্ৰুকলিনত বসবাস কৰিব লয় আৰু ১৯৭৫ চনত মিয়াৰ জন্ম হয়। মিয়াই কানেক্টিকাটৰ নৰৱাক বিদ্যালয়ৰ পৰা স্কুলীয়া শিক্ষা আৰম্ভ কৰে আৰু পিছলৈ হাৰ্টফৰ্ড বিশ্ববিদ্যালয়ৰ পৰ ফাইন আৰ্টচত স্নাতক ডিগ্ৰী লাভ কৰে। মিয়াৰ দেউতাকে পৰিয়াল চলাবৰ বাবে ফেক্টৰীত দিনে নিশাই পৰিশ্ৰম কৰিব লগা হৈছিল। হাৰ্টফৰ্ডত পঢ়ি থকা সময়তে মিয়াই হাৰ্ট স্কুলৰ মিউজিক থিয়েটাৰৰ অংশ হৈ পৰিছিল আৰু পিছলৈ ছে'ণ্ট কৰ্প, ইক'পাছ কৰ্পৰেচন আৰু কণ্টিনেণ্টেল এয়াৰ লাইনছত চাকৰি কৰিছিল। \nচিটি কাউন্সিল[সম্পাদনা কৰক]\nমিয়া লাভে ২০০৩ চনত ছাৰাটংগা স্প্ৰিংছৰ ৰ চিটি কাউন্সিল এটা সদস্যপদ লাভ কৰে। ৬ বছৰ কাউন্সিলৰ সদস্যপদত কাৰ্যনিৰ্বাহ কৰাৰ পাছত তেখেতে তাৰ মেয়ৰৰ পদলৈ নিৰ্বাচিত হয়। \nমিয়া লাভে ২০১০ জানুৱাৰীৰ পৰা ২০১৩ ডিচেম্বৰলৈকে ছাৰটংগা স্প্ৰিংছৰ মেয়ৰৰ দ্বায়িত্ব পালন কৰে। বিভিন্ন আৰ্থিক সংষ্কাৰৰ মাজেৰে তেও ছাৰাটংগা স্প্ৰিংছ চহৰৰ ঘাটি বাজেট কমাই, সুখ্যাতি লাভ কৰে। এই সময়ছোৱাতে শ্ৰীমতী লাভে কেইবাটও প্ৰাকৃতিক দূৰ্যোগৰ লগত যজিব লগা হয়, তাৰ ভিতৰত এক ভয়াবহ বনজুই আৰু কেইবাটাও ভয়ংকৰ বোকা-প্ৰবাহৰ কথা উল্লেখনীয়। \n২০১২ চনৰ কংগ্ৰেছ নিৰ্বাচন (congressional election)[সম্পাদনা কৰক]\nDemocratic Jim Matheson (incumbent) 119 ৪৮.৮৪%\nRepublican মিয়া বি. লাভ 119 ৪৮.৫৩%\nLibertarian জিম এল. ৱেইন ২.৬৩%\nসৰ্বমুঠ 2,45,277 ১০০%\nRepublican মিয়া বি. লাভ 68 ৫০.০৪%\nDemocratic ড'গ অৱেনচ 60 ৪৬.৭৫%\nLibertarian জিম এল. ৱেইন 1 ০.৯০%\nসৰ্বমুঠ 125 ৯৭.৭%\n১৯৯৮ চনত মিয়া লাভ উটালৈ আহে আৰু সেই সময়তে বিভিন্ন মঞ্চত পাৰ্ফৰমিং আৰ্টৰ লগত জড়িত জেচন লাভৰ সৈতে চিনাকী হয়, আৰু সেই বছৰেই ডিচেম্বৰ মাহত তেওলোক বিবাহ পাশত আৱদ্ধ হয়। . তেওলোকৰ তিনিটি সন্তান আছে।\n↑ Will, George (September 24, 2012). "Utah's Mia Love Battles Stereotypes". Newsmax.com (Newsmax Media). http://www.newsmax.com/GeorgeWill/Utah-Love-Black-Caucus/2012/09/24/id/457357/.\n↑ "Rising GOP star Mia Love glides into the spotlight at convention". Fox News. August 28, 2012. http://www.foxnews.com/politics/2012/08/28/republican-convention-to-feature-rising-star-mia-love/.\n↑ " Mia Love, the Obama of the Republican Party" | archive url =http://news.yahoo.com/mia-love-obama-republican-party-202451661.html\n↑ 4.0 4.1 মিয়া লাভ -আমেৰিকাৰ প্ৰথমগৰাকী কৃষ্ণাংগ মহিলা ৰিপাব্লিকান সাংসদ": জ্যোতি প্ৰসাদ বুঢ়াগোহাঞি- বহুমূখ, আমাৰ অসম, ১২, নৱেম্বৰ,২০১৪, বুধবাৰ\n↑ Gehrke, Robert; Canham, Matt (October 8, 2012). "Mia Love: From Dream of Broadway to Capitol Hill". The Salt Lake Tribune. http://www.sltrib.com/55031749-90/love-mia-bourdeau-family.html.\n↑ Haddock, Sharon (September 27, 2004). "Political Novice Lovin' it". Deseret News. http://www.deseretnews.com/article/595094224/Political-novice-lovin-it.html.\n↑ Haas, Karen L. (February 28, 2013), Statists of the Presidential and Congresional Election of November 6, 2012, Clerk of the United States House of Representatives, http://clerk.house.gov/member_info/electionInfo/2012election.pdf\nGilgoff, Dan (May 1, 2012). "House candidate and rising GOP star is black, female - and Mormon". CNN. http://religion.blogs.cnn.com/2012/05/01/house-candidate-and-rising-gop-star-is-black-female-and-mormon/.\nৱিকিমিডিয়া কমন্সত মিয়া লাভ সম্পৰ্কীয় মিডিয়া ফাইল আছে।\nটুইটাৰত মিয়া লাভ\nName Love, Mia\nAlternative names Bourdeau, Ludmya\n"https://as.wikipedia.org/w/index.php?title=মিয়া_লাভ&oldid=180734"ৰ পৰা সংকলিত\nএই পৃষ্ঠাখন ০৯ আগষ্ট, ২০১৮ তাৰিখে ১০:৫৮ বজাত অন্তিম সংশোধন কৰা হৈছিল।


প্ৰসংগ ড০ নগেন শইকীয়াক সাক্ষাৎ : একেটা বছৰতে পাভ লুটি মন্ত্ৰী ড০ হিমন্ত বিশ্বৰ শৰ্মাৰ\n‘কা’ আন্দোলনৰ সময়ত কটাক্ষ, এতিয়া ‘সু-সম্পৰ্ক’, এয়া কেনে অংক?\nমন্ত্ৰী ড০ হিমন্ত বিশ্ব শৰ্মাৰ স্ব-বিৰোধী মন্তব্য দিয়াটো নতুন কথা নহয়। পুনৰ এবাৰ সেই কথাই প্ৰমাণিত কৰিলে মন্ত্ৰী হিমন্ত বিশ্ব শৰ্মাই।\n‘কা’ বিৰোধী আন্দোলনৰ সময়ত এই আইনখন ‘ভাল’ বুলি প্ৰতিপন্ন কৰিবলৈ ডিঙিৰ শিৰ ফুলাই বিভিন্ন মঞ্চত ভাষণ দিছিল মন্ত্ৰী হিমন্ত বিশ্ব শৰ্মাই। সেই সময়তে বিশিষ্ট বুদ্ধিজীৱী ড০ নগেন শইকীয়াই ‘কা’ আইনখন গৃহীত হ’লে অসমখন দ্বিতীয় ত্ৰিপুৰা হোৱাৰ পথত’ বুলি মন্তব্য কৰিছিল।\nসেই মন্তব্যৰ প্ৰতিক্ৰিয়া প্ৰকাশ কৰিবলৈ গৈ মন্ত্ৰী হিমন্ত বিশ্ব শৰ্মাই কটাক্ষ আৰু আক্ৰমণৰ লক্ষ্য কৰি লৈছিল বিশিষ্ট বুদ্ধিজীৱী, সাহিত্যিক আৰু ৰাজনৈতিক বিশ্লেষকগৰাকীক। প্ৰায়কেইখন মঞ্চত ডিঙিৰ শিৰ ফুলাই ড০ নগেন শইকীয়াক কটাক্ষ কৰিছিল মন্ত্ৰীগৰাকীয়ে।\nবেছি দূৰলৈ নাযাওঁ, পাঠক ৰাইজলৈ ২০২০ চনৰ ২৪ জানুৱাৰীৰ যুৱ সংসদ অনুষ্ঠানত মন্ত্ৰী হিমন্ত বিশ্ব শৰ্মাই ড০ শইকীয়াক কটাক্ষ কৰি কি কৈছিল সেয়া আগবঢ়াইছো।\nতেওঁ কৈছিল ‘তিনিটা সংশোধন অসমীয়াৰ বিৰুদ্ধে গৈছে। নগেন শইকীয়া তেতিয়াও আছিল এতিয়াও আছে। নগেন শইকীয়াই ৰাজ্যসভাৰ মজিয়াত কৈছিল অসমখন দ্বিতীয় কাশ্মীৰ হ’ব। তেওঁ কেতিয়াও দ্বিতীয় ত্ৰিপুৰা হ’ব বুলি কোৱা নাছিল। হঠাৎ কাশ্মীৰ শব্দটো পাহৰি ত্ৰিপুৰা শব্দটো আৰম্ভ কৰি দিলে।‘\nলগতে পঢ়ক : পুনৰবাৰ নগেন শইকীয়াক আক্ৰমণৰ লক্ষ্য মন্ত্ৰী হিমন্ত বিশ্ব শৰ্মাৰ\n‘ত্ৰিপুৰাৰ প্ৰশ্ন ক’ত? কেনেকৈ ত্ৰিপুৰা হ’ব? যেনেকৈ বাঘবৰ জনিয়াত ডেৰহাজাৰ ডেৰহাজাৰ হিন্দু আছে তাৰ পাছত এইখন কাশ্মীৰ হ’বলৈ গৈ আছে নে ত্ৰিপুৰা হ’বলৈ গৈ আছে?’ ড০ শইকীয়াৰ প্ৰতি হিমন্ত বিশ্ব শৰ্মাৰ প্ৰশ্ন আছিল এয়া।\nতেওঁ আৰু কৈছিল, ‘নগেন শইকীয়া কেনেকৈ চলে আপোনালোকে জানি আচৰিত হ’ব। ১৯৯০ চনৰ ১৭ এপ্ৰিলত তেওঁ ৰাজ্যসভাত ভাষণ দিছিল যে ‘যদি আইএমডিটি আইন বাতিল কৰা নহয়, কংগ্ৰেছ চৰকাৰে কৰি যোৱা অপকৰ্মবোৰ নাইকিয়া কৰা নহয়, বিদেশী সমস্যা সমাধানৰ বাবে বাংলাদেশ চৰকাৰৰ লগত আলোচনা কৰা নহয়, ওচৰ চুবুৰীয়াৰ বিদেশী শক্তিৰ সহায়ৰে অসম এদিন দ্বিতীয় কাশ্মীৰত পৰিণত হ’ব।’\n‘এতিয়া কাশ্মীৰ শব্দৰ ঠাইত তেওঁৰ মুখত ত্ৰিপুৰা আহি গ’ল। নামনি আৰু মধ্য অসমৰ মানুহখিনিয়ে জানো গম নাপাওঁ অসমখন দ্বিতীয় কাশ্মীৰ নে ত্ৰিপুৰা হ’বলৈ গৈ আছে।‘ হিমন্তই লগতে কৈছিল।\nএতিয়া হিমন্তৰ সুৰ সলনি হ’ল আৰু ড০ শইকীয়াৰ প্ৰতি মৰম-দৰদ তথা ‘শ্ৰদ্ধা’ও বৃদ্ধি পালে। যি সময় ড০ নগেন শইকীয়াক কটাক্ষ কৰিছিল তাৰ ৯ মাহ পাছত মন্ত্ৰী হিমন্ত বিশ্ব শৰ্মাৰ মুখত ‘ছাৰ’ সম্বোধন তথা ‘ছাৰৰ সৈতে সু-সম্পৰ্ক’ থকাৰ কথা।\n৯ মাহৰ পাছত মন্ত্ৰী হিমন্তৰ আজিৰ ভাষ্য ‘ছাৰৰ সৈতে প্ৰায়ে মই সম্পৰ্কত থাকো। বহুদিনৰ পৰা কথা আছিল যে এবাৰ ছাৰৰ ঘৰত আহিম। সময় পোৱা নাছিলো আজি আহি মাত এষাৰ দিলো। কোনোধৰণৰ ৰাজনীতি নহয়, অকল পঢ়া-শুনাৰ কথা আলোচনা হৈছে।‘\nপ্ৰশ্ন হয় ‘মানুহ একেজনে, মুখ একেখনেই, কিন্তু হঠাৎ কেনেকৈ সুৰ সলনি হৈ যায় মন্ত্ৰী হিমন্ত বিশ্ব শৰ্মাৰ? এসময়ৰ কটাক্ষ এতিয়া ‘সু-সম্পৰ্ক, ৰাজনীতিত সকলো সম্ভৱ নেকি?\nনে সমাগত ২০২১ৰ বিধান সভা নিৰ্বাচনৰ পূৰ্বে মন্ত্ৰীগৰাকীৰ এই সাক্ষাৎ একপ্ৰকাৰৰ অংক নেকি? এই প্ৰশ্নও একাংশ সমালোচকে নকৰা নহয়।


গুৱাহাটীস্থিত চুপাৰ-স্পেচিয়েলিটি আই-কেয়াৰ হস্পিটেল, ৰেটিনা চেণ্টাৰলৈ বিশেষ বঁটা - NE FOCUS\nগুৱাহাটীস্থিত চুপাৰ-স্পেচিয়েলিটি আই-কেয়াৰ হস্পিটেল, ৰেটিনা চেণ্টাৰলৈ বিশেষ বঁটা\nক’ৰ্পৰেট খণ্ডৰ সামাজিক দায়বদ্ধতা আঁচনিৰ অধীনত স্বীকৃতি লাভ কৰিছে গুৱাহাটীৰ এখন ব্যক্তিগত খণ্ডৰ হস্পিতালে। বিশ্বব্যাপী সৃষ্টি হোৱা কৰোণা মহামাৰীৰ সময়তো উদ্যোগসমূহক তেওঁলোকৰ সৃজনীশীলতা আৰু অধ্যৱসায়ৰ যোগেৰে আগুৱাই লৈ যোৱাৰ প্ৰচেষ্টাৰ বাবে বিশ্ব চি.এছ.আৰ. দিৱসত প্ৰতি বছৰে যুৱ উদ্যোগীসকলৰ ব্যৱসায়িক সফলতা আৰু বহনক্ষমতাত তেওঁলোকৰ সাফল্য আৰু অৱদানৰ বাবে স্বীকৃতি আগবঢ়োৱা হয়।এইবাৰ গুৱাহাটীতস্থিত চুপাৰ-স্পেচিয়েলিটি আই-কেয়াৰ হস্পিটেল, ৰেটিনা চেণ্টাৰে বিশ্ব চি.এছ.আৰ. দিৱস ও বিশ্ব বহনক্ষমতা তৰফৰ পৰা এক গুৰুত্বপূৰ্ণ নেতৃত্ব স্বীকৃতি বঁটা লাভ কৰে।\nতেওঁলোকৰ প্ৰচেষ্টাৰ অংশ হিচাপে বিশ্ব চি.এছ.আৰ. দিৱসে অনুষ্ঠানটোৰ ১৯তম গোলকীয় সংস্কৰণ আৰু গৰ্বচতুৰ্থ ভাৰতীয় সংস্কৰণত বছৰৰ ব্যৱসায়িক নেতা হিচাপে ৰেটিনা কেন্দ্ৰৰ মুখ্য কাৰ্যবাহী বিষয়া ফাৰহাদ আহমেদক পুৰস্কৃত কৰা হৈছে।\nএই ৰেটিনা চেন্টাৰখন হৈছে উত্তৰ-পূব ভাৰতৰ অন্যতম তৃতীয় শ্ৰেষ্ঠ চকু-পৰিচৰ্য্যা চিকিৎসালয়। এই হস্পিতালখনৰ মুখ্য কাৰ্যবাহী বিষয়া ফাৰহাদ আহমেদ কয় যে উত্তৰ-পূব ভাৰতৰ চুকেকোণে বাস কৰা লোকসকলক সুলভ ব্যয়ত ”আন্তৰ্জাতিক মানদণ্ডৰ চকুৰ পৰিচৰ্য্যা তথা সেৱা প্ৰদান কৰা মূলমন্ত্রেৰে ২০১৯ চনত ৰেটিনা কেন্দ্ৰ স্থাপন কৰিছিল। এই অঞ্চলটোৱে সুলভ ব্যয়ত মানদণ্ডসম্পন্ন চকু-যত্নৰ বাবে আন্তঃগাঁথনিৰ অভাৱৰ সন্মুখীন হৈ আহিছে। চিকিৎসালয়খনে ৰেটিনা ভিট্ৰিয়াছ, কেটেৰেক্ট, গ্লুকোমা, অকুলপ্লাষ্টি, কৰ্নিয়া, নিউৰো-চক্ষু ৰোগ, পেডিয়াট্ৰিক চক্ষু ৰোগৰ দৰে বিভিন্ন উপ-বিশেষত্ব সহ সেৱা প্ৰদান কৰিব পৰাৰ বাবে গৌৰৱ কৰে।\nসময়সাপেক্ষ চিকিৎসা আন্তঃগাঁথনি আৰু প্ৰশিক্ষিত কৰ্মচাৰীৰ নিয়োগসহ চিকিৎসালয়খনে এক বিশ্বস্ত চকু-সেৱাৰ কেন্দ্ৰ হিচাপে খ্যাতি অৰ্জন কৰিছে। টি.আৰ.চি.ৰ জ্যেষ্ঠ চিকিৎসকৰ দলটোৱে কেইবা লাখ সফল চকু সেৱা প্ৰক্ৰিয়া সম্পূৰ্ণ কৰিছে। তেওঁলোকে একেলগে তেওঁলোকৰ নিজ নিজ ক্ষেত্ৰত বিশ্বমানৰ দক্ষতা আৰু অভিজ্ঞতাৰ এক বিস্তৃত পৰিসৰৰ সৃষ্টি কৰিছে।\nPrevPreviousকটন বিশ্ববিদ্যালয়ত বিদ্যা বালানৰ চুটি ছবি প্ৰদৰ্শন\nNextঅগপক ভোট দিয়া মানে বিজেপিক দিয়া , বিজেপিক দিয়া মানে অগপক ভোট দিয়া, শ্লোগানেৰে গড়ভাঙাত বিধায়ক ৰমেন্দ্ৰ নাৰায়ণ কলিতাৰ নিৰ্বাচনী প্ৰচাৰNext


কবিতাঃ আইনৰ প্ৰসংগত/ খলিল জিব্ৰান\nHomeঅসমীয়া অনুবাদ কবিতাকবিতাঃ আইনৰ প্ৰসংগত/ খলিল জিব্ৰান\ntranslatorsassam August 29, 2020\n(Chapter: On Laws by Khalil Gibran)\nমূলঃ খলিল জিব্ৰান\nঅনুবাদঃ অৱনী বুঢ়াগোহাঁই\n(লেখকৰ "দেৱদূত" গ্ৰন্থৰ পৰা)\nতাৰপাচত এজন আইনজীৱি আহিল আৰু কলে : গুৰুদেৱ, আমাৰ আইনৰ বিষয়ে কি ক'ব ?\nআৰু 'তেওঁ' উত্তৰ দিলে এইবুলি :\nতোমালোকে আইন বনাই যিমান ভালপোৱা, তাতোকৈ বেছি ভালপোৱা আইন ভাঙি । সাগৰৰ পাৰত ওমলা ল'ৰাছোৱালী হঁতৰ একমনে বালিঘৰ সজাৰ দৰে, আৰু হাঁহি হাঁহি সেইবোৰ ভাঙি পেলোৱাৰ দৰে । কিন্তু তোমালোকে যেতিয়া বালিঘৰ সাজা, সাগৰে কিন্তু পাৰলৈ সৰহ বালি কঢ়িয়াই আনে, আৰু যেতিয়া এইবোৰ ধ্বংস কৰা, সাগৰখনে কিন্তু তোমালোকৰ সতে হাঁহে । নিশ্চিতভাবে সাগৰে নিৰ্দোষীহঁতৰ লগতহে হাঁহে । কিন্তু সিহঁতৰ কি হ'ব যাৰ জীৱন সাগৰৰ দৰে নহয়, আৰু মানুহে বনোৱা আইন-কানুন বালিঘৰ নহয়, যাৰ বাবে জীৱন হ'ল এক শিলাখণ্ড আৰু আইন এটা বটালি, যাৰ দ্বাৰাই সিহঁতে ইচ্ছা অনুসৰি নিজৰ দৰেই ৰূপ দিব পাৰে ?\nলেঙেৰা এটাৰ বিষয়ে কি ক'বা কিয় নাচনীবোৰক বেয়া পায় ? ষাঁড়টোৰ বিষয়ে কি ক'বা, কিয় তাৰ যুঁৱলিক ভালপায়, শিঙাল পহু আৰু হৰিণাবোৰে কিয় হাবিত লক্ষ্যহীন আৰু গৃহহীনৰ দৰে ঘূৰি ফুৰে ? কিয় সেই বুঢ়া সাপটোৱে মোট সলাব নোৱাৰাৰ দুখত বাকীবোৰক নাঙঠ আৰু লজ্জাহীন বুলি কয় ?\nআৰু যিবিলাকে বিয়াৰ ভোজৰ বাবে সোণকালে আহি , ভৰপেট খাই ভাগৰুৱা হৈ , কৈ গৈ থাকে যে এই ভোজবোৰ হ'ল নিয়মৰ উলঙ্ঘন আৰু ভোজখোৱাবোৰ আইনভংগকাৰী ? এওঁলোকৰ বিষয়ে কিনো ক'ম কাৰণ একেটা সূৰ্য্যৰ তলত তেওঁলোকেও ঠিয় হৈ থাকে অৱশ্যে সূৰ্য্যটোলৈ পিঠি দি । তেওঁলোকে মাত্ৰ ছাঁটোহে দেখে আৰু তেওঁলোকৰ ছাঁটোৱেই হ'ল তেওঁলোকৰ আইন । আৰু সিহঁতৰ বাবে সূৰ্য্যটোনো কি, ছাঁ নিৰ্মানৰ এটা আহিলা ? আৰু কি নিয়মটোক মানি লব লাগিব, হাওলি পৰি পৃথিবীৰ ওপৰত ছাঁ বিচৰাৰ বাহিৰে ?\nকিন্তু তোমালোক যিবোৰে বেলিমুখীয়াকৈ খোজ কাঢ়া, কোন ধৰণৰ ছবি তোমালোকে ধৰি ৰাখিবা ? বতাহৰ সতে তোমালোক যিসকলৰ যাত্ৰা, কেনে বায়ুনিৰ্দেশক যন্ত্ৰই তোমালোকক দিশানিৰ্দেশ দিব ? মানুহৰ কোনবোৰ নিয়মে বান্ধিব পাৰিব তোমাক, তুমি যদি তোমাৰ যুঁৱলী ভাঙি পেলাইছা কিন্তু কাৰো বন্দীশালৰ দুৱাৰ ভাঙিব পৰা নাই ?\nকোনবিলাক আইনক তুমি ভয় কৰিবা যেতিয়া তুমি নাচি থাকা কিন্তু হামখুৰি খাই কোনো মানুহৰ লোৰ শিকলিৰ ওপৰত নপৰাগৈ ? আৰু তেওঁ কোন যিজনে তোমালৈ টানি আনিব বিচাৰকক্ষলৈ যদিহে তুমি তোমাৰ কাপোৰ কাণি ফালিও কাৰো পদপথত পেলোৱা নাই ?\nঅৰ্ফালিজৰ মানুহবোৰ, তোমালোকে ঢোলৰ শব্দক হেঁচা প্ৰয়োগেৰে কমাব পাৰিবা, তোমালোকৰ বীণখনৰ তাঁৰবোৰ ঢিলা কৰি দিব পাৰিবা, কিন্তু কোনে আদেশ দিব স্কাইলাৰ্ক চৰাইজনীক গান গোৱা বন্ধ কৰিবৰ বাবে ?\nঅনূদিত কবিতা অসমীয়া অনুবাদ কবিতা\nJyotishmita Saikia August 30, 2020 at 12:50 AM


চত্তিছগড়ৰ মাওবাদী কাণ্ড : চোৰাংচোৱাৰ ভুল নে অভিযানৰ দুৰ্বলতা? - Prag News\nHomeব্ৰেকিং নিউজচত্তিছগড়ৰ মাওবাদী কাণ্ড : চোৰাংচোৱাৰ ভুল নে অভিযানৰ দুৰ্বলতা?\nচত্তিছগড়ৰ মাওবাদী কাণ্ড : চোৰাংচোৱাৰ ভুল নে অভিযানৰ দুৰ্বলতা?\nনতুন দিল্লী : শনিবাৰে চত্তিছগড়ত মাওবাদীৰে হোৱা ভয়ংকৰ সংঘৰ্ষত ২২গৰাকীকৈ নিৰাপত্তাবাহিনীৰ জোৱান নিহত হোৱা ঘটনাক লৈ সৰৱ হৈ পৰিছে কংগ্ৰেছ নেতা ৰাহুল গান্ধী। ৰাহুলে হয় এয়া চোৰাংচোৱাৰ ব্যৰ্থতা, নহয় অভিযানৰ দুৰ্বল তথা অসম্পূৰ্ণ পৰিকল্পনা আৰু কাৰ্যকৰিতা আখ্যা দিছে। শনিবাৰে প্ৰায় ২০০ জোৱানে ৰাজ্যখনত মাওবাদীৰ বিৰুদ্ধে অভিযান চলাইছিল যদিও মাওবাদীৰ বিধ্বংসী আক্ৰমণত বিস্তৰ ক্ষতিৰ সন্মুখীন হয়।\nআৰু পঢ়িব পাৰিব : দেশত এদিনতে আক্ৰান্ত ১ লক্ষাধিক, বলীউডতো কৰ’নাৰ আগ্ৰাসন\nৰাজ্যখনৰ বাস্তাৰ এলেকাত সংঘটিত এই সংঘৰ্ষত ২২জনকৈ জোৱান শ্বহীদ হোৱাৰ লগতে ৩০ৰো অধিক জোৱান আহত হৈছিল। মাওবাদীৰ জালত ভৰি দিয়াৰ ফলতে অভিযানকাৰী নিৰাপত্তাবাহিনীয়ে এই বৃহৎ দুৰ্যোগৰ মুখামুখি হ’বলগীয়া হোৱা বুলি সৰ্বত্ৰে চৰ্চা হৈছিল। ইয়াৰ লগে লগে উচ্চাৰিত হৈছিল চোৰাংচোৱাৰ ব্যৰ্থতাৰ প্ৰশ্নও।\nকিন্তু এই ব্যৰ্থতাৰ প্ৰসংগক অস্বীকাৰ কৰি চিআৰপিএফৰ সঞ্চালকপ্ৰধান কুলদ্বীপ সিঙে কয় যে, ‘ইয়াত চোৰাংচোৱা বা অভিযানৰ ব্যৰ্থতাৰ প্ৰশ্ন নাহে। চোৰাংচোৱাৰ ব্যৰ্থতাৰ প্ৰশ্ন থাকিলে নিৰাপত্তাবাহিনীয়ে এই অভিযানৰ বাবে আগ নাবাঢ়িলহেঁতেন। আৰু যদিহে এয়া অভিযানৰ ব্যৰ্থতা হ’লহেঁতেন তেন্তে ইমানসংখ্যক নক্সাল সন্ত্ৰাসবাদী নিহত নহ’লহেঁতেন।’ তেওঁ কয়।\nউল্লেখ্য যে, এই অভিযানত ২৫ৰপৰা ৩০জন নক্সাল সন্ত্ৰাসবাদী নিহত হোৱা বুলি দাবী কৰিছে চিআৰপিএফৰ শীৰ্ষ সূত্ৰই। কিন্তু ৰাহুল গান্ধীয়ে এই দাবীক প্ৰত্যাহ্বান জনাই প্ৰশ্ন তুলিছে যে, যদিহে তাত চোৰাংচোৱাৰ ব্যৰ্থতাৰ প্ৰশ্ন নাছিল তেন্তে ১:১ অনুপাতত হোৱা মৃত্যুৱে (অৰ্থাৎ দুয়োপক্ষৰে সমানে ক্ষতি হোৱাটোৱে) সূচায় যে, এয়া দুৰ্বলভাৱে পৰিকল্পনা আৰু কাৰ্যকৰী কৰা অভিযান আছিল।’ জোৱানসকলৰ এনে নিদাৰুণ বলিদানকো তেওঁ সহজভাৱে গ্ৰহণ নকৰাৰ কথা প্ৰকাশ কৰে।\nPrevious articleদেশত এদিনতে আক্ৰান্ত ১ লক্ষাধিক, বলীউডতো কৰ’নাৰ আগ্ৰাসন\nNext articleৰাফেল : ডছাল্টে কোন মধ্যভোগীক দিছিল ১ নিযুত ইউৰো?


মোদীক তৰুণ গগৈৰ কটাক্ষ|tarun-gogoi-on-akshay-kumar-interview– News18 Assam\nকোনে কাক মিঠাই দিয়ে সেইবোৰ কথা নে কি? মোদীক তৰুণ গগৈৰ কটাক্ষ\nমোদী আকৌ আহিলে পূৰ্ণিমা জোনৰ দৰে অসম জিলিকিব বুলি হিমন্ত কোৱা মন্তব্য সন্দৰ্ভত তৰুণ গগৈৰ প্ৰতিক্ৰিয়া– ‘মানে বিগত ৫বছৰ অমাবস্যা হৈ আছিল নেকি? এতিয়া মোদী আহিলেহে পূৰ্ণিমা হ’ব।’\nUpdated:April 26, 2019, 10:41 AM IST\nUpdated: April 26, 2019, 10:41 AM IST\n‘সাক্ষাৎকাৰত মিঠাই কোনে দিয়ে সেইবোৰ কথা সুধিছে, সেইটো সোধা কথা নেকি? আমাক কোনোবাই মিঠাই দিয়ে, আমিও কাৰোবাক দিও সেইটো কৈ ফুৰিম নেকি?- অক্ষয় কুমাৰৰ সৈতে নৰেন্দ্ৰ মোদীৰ হোৱা সাক্ষাৎকাৰ সন্দৰ্ভত সংবাদমেলত নৰেন্দ্ৰ মোদীক কটাক্ষ প্ৰাক্তন মুখ্যমন্ত্ৰী তৰুণ গগৈৰ।\nমোদীৰ মাকে হেনো ১টকা ২৫পইচা দিয়ে, আজিৰ তাৰিখত ২৫পইচা আছে জানো? ১ টকাৰ কিবা মূল্য আছে জানো, এইবোৰ নাটক নহয় কি হয়?- নৰেন্দ্ৰ মোদীক তীব্ৰ সমালোচনা তৰুণ গগৈৰ।\n‘হিমন্ত আৰু সোণোৱালে প্ৰতিযোগিতাত নামি গৈছে কোনে বেছি মোদীক পূজা কৰিব পাৰে। অক্ষয় কুমাৰে মোদীক সাক্ষাৎকাৰ কৰাটোও এখন নাটক।’- তৰুণ গগৈ\nমোদী আকৌ আহিলে পূৰ্ণিমা জোনৰ দৰে অসম জিলিকিব বুলি হিমন্ত কোৱা মন্তব্য সন্দৰ্ভত তৰুণ গগৈৰ প্ৰতিক্ৰিয়া– ‘মানে বিগত ৫বছৰ অমাৱস্যা হৈ আছিল নেকি? এতিয়া মোদী আহিলেহে পূৰ্ণিমা হ’ব।’\n‘মই স্বীকাৰ কৰিছো যে CABৰ কথা আমি তৃণমূল পৰ্যায়লৈ নিব নোৱাৰিলো, কোনো সংগঠনেই নিব নোৱাৰিলে কাৰণ আমি এটা ইছ্যুতে লাগি থাকিব নোৱাৰো, বাকীবোৰৰ কথা নাজানো, CABৰ প্ৰভাৱ যিধৰণে হ’ব লাগিছিল তেনেকৈ নহ’ল, গাঁৱত CABৰ প্ৰভাৱ নাই।’–CAB সন্দৰ্ভতো প্ৰতিক্ৰিয়া প্ৰকাশ তৰুণ গগৈৰ।\n‘উত্তৰ–পূবক গুৰুত্ব নিদিয়ে অমিত শ্বাহে, মানুহৰ আবেগ বুজি নাপায় অমিত শ্বাহে।’– অমিত শ্বাহে CAB আগত আনি NRC পিছত হ’ব বুলি কৰা মন্তব্যত প্ৰতিক্ৰিয়া তৰুণ গগৈৰ।


Candid Chronicles ..বিক্ষিপ্ত : নৰকত দুৰ্দিন\nসমস্যা এদিনীয়া নহয়। এই নৰক ৰাজ্যৰ অতীজৰে পৰা একছত্ৰী সম্ৰাট কেৱল যমৰাজ। কোনেও তাত একো আপত্তি কেতিয়াও কৰা নাই। কৰিবৰ প্ৰয়োজনো হোৱা নাই। কিন্তু লাহে লাহে কথাবিলাক সলনি হৈ আহিল । দ্ৰুত গতিত জনসংখ্যা বৃদ্ধি পালে ( তাৰ কাৰণে অৱশ্যে নৰক চৰকাৰৰ কোনো দোষ নাই, মৰতত জনসংখ্যাৰ লগতে নৰকলৈ যোৱাৰ যোগ্যতা অৰ্জন কৰা মানুহৰ সংখ্যা ইমান বাঢ়িছে যে, নৰকৰ মেচিন বিলাক সদায় অভাৰ ৰেটিঙত চলাব লগা হৈছে।) জনসংখ্যাৰ লগতে বাঢ়িল নানান সমস্যা, চাকৰি নাই, খেতি কৰি খাবলে মাটি নাই, ল’ৰাবোৰক মটৰ চাইকেল কিনি দিবলে বাপেক হঁতৰ দৰমহা নাই, ৰাষ্টা-ঘাটৰ অৱস্থা শোচনীয়। তাৰ উপৰি বছৰি হোৱা মাৰাত্মক বানপানী। অবৈধ অনুপ্ৰৱেশ আছেই, তাৰ লগতে আছে একেবাৰে তলিলৈকে শিপোৱা দুৰ্নীতি। নৰকবাসী লাহে লাহে অতীষ্ঠ হৈ পৰিছে। ইতিমধ্যে গঢ়লৈ উঠিছে কেইবাটাও বিদ্ৰোহী সংগঠন । অনেকে প্ৰশ্ন তুলিছে যমৰাজৰ যোগ্যতাৰ ওপৰত। ভাগ্য ভাল, প্ৰায় বিলাকেই অলপ পইচা পাতি, দুটামান চাকৰি, কণ্ট্ৰেক্ট আদি পালেই মেনেজ হৈ যায়। কিন্তু তাৰো তো এটা সীমা আছে। আজি এটা ইচু, কালিলৈ আন এটা। দুটামানে আকৌ চাইনীজ বন্দুক কেইটামান কিনি হাবিত সোমাই এক্সটৰচন চলাই আছে, তাতো ৰাইজৰ অশান্তি। সকলোতকৈ গন্দগোল লগাই থকা কেইটা হ’ল ‘ নৰক আবাল বৃদ্ধ ছাত্ৰ সংগঠন’ আৰু এটা খেতিয়ক। ইঁহতে সদায় নতুন নতুন ইচু বিছাৰি উলিয়ায়েই, যমৰাজৰ ভুল ধৰাতোৱেই যেন সিঁহতৰ কাম। ভাবি চিন্তি কিবা এটা আঁচনি লয়, তাতো ইহঁতে হেজাৰটা ভুল উলিয়াই আন্দোলন কৰে, কেৱল আন্দোলন আৰু আন্দোলন। বছৰত ৩০০ দিনেই “নৰক বন্ধ” ।\nএনে এটা দিন আহিব বুলি যমৰাজে কেতিয়াও কল্পনা কৰা নাছিল। ভবাই নাছিল যে কেতিয়াবা কোনোবাই তেখেতৰ আসনক লৈয়ো প্ৰশ্ন উঠাব । হয়, দেশ চলোৱাৰ লগে লগে তেও পৰিয়ালো চলাব লগা হৈছে, আৰু পৰিয়ালৰ কাৰণেই, আঁচনি বিলাকৰ পৰা অলপ অচৰপ কমিচন নোলোৱাও নহয়। আজিকালিনো কোনে নলয়? লগতে তেখেতৰ পাৰিষদবৰ্গকো সুবিধা কণ দিছিল তেও। দেশৰ কাম কৰিবলেকে তেঁওলোকে ভাল ভাল বস্তু খাই নিজকে সুস্থ কৰি ৰখা প্ৰয়োজন দেখোন। যমৰাজে অৱসৰ লোৱাৰ লগে লগে, যম জুনিঅ’ৰেই যে ৰজা হব সেইটোৱো খাটাং আছিল। কিন্তু কথাবোৰ দেখোন কিবা ভাল লগা নাই। হাজাৰ বছৰ যোৰা অভিজ্ঞতাৰে পুষ্ট যমৰাজে পৰিস্থিতিৰ গুৰুত্ব উপলব্ধি কৰাত পলম নকৰিলে । সেই বাবেই এই বৈঠক আজি। যমৰাজে- পুতেককো মীটিঙত উপস্থিত থকাতো বিছাৰিছিল। কিন্তু তাৰ গাৰ্লফ্ৰেণ্ডৰ লগৰ ছোৱালী এজনীৰ বাৰ্থডে’ থকা বাবে সি বাপেকক এইবিলাক ব'ৰিং মীটিং কৰি থাকিব নোৱাৰে বুলি স্পষ্টকৈ কৈ দিলে। অলপ আঘাত পালে যমৰাজে মনতে, ইমান দৰকাৰী কথাৰ এটাৰ গুৰুত্ব উপলব্ধি কৰিব নোৱাৰিলে কেনেকে দেশ চলাব এদিন?? কিন্তু কি হব, বাপেকৰ মনহে, তাৰ বাবেটো ব্যৱস্থা তেখেতেই কৰি যাব লাগিব ।\nডচিয়াৰ খন লাহে লাহে সকলোৱে শুণাকৈ পঢ়ি ৰিডিং গ্লাছযোৰ খুলিলে যমৰাজে। এচি ৰুমতো কপালত দুটোপাল ঘাম বিৰিঙি উঠা দেখা গ’ল । সকলোৱে একান্ত মনে শুণিলে। মাজে মাজে খালমাটিয়ে চিগাৰেট ধৰালে। বৃদ্ধ গগৈয়েহে মাজে মাজে স্থুল মন্তব্যৰে সকলোকে বিৰক্ত কৰিবলে এৰা নাছিল এই সময়তো। যমৰাজে মাজতে ৰূমৰ পৰা আউট কৰি দিয়াৰ কথা নভবা নহয়, কিন্তু মানুহটো বৰ কামৰ বুলি তেঁও জানে। সেয়ে খং সম্বৰণ কৰি তেও কনচালটেন্ট কেইজনক উদ্দেশ্য কৰি কবলে ধৰিলে-\n--“মেনেজমেন্টৰ উদ্দেশ্য স্পষ্ট । যিকোনো উপায়ে আগৰ অৱস্থা ঘুৰি আহিব লাগে, আৰু এই অশান্তি বিলাক নোহোৱা কৰিব লাগে ,যাতে বিভিন্ন উন্নয়ন মূলক আচঁনি বিলাকৰ যোগেদি দেশৰ সমাজ বৱস্থালৈ আমূল পৰিবৰ্তন আনিব পাৰি আৰু অপশক্তি বিলাকক ৰোধ কৰিব পাৰি, লগতে দেশৰ জলন্ত সমস্যা বিলাকৰ ফলপ্ৰসু সমাধান উলিয়াব পাৰি। আপোনালোকক ইমান পইচা খৰছ কৰি এই কাৰণেই মাতি অনা হৈছে, যে আপনালোকে ইয়াৰ আশু সমাধান দিব। “\n- ‘হে, কিনো ডাঙৰ কথাটো হ’ল , হয়নে নহয়?? এনেকুৱা প্ৰব্লেম আমি কিমান চল্ভ কৰিছো তাৰ সীমা সংখ্যা নাই । হৈ যাব , আমি চব ঠিক কৰি বুইছেনে নাই” গগৈয়ে মাত দিলে\n- “হৈ যাব লাগে, মোক আৰু কেইটামান ডিটেইল লাগিব । “ খালমাটিয়ে ক’লে।\n- আপোনালোকক যি ডাটা লাগে হিমগুপ্তৰ পৰা লৈ লব’’ যমৰাজে কৈ গ’ল – “ কিমান দিনৰ ভিতৰত আপনালোকৰ ৰিপৰ্ট আশা কৰিব পাৰোঁ ??”\n-হাঃ হাঃ হাঃ – ৰিপৰ্ট ?? কিহৰ ৰিপৰ্ট লাগে আকৌ, এতিয়াই আপনাক সৱ চলিউচন দি দিম , নে কি কয় খালমাটি? মই আজি ঘুৰি যাবগে লাগিব। আধাৰশিলা কেইটামান উন্মোচন কৰিব লগা আছে।“\nবৃদ্ধৰ কথা শুণি যমৰাজ আচৰিত হ’ল – “এতিয়াই ???” তেখেতে খালমাটিলৈ চালে। খালমাটিয়ে মিচিকিয়াই হাঁহি মূৰ দুপিয়ালে ।\n- "হেৰি নহয় , বোপাই হিম, আমি কৈ যাম তুমি লিখি যাবা দেই । ভালকে লিখিবা, তোমালোকেও এইবিলাক কথা জানিব লাগে বুইছানে নাই। দিচ ইজ আলচো ইম্পৰটেন্ট মেটাৰ হয়নে নহয় ??\nশুণক যমচাৰ, মোৰ চিধা কথা, হয়নে নহয়?? আপোনাৰ এইলেখীয়া সমস্যা আমি হেজাৰটা তিলিকিতে উৰুৱাই দিও, সকলোৱেই দেখি আছে। আপোনাৰ আচল কথাটো হ’ল\n১। আপোনাৰ কমিচন আহি থাকিব লাগে\n২। আপোনাৰ আলগদ্ধ পুত্ৰই ৰাজপাত পাব লাগে\n৩। চিঞঁৰি থকা বোৰ মেনেজ হব লাগে আৰু নতুনকে ওলাব নেলাগে\nহয় নে নহয় ?সেয়া, আমাৰ আগত সকলো ফটফটীয়াকৈ ওলাই পৰিল, হয়নে নহয়? সে: স: সে:..."\nএই বহুবল্কী মানুহটোৰ প্ৰতিভা দেখি আচৰিত হ’ল যমৰাজ। তেখেতৰ হিডেন এজেণ্ডা অনায়াসে পঢ়ি পেলালে তেঁও। মুৰ তললে কৰি যমৰাজে ক’লে\n- “তাৰোপৰি এই বানপানী আৰু ৰাষ্টা-ঘাট, নিবনুৱা সমস্যা, এই বিলাকো অলপ কমিলে ভাল, নহলে বেয়া দেখি !”\nহাঃ হাঃ হাঃ , হাঁহিত বাগৰি পৰিল দুয়ুজন কনচালটেন্ট , সাধাৰণতে গহীন হৈ থকা খালমাটিয়েও হাঁহি ৰাখিব নোৱাৰিলে।\n- “কি অবুজনৰ লেখিয়া কথাবোৰ কয়হে যমদেও। এইবোৰ নেথাকিলে কি লৈ দেশ চলাব। দেশ চলোৱাৰ প্ৰথম কিটিপ- সমস্যাবোৰ কেতিয়াও পাৰমানেন্ট সমাধান নকৰিব । তাৰ পৰা দুটা লাভ- বছৰি সমস্যা আহিব, মানে ফাণ্ড আহিব, আৰু আপোনাৰ কমিচন আহি থাকিব । দ্বিত্বীয়তে মানুহবোৰক এই কেইটাৰ লগতে বিজি কৰি ৰাখি আপুনি ভিতৰি ভিতৰি আপোনাৰ কাৰনামা বিলাক কৰি থাকিব পাৰিব , বুইছে নে নাই । ৰব আপোনাক উদাহৰণ দি কও – ধৰি লওক বানপানী, আমি জানো আপোনাৰ ওচৰত বানপানী একেবাৰে বন্ধ কৰিব পৰা উপায় আছে, সেইবুলিয়েই কৰিব নে ??? পকা মথাউৰি সাজিব নে? নদীখন খানি দ কৰিব নে ?? নকৰিব । কৰিলেই সান্দহখোৱা বালি তল যাব । আৰু চাওকচোন আপোনাৰ লগতে বানপানী আহিলে কিমান মানুহৰ ৰোজকাৰ ওলায়, আপুনি তেঁওলোকৰ বধৰ ভাগি হবনে? সদায় বাৰিষা অহাৰ আগে আগে টেম্পৰেৰী মাথাউৰী মাৰিব, বানত ভাগিব, পিছবছৰ আকৌ মাৰিব । পিছে এটা কথা চাব-কন্ত্ৰেক্ট যাতে লোকেল দাদা কেইজনক দিয়া হয় সেইটো মন কৰিব । চিন্তা নকৰিব, সিঁহতি নিজৰ মাক বাপেক মৰি গলেও মাথাউৰি ভালকে নবনাই । মুঠতে বাৰিষা মাথাউৰি ভাগিবই, আৰু – হাঃ হাঃ.... চিলচিলা চলতা ৰহেগা।বাকী সমস্যা বিলাকতো একেই কথা, বুজিছে ছাগৈ আপুনি।\nযমৰাজৰ যেন দিব্যচক্ষু মূকলি হ’ল। গগৈক ভৰিত ধৰি প্ৰণাম কৰিবৰ মন গ’ল তেঁওৰ। এইবাৰ খালমাটিয়ে আৰম্ভ কৰিলে\n-“সমস্যা তমস্যা বাদ দিয়ক । মই এই আপৰাইজ বিলাকৰ কাৰণ বিছাৰি পালোঁ। নৰকৰ ৰাইজৰ এক্সপজাৰ টু দা আউটাৰ ৱৰ্ল্ড অলপ বেছি হৈছে। বাহিৰত ভাল বস্তু দেখি দেখি ইয়াতো বিছৰা হৈছে । গতিকে প্ৰথমতে সিহঁতৰ ইনটেলেক্টত আঘাত কৰিব লগিব । তাৰ বাবে প্ৰয়োজন শিক্ষা ব্যৱস্থাক নিয়ন্ত্ৰণ কৰা। এনে ধৰণৰ  শিক্ষা ইনট্ৰডিউচ কৰক যাতে সি মানুহৰ চিন্তা কৰিব পৰা শক্তি, লীডাৰচিপ কোৱালিটি নষ্ট কৰি দিয়ে, গোলামীকে জীৱনৰ প্ৰাপ্তি বুলি সিঁহতে অনুভৱ কৰে। টি ভি, ইন্টাৰনেটৰ যোগেৰে এনে কিছুমান বস্তু প্ৰচাৰ কৰক যাতে মানুহ কেৱল তাৰ পিছতে লাগি যায়, আৰু মানুহ বাস্তৱৰ পৰা আঁতৰি আন এখন দুনীয়াত থাকিবলে লয়” “ আই স্ট্ৰংলী চাজেষ্ট পৰ্ণ” – গগৈলৈ চালে খালমাটিয়ে।\n-- “গলিয়ে গলিয়ে ৱাইন চপ খুলি দিয়ক , ইয়ো বৰ কাম কৰে ।“ গগৈ বেছি দেৰি মুখ বন্ধ কৰি থাকিব পৰা মানুহ নহয় ।\n-- “হয় । এইকেইটা কাম আপুনি কৰক । দেখিব আপোনাৰ উদ্দে‍শ্য আৰামত সিদ্ধি হৈ যাব । আৰু কিছুমান টেকতিকচ আছে, ডিটেইলচ মই হিমগুপ্তৰ হাতত দি যাম । আপুনি কৰি চাওক , বিশ্বাস নাই হোৱা যদি আমাৰ ফিজৰ ১০% পাৰফৰমেন্স গেৰান্টি হিচাপে ৰাখি থওক” ।\nশ্ৰদ্ধাত মূৰ দোখাই আহিল যমৰাজৰ। গদগদহৈ কবলৈ ধৰিলে\n-“নাই নাই ,আপোনালোকৰ অভিজ্ঞতাৰ ওপৰত মোৰ পুৰা বি‍শ্বাস আছে। কাম হব বুলি মোৰ ধাৰণা হৈছে । কিন্তু...\nহঠাৎ কিবা এটা মনত পৰি যমৰাজে ক’লে\n-‘এই বৃদ্ধ ছাত্ৰ সংগঠন আৰু ‘খেতিয়কক’ কেনেকে মেনেজ কৰা যায়, সেইটো অত্যন্ত জৰুৰী, জলাকলা কৰি মাৰিছে..\n..টিৎ টিৎ টিৎ টিৎ..........টিৎ টিৎ টিৎ টিৎ..........টিৎ টিৎ টিৎ টিৎ........\nকি হ’ল আকৌ ?? অহহ... যমৰাজৰ অফিচৰ ফুলদানীটোত লগাই থৈ অহা মোৰ কৰ্ডলেচ স্পাই মাইক্ৰফ’নতোত বেটেৰী শেষ হ’ল বোধহয় । ধুৰ... আচল কথাটোৱেই শুনিবলে নেপালোঁ ।।\nPosted by Abhijit Kalita at 10:50 AM


মোদীৰ বৈঠকত ভেকছিন, অক্সিজেনৰ ওপৰত শুল্ক ৩ মাহৰ বাবে উঠাই লোৱাৰ সিদ্ধান্ত– News18 assam\nCorona: প্ৰধানমন্ত্ৰী মোডীৰ উচ্চ পৰ্যায়ৰ বৈঠকত ভেকছিন আমদানি, অক্সিজেনৰ ওপৰত শুল্ক অহা ৩ মাহৰ বাবে উঠাই লোৱাৰ সিদ্ধান্ত\nCustoms Duty To Be Waived Off On Vaccines Oxygen: প্ৰধানমন্ত্ৰীয়ে কয় যে চিকিৎসালয়সমূহত চিকিৎসা গ্ৰেডৰ অক্সিজেনৰ যোগান বৃদ্ধি কৰাৰ আৱশ্যকতা আছে।\nLast Updated : April 24, 2021, 16:07 IST\nপ্ৰধানমন্ত্ৰী নৰেন্দ্ৰ মোদীয়ে শনিবাৰে দেশত অক্সিজেনৰ উপলব্ধতা সন্দৰ্ভত এক উচ্চ পৰ্যায়ৰ বৈঠক অনুষ্ঠিত কৰে আৰু ৰাজহ বিভাগক তাৎক্ষণিক ভাৱে প্ৰভাৱিত কৰি অহা তিনি মাহৰ বাবে ভেকছিন, অক্সিজেন আৰু অক্সিজেন সম্পৰ্কীয় সঁজুলি আমদানিৰ ওপৰত মৌলিক শুল্ক আৰু স্বাস্থ্য উপকৰ সম্পূৰ্ণৰূপে আঁতৰাবলৈ নিৰ্দেশ দিয়ে।\nপ্ৰধানমন্ত্ৰী নৰেন্দ্ৰ মোদীয়ে কয় যে ঘৰত আৰু চিকিৎসালয়ত ৰোগীৰ প্ৰয়োজনীয়তা পূৰণৰ বাবে চিকিৎসালয়সমূহত চিকিৎসা গ্ৰেডঅক্সিজেনৰ যোগান বৃদ্ধি কৰাৰ লগতে অক্সিজেন সম্পৰ্কীয় সঁজুলিৰ যোগান বৃদ্ধি কৰাৰ আৱশ্যকতা আছে। প্ৰধানমন্ত্ৰীয়ে সকলো মন্ত্ৰালয় আৰু বিভাগক অক্সিজেন আৰু চিকিৎসা সামগ্ৰীৰ উপলব্ধতা নিশ্চিত কৰিবলৈ একেলগে কাম কৰিবলৈ নিৰ্দেশ দিয়ে। তেওঁ ৰাজহ বিভাগক অক্সিজেন আৰু অক্সিজেন সম্পৰ্কীয় সামগ্ৰীসমূহক অনুমতি দিবলৈ তাৎক্ষণিক সিদ্ধান্ত ল'বলৈ নিৰ্দেশ দিছে। বৈঠকত কোভিড-১৯ ভেকছিন আমদানিৰ ওপৰত মৌলিক শুল্ক বাতিল কৰাৰ সিদ্ধান্ত লোৱা হয়। সিদ্ধান্তটো পৰৱৰ্তী তিনি মাহৰ বাবে কাৰ্যকৰী হ'ব।\nFirst published: April 24, 2021, 16:07 IST\nCorona VaccineModi GovtOxygen Supplyprime minister narendra modi\nJack Dorsey: টুইটাৰৰ CEO পদ ত্যাগ জন্মদাতা জেক ডৰ্চীৰ, পৰাগ আগৰৱালাই চম্ভালিব কোম্পানীৰ দায়িত্ব\nAnimesh Murder Case: অনিমেশৰ দেৰগাঁৱৰ ঘৰত হাহাকাৰ পৰিস্থিতি, মন্ত্ৰী ডা° ৰণোজ পেগুক তাৎক্ষণিকভাৱে যোৰহাটলৈ যোৱাৰ নিৰ্দেশ মুখ্যমন্ত্ৰীৰ\nProject Sadbhavana: ঘৰত বহিয়েই সমাধান কৰাব পাৰিব দিছপুৰৰ সকলো কাম, মুখ্যমন্ত্ৰীয়ে উল্লেখ কৰিলে নতুন আঁচনিৰ কথা\nস্কুটীসহ ৰাজপথত বাগৰি পৰা বয়সীয়াল লোকক সহায় কৰাই কাল হ'ল অনিমেশৰ! ঘটনাৰ সন্দৰ্ভত এই পৰ্যন্ত ৬ জনক আটক\nDisadvantages of chocolate for kids: কি আপোনাৰ শিশুটিয়েও বহুত চকলেট খায়? জানি লওক চকলেটৰ ৫টা বেয়া গুণ